
ĮVADAS Į „NOVUŽĖS KRAŠTO VAIKAI“ VI TOMĄ 


Imdami į rankas šį Klaipėdos leidybos grupės „Druka“ išleisto leidinio „Novužės krašto 
vaikai“ VI tomą skaitytojai paklaus: „O kur IV ir V „Novužės krašto vaikai“ tomai?“ 

Atsakymas vienas - „Novužės krašto vaikai“ IV ir V tomus „suvalgė“ neatsakingi 
Marijampolės knygų leidėjai. Ir tai padarė tiesiogine šio žodžio prasme. Už šią marijampolie- 
čių didžiulę nuodėmę autoriai atsiprašo savo kūrinio gerbėjų ir tikisi, jog padedant klaipėdiškei 
„Drukai“ visi suplanuoti „Novužės krašto vaikai“ tomai pasieks skaitytojus. 

Dešimtomį „Novužės krašto vaikai“ veikalą, skirtą zanavykų krašto šviesuoliams, už valstybės 
biudžeto lėšas leisti buvo planuojama užbaigti Lietuvos vardo paminėjimo tūkstantmečiui. Deja, 
įgyvendinti šį siekį sužlugdė Marijampolėje įsikūrusi leidykla „Ramona“. 1998 m. leidykla „Ramo- 
na“ iš Kultūros ministerijos „Novužės krašto vaikai“ leidimui gavo 70 000 litų dotaciją. 1999 m. 
išleido du „Novužės krašto vaikai“ tomus. Už realizuotą produkciją toliau turėjo būti leidžiami 
sekantys „Novužės krašto vaikai“ tomai. Deja, leidyklos „Ramona“ vadovas verslininkas Valdas 
Šileris duotojo žodžio netesėjo ir enciklopedinio leidinio leidimas sustojo. Dėl šios priežasties 
autoriai jaučia pareigą visa tai skaitytojams išsamiai paaiškinti. 

1999 m. per Šv. Onos atlaidus Griškabūdyje leidyklos „Ramona“ vadovas V. Šileris ir lei- 
dinio „Novužės krašto vaikai“ redaktorius Zenius Šileris iš autorių paėmė būsimo leidinio III ir IV 
tomų rankraščius su nuotraukomis ir už „Novužės krašto vaikai“ I-II tomų realizuotą produkciją 
nevėliau kaip 2000 m. pažadėjo išleisti „Novužės krašto vaikai“ III ir IV tomus. Deja, knygos 
pažadėtu laiku nepasirodė. III „Novužės krašto vaikai“ tomas buvo išleistas tik 2002 m. ir tai pa- 
daryta ne už realizuotų knygų lėšas, bet už rėmėjų - Jono Gerulaičio, Šakių rajono savivaldybės, 
UAB „Statveras“, „Garsų pasaulis“, prekybos tinklo „Maxima“ - pinigus. 

Bankrutavus leidyklai „Ramona“ tolimesnį „Novužės krašto vaikai“ leidimą perėmė žur- 
nalo „Suvalkija“ vyr. redaktorius Zenius Šileris. Ir toliau buvo kaupiamos lėšos „Novužės krašto 
vaikai“ IV tomo išleidimui. Per du kartus po 15 000 litų (bendra suma 30 000 Lt) dotacija buvo 
gauta iš Kultūros ministerijos, kelių tūkstančių litų suma parėmė Šakių rajono savivaldybė, savo 
santaupų nepagailėjo JAV, Kanadoje bei kitose užsienio šalyse, o ir Lietuvoje gyvenantys za- 
navykai, tačiau ir ši parama leidinio leidybos neišjudino. Mirus Zeniui Šileriui „Novužės krašto 
vaikai“ leidimas atsidūrė aklavietėje. 

Kadangi „Novužės krašto vaikai“ IV tomo išleidimas metai iš metų buvo atidedamas, tai 
autoriai būsimą leidinį net du kartus papildė. Ir tokiu būdu dalis (apie 50 p.) medžiagos iš IV 
tomo perkelta į V tomą. Kaip IV tomo rankraščio su 421 originalia fotografija, taip ir V tomo 
rankraščio pradžios su nuotraukomis autoriai iš leidėjų neatgauna. 

Tiesa, 2007 m. lapkričio 7 d. Vilniuje Kultūros ministerijoje už valstybės biudžeto lėšas 
(15 000 Lt) žurnalo „Suvalkija“ leidėja Jurgita Briunienė pasirašė sutartį (sutart. Nr. LE 071186) 
išleisti „Novužės krašto vaikai“ V tomą. Dotacija paimta, o leidybinė sutartis su autoriais nesu- 

Grupė zanavykų Pasauliniame sintautiečių suvažiavime Sintautuose 2000 08 19 


Kiekvieno žmogaus gyvenimo apra- 
šymas yra mažas savo tautos kultūrinės 
padėties veidrodis. 


Bernardas Kodatis 


Vladas KUDIRKA 


Hidrotechnikos inžinierius Vladas Kudirka gimė 
1913 m. rugsėjo 21 d. Griškabūdžio vlsč. Baigęs 
Marijampolės Rygiškių Jono gimnaziją ir Kėdainių 
aukštesniąją kultūrtechnikų mokyklą 1935-1940 m. 
dirbo Žemės ūkio ministerijos Kultūrtechnikos sky- 
riuje. 1943 m. baigęs Vytauto Didžiojo universitetą 
igijo hidrotechnikos inžinieriaus = specialybę. 
1943-1950 m. dirbo respublikinėje kontoroje „Melio- 
racija“ ir Durpininkystės treste, vadovaudamas įvairių 
melioracijos sistemų įrengimų projektavime ir vykdy- 
me. 1950-1975 m. dirbo pedagoginį darbą Lietuvos 
ŽŪA Hidromelioracijos fakultete. Čia jam buvo suteik- 
tas docento mokslinis laipsnis. 

Vladas Kudirka mirė 1995 m. vasario 27 d. Kau- 
ne. Palaidotas Panevėžio kapinėse. 


Vladas Kudirka 


Melioracijos darbai Nemuno deltoje 


Tenenys 


Ona BAGDANAVIČIŪTĖ-STRIMAITIENĖ 


Mokytoja Ona Bagdanavičiūtė gimė 1913 m. spalio 8 d. Slavikuose vargonininko Vlado Bagdanavi- 
čiaus (apie jį „NKV“, t. 2, p. 28) ir Petronėlės Būčytės-Bagdanavičienės (apie ją „NKV“, t. 2, p. 37) šeimo- 
je. Turėjo tris brolius: kunigą marijoną Vytautą (1908-2001), inžinierių Stasi (1910-2001), gydytoją Praną 
(1912-1991), ir seserį mokytoją Eleną (1915-2008) (apie ją „NKV“, t. 6, p. 46). 

Ona Bagdanavičiūtė mokėsi Naumiesčio (dabar — Kudirkos Naumiestis) „Žiburio“ progimnazijoje, 
Marijampolės Rygiškių Jono gimnazijoje. 1933 m. baigė Marijampolės mokytojų seminariją. Kaune dirbo 
sekretore ir studijavo ekonomiką. 

1937 m. ištekėjo už iš Lukšių kilusio karo inžinieriaus Juozo Strimaičio (1908-1979). Jauna šeima iš- 
vyko į Belgiją, kur Juozas tęsė karinius mokslus Karališkoje karo inžinerijos ir artilerijos mokykloje. 1939 m. 
Briuselyje gimė sūnus Jonas Vytautas, 1942 m. Kaune - duktė Jūra. 

Antrojo pasaulinio karo baisumai beveik visą Bagdanavičių šeimą nubloškė į Vakarus. Pirmiausia Stri- 
maičiai apsigyveno Austrijoje, paskui Vokietijoje, dar vėliau persikėlė gyventi į JAV, Elizabeth miestą New 
Jersey valstijoje. Naujoje aplinkoje teko pakeisti profesijas, įgyti kitas specialybes. Juozas įsigijo mechanikos 
inžinieriaus magistro laipsnį Newark kolegijoje ir dirbo toje srityje iki mirties, 1979 m. Sūnus Jonas Vytautas 
baigė elektros inžinerijos mokslus Columbia universitete, o vėliau įgijo teisininko diplomą. Duktė Jūra, baigusi 
ekonomikos mokslus Georgetown universitete, tęsė mokslus ir tapo advokate. 

Po vyro mirties Ona Strimaitienė persikėlė gyventi į Putnamą, Nekaltai pradėtosios Švč. Mergelės Ma- 
rijos Vargdienių seserų kongregacijos vienuolyną. Ten talkina seselėms bibliotekoje ir įvairiuose kituose jų 
darbuose. 

Už karo metu išgelbėtą žydų mergaitę Ireną Veisaite 1993 m. Ona ir Juozas Strimaičiai apdovanoti Pa- 
saulio tautų teisuolių medaliais. 


Kristina Zavadskienė 
Kaunas, 2008 m. 


JAV lietuvių Čikagos jaunimo centre švenčiant kun. V. J. Bagdanavičiaus 50-ies 
metų kunigystės jubiliejų. Prie stalo iš kairės į dešinę sėdi: prof. Kazimieras Pabedins- 
kas, Magdalena Kriaučiūnienė, kun. Vytautas Bagdanavičius, generalinė konsulė Juzė 
Daudžvardienė, prof. Juozas Meškauskas. 
Lietuvos kariuomenės kapitonas Juo- Iš kairės į dešinę stovi: Milda Mulauskienė, Jonas Strimaitis, Jūra Strimaitytė-Kerman, 
zas Strimaitis su žmona Ona Strimai- Ona Strimaitienė, sesuo Elena Marija Bagdanavičiūtė-Juškienė ir brolis gydytojas bei 
tiene 1937 m. Briuselyje rašytojas Pranas Julius Bagdanavičius-Bagdas. 1986 m. nuotrauka 


Antanas NAUJOKAS 


Atsargos karininkas Antanas Naujokas gimė 
1913 m. spalio 18 d. Sabijonų k., Barzdų vlsč. 1929 m. 
baigė Marijampolės Rygiškių Jono gimnazijos penkias 
klases, o 1934 m. — Kauno aukštesniosios technikos 
mokyklos Statybos skyrių. Buvo Kauno aukštesniosios 
mokyklos šaulių būrio vadu. Dirbo Geležinkelių valdy- 
bos Pavenčių stoties statybos prižiūrėtoju. 1935 m. pa- 
šauktas į Lietuvos kariuomenę. 1936 m. rugsėjo 15 d. 
baigė Karo mokyklos X aspirantų laidą ir jam buvo su- 
teiktas atsargos jaun. leitenanto karinis laipsnis ir išleis- 
tas į inžinerijos karininkų atsargą. 


A. Naujokas 


Sparčiai retėja Zanavykų girios 


Edvardas GUO(GA-GLAUDYS 


Laisvės kovotojas Edvardas Guoga gimė 1913 m. lapkričio 7 d. JAV išeivio iš Jančių k., Lekėčių vlsč., 
šeimoje. 1920 m. su šeima grįžo į Lietuvą. Apsistojo Jančių k., bet netrukus persikėlė gyventi į Kauną. Po kurio 
laiko su tėvais apsigyveno Šiulių-Braziūkų k. (Zapyškio vlsč.), o gyvendamas Garankščių k. (Višakio Rūdos 
vlsč.) baigė šio kaimo pradinės mokyklos tris skyrius. Dirbo samdiniu. Edvardas Guoga turėjo už save jaunes- 
nę tetą (senelio antros žmonos dukra) Onute Guogaitę (g. 1926 m.) — „Žalgirio“ rinktinės partizanų ryšininkę, 
vėliau tapusią partizane. 1937-1938 m. E. Guoga tarnavo Lietuvos kariuomenėje. Baigė Pulko mokyklą ir 
jam buvo suteiktas jaun. leitenanto laipsnis. Išėjęs į atsargą sukūrė šeimą, o 1941 m. įstojo tarnauti į 12-ąjį sa- 
visaugos batalioną. Čia tarnavo iki 1942 m. kovo 30 d. Grižęs į tėvo gimtinę Jančius dirbo žemės ūkio darbus. 
1944 m. įsijungė į rezistencinę kovą prieš bolševikinius okupantus. 1945 m. gegužės 12 d. dalyvavo Valkų 
kautynėse su NKVD kariniu daliniu. Šiose kautynėse buvo būrio vadu ir vadovavo Lekėčių vlsč. laisvės kovo- 
tojams. 1945 m. lapkričio 1 d. suimtas. Kalintas Griškabūdyje, Marijampolėje, Klaipėdoje, Vilniuje. 1946 m. 
lapkričio 28 d. Karo tribunolo nuteistas dešimčiai metų lagerio ir penkeriems - tremties. Kalėjo Vanine, So- 
vetskaja Gavanės r., Chabarovsko kr., nuo 1948 m. rugsėjo 3 d. - Belove, Magadano sr., 1954 m. vasario 
26 d. - tremtis Magadano sr. 1956 m. grįžo į Lietuvą. Parašė žiupsnelį prisiminimų apie Valkų kautynes „Išėjo 
broliai Tėvynės ginti“, kurie paskelbti 1999 m. „Laisvės kovų archyve“, Nr. 25. 


Paminklas laisvės kovotojams, žuvusiems Valkų kautynėse Jaun. puskarininkis Edvardas Guoga 1938 m. Kaune 


Lekėčių krašto zanavykai eina į Valkų kalvas pagerbti čia 1945 m. gegužės 12 d. žuvusiųjų laisvės kovotojų 


Atstatyta žeminė Valkų kalvose 


Kun. Augustinas SABAS 


Kunigas Augustinas Sabas gimė 1913 m. gruodžio 
16 d. Kaimelio parapijoje. Savo vyresnio brolio kun. An- 
tano Sabo (1907-1982) pasirinkto gyvenimo keliu nuėjo 
ir Augustinas. 1928 m. išvyko į užsienį, lankė Kunigų 
seminariją Italijoje ir Anglijoje. 1940 m. birželio 2 d. Turi- 
ne (Italijoje) įšventintas kunigu. Negalėdamas grįžti į bol- 
ševikų okupuotą Lietuvą dirbti pastoracinio darbo išvyko 
į Portugaliją, o iš ten 1957 m. persikėlė į JAV. 1968 m. 
atvyko į Kanadą ir pradėjo dirbti Sault Ste. Daugiau kaip 
12 metų dirbo klebonu St. James the Greater parapijoje. 
1982 m. liepos 25 d. kartu su broliu kun. Antanu Sabu 
nuskendo Sadburą ežere, Kanadoje. 


Kun. A. Sabas 


Nemunas ties Vytėnais, Jurbarko raj. Už Nemuno — kun. Augustino 
Sabo gimtieji Zanavykai 


Kun. Jonas PATAŠIUS 


Kunigas Jonas Patašius gimė 1913 m. gruodžio 13 d. 
Šukėtų k., Griškabūdžio vlsč. Mokėsi Vilkaviškio kunigų semi- 
narijoje, kurią baigęs 1937 m. birželio 13 d. buvo įšventintas 
kunigu. Vikaro pareigas ėjo Balbieriškyje. 1944 m. pasitraukė 
i Vakarus. 1945 m. atvyko į Romą ir teologiją studijavo Gre- 
gorianumo universitete, kur 1950 m. kovo 8 d. jam buvo su- 
teiktas teologijos daktaro laipsnis. Tais pačiais metais išvyko 
i JAV ir dirbo Great Falls, Montano, vyskupijoje. 
| Kun. Jonas Patašius mirė 1977 m. balandžio 3 d. 


Kun. J. Patašius 


1888 m. statyta Balbieriškio Švč. Mergelės Marijos Rožančiaus bažnyčia, 
kurioje 1937-1944 m. vikaro pareigas ėjo kun. Jonas Patašius 


Bronius ABRAMAVIČIUS-SPYGLYS 


Karininkas, laisvės kovotojas Bronius Abramavičius 
gimė 1914 m. sausio 23 d. Šunkarių k., Jankų vlsč. 1938 m. 
gegužės 12 d. baigus Karo mokyklą (XIX laidą) suteiktas kava- 
lerijos jaun. leitenanto laipsnis ir paskirtas į 2-ąjį ulonų pulką. 
Tarnavo 2-ajame eskadrone Vilkaviškyje. Likviduojant Lie- 
tuvos kariuomenę 1940 m. rugsėjo 12 d. paskirtas į RA 29 
ŠTK 26-ąjį kavalerijos pulką, spalio 3 d. - 2-ojo eskadrono 
būrio vadu. 1941 m. balandžio mėn. likvidavus kavalerijos 
pulką perkeltas į RA 179-ąją diviziją. Kilus Vokietijos-SSRS 
karui iš RA pasitraukė. Vokiečių okupacijos metais gyveno 
žmonos tėvų Sadauskų ūkyje. 1944 m. su vokiečiais traukėsi 
į Vakarus, bet sovietų kariuomenei užėmus atsitraukimo ke- 
lius grižo į Lietuvą. 1945 m. balandžio mėn. išėjo į mišką 
vadovauti besikuriantiems partizanų būriams (slap. Spyglys). 
Daug prisidėjo prie „Stirnos“ rinktinės organizavimo. Žuvo iš- 
duotas 1945 m. lapkričio 20 d. NKVD kariuomenei apsupus 
Degučių k., Jankų vlsč., esantį vienkiemį, kur buvo įsikūręs 
rinktinės štabas. Palaidotas artimiausiose kaimo kapinaitėse 
Degučiuose, vėliau palaikai perlaidoti Petrašiūnų kapinėse 
Kaune. 1999 m. rugpjūčio 4 d. pripažintas kariu savanoriu ir 
1999 m. rugpjūčio 30 d. suteiktas dim. majoro laipsnis. 

Žmona - Marija Sadauskaitė, sūnūs: Bronius (1940— 
2002), Justinas (1943), Liudas (1944). 


B. Abramavičius-Spyglys 


Lietuvos kariuomenės kavaleristai parade 

Juozas JUODIŠIUS 
AA 


Atsargos karininkas Juozas Juodišius gimė 
1914 m. vasario 16 d. Ropydų k., Barzdų vlsč. 1934 m. 
baigęs Marijampolės Rygiškių Jono gimnaziją įstojo į Karo 
mokyklą, kurią baigė 1935 m. rugsėjo 15 d. gaudamas 
kavalerijos ats. jaun. leitenanto laipsnį, ir išleistas į kava- 
lerijos karininkų atsargą. 1935-1939 m. studijavo Vytau- 
to Didžiojo universiteto Teisių fakultete. 1939 m. birželio 
5 d. paskirtas Kauno miesto policijos nuovados viršininko 
padėjėju, o nuo lapkričio 1 d. - Vilniaus miesto policijos 
rezervo būrio vadu. 1940) m. sausio 5 d. pačiam prašant 
iš tarnybos atleistas. 


J. Juodišius 


Rugiapjūtė Zanavykuose 

Jonas BUTKUS 


Zoologas Jonas Butkus gimė 1914 m. kovo 11 d. Liepalotų k., Lukšių vlsč. 1934 m. baigė Šakių „Ži- 
burio“ gimnaziją. 1935-1938 m. dirbo Šakių apskrities savivaldybėje raštininku. 1943 m. Lietuvos veterina- 
rijos akademijoje įgijo veterinarijos gydytojo specialybę ir buvo paliktas dirbti akademijos klinikose asistentu. 
1944-1945 m. dirbo Griškabūdžio, vėliau - Kudirkos Naumiesčio, o taip pat ir pasienio veterinarijos gydytoju. 
1947 m. grįžo į Veterinarijos akademiją, nuo 1950 m. - Vidaus ligų katedros asistentas, docentas (1956 m.). 
1949 m. antraeilėse pareigose pradėjo dirbti Lietuvos MA Biologijos institute. Čia parengė veterinarijos moks- 
lų kandidato disertaciją „Svarbiausios juodsidabrių lapių endoparazitinės ligos ir kovos priemonės su jomis 
Lietuvos TSR“. 1993 m. šis darbas nostrifikuotas kaip daktaro disertacija. Kartu su bendraautoriumi V. Zubo- 
vu J. Butkus 1968 m. išleido knygą „Kailinių žvėrelių ir triušių auginimas“, parengė vadovėlius: „Veterinarinė 
toksikologija“ (1968), „Toksikologija“ (1987, su bendraautoriais). Paskelbė daugiau kaip 100 mokslinių publi- 
kacijų, išleido keletą brošiūrų vaistų gamybos, receptūros ir kt. klausimais, o taip pat su bendraautoriais išleido 
knygą „Vadovas veterinarijos klausimais“ (1962). Žurnale „Veterinarija ir zootechnija“ referavo daugelio už- 
sienio mokslininkų darbus. Daug nuveikė 1960-1984 m. vadovaudamas Studentų mokslinei draugijai. Buvo 
Lietuvos helmintologų draugijos nariu, Veterinarijos gydytojų sąjungos nariu. 


J. Butkus Liepalotų kaimo kryžius prie J. Butkaus gimtinės. 1998 m. nuotrauka 


Stasys LEŠČIUKAITIS 


Lietuvos kariuomenės karininkas Stasys Leščiukaitis gimė 
1914 m. balandžio 2 d. Gudaičių k., Būklelių vlsč. 1937 m. 
rugsėjo 15 d. baigė Kauno technikos mokyklos Architektūros 
skyrių. 1937 m. lapkričio 4 d. pašauktas į Lietuvos kariuo- 
menę. 1938 m. rugpjūčio 9 d. įstojo į Karo mokyklą. 1939 m. 
rugsėjo 18 d. ją baigus (XIV asp. laidą) suteiktas inž. ats. jaun. 
leitenanto laipsnis, paliktas tikrojoje karinėje tarnyboje, pa- 
skirtas Šarvuočių rinktinės keturių tankų kuopos būrio vadu. 
1939 m. rugsėjo 30 d. perkeltas į 2-ąjį ulonų pulką. 1940 m. 
sausio 21 d. paleistas į inžinerijos karininkų atsargą. 1942 m. 
įstojo į VDU Statybos fakulteto Architektūros skyrių. Vokiečių 
okupacijos metu tarnavo LSD. Po karo gyveno Svecingene, 
Belgijoje, vėliau - Hamburge. 

St. Leščiukaitis mirė 1981 m. gegužės 13 d. Vokietijoje. 


St. Leščiukaitis 


Iškilmės Kudirkos Naumiestyje atšventinant dr. Vinco Kudirkos tiltą per 
Šešupę 


Klemensas MANKUS 


Karo aviacijos lakūnas Klemensas Mankus gimė 1914 m. kovo 23 d. Karališkių k., Kidulių vlsč. Mokėsi 
Jurbarko gimnazijoje, o 1935 m. įstojo į Kauno karo aviacijos mokyklą, kurioje 1937 m. baigė lakūnų puska- 
rininkių II laidą. Tarnavo 3-iojoje žvalgybinėje eskadrilėje Zokniuose prie Šiaulių. 1940 m. Sovietų Sąjungai 
okupavus Lietuvą išleistas į atsargą. Vokiečių okupacijos metais K. Mankus įstojo į lietuvių savisaugos batalioną. 
1942 m. kovėsi Vokietijos kariuomenėje prie Stalingrado. Čia išryškėjo ir jo, kaip kario, taktiniai sugebėjimai. 
Išvedė vokiečių karinį dalinį iš SSSR kariuomenės apsupties ir išgelbėjo vokiečių generolą. Už šį žygdarbį 
buvo apdovanotas vokiečio kareivio aukščiausiu apdovanojimu. Gavęs atostogų grįžo į Lietuvą ir Kaune savo 
draugams rodydamas karinę kuprinę sakė, jog joje esąs aukso gabalas, kurį jam dovanojo jo išgelbėtas vokie- 
čių generolas. Po atostogų Lietuvoje negrįžo į karinį dalinį, o artėjant frontui 1944 m. pasitraukė į Vokietiją. 
Vėliau gyventi persikėlė į JAV. 

K. Mankus mirė 1986 m. kovo 3 d. Palaidotas Šv. Kazimiero kapinėse Čikagoje. 


Karo aviacijos mokyklos lakūnų puskarininkių II laidos vinjetė. K. Mankus - antroje eilėje iš apačios, ketvirtasis iš kairės 


KARO AVL 


Būsimieji karo aviacijos lakūnai puskarininkiai 1937 m. K. Mankus - šeštasis iš kairės (stovi) 


Karo aviacijos lakūno K. Mankaus tėviškė Kiduliuose. 1998 m. nuotrauka 


Juozas SAMAJAUSKAS 


Muzikas, pedagogas, chorvedys Juozas Samajaus- 
kas gimė 1914 m. spalio 4 d. Slavikuose. 1936 m. Kau- 
ne baigęs suaugusiųjų gimnaziją kurį laiką mokėsi Kauno 
E. Laumenkienės liaudies konservatorijoje. Neturėdamas 
pakankamai lėšų studijas konservatorijoje nutraukė ir muzi- 
kos mokėsi savarankiškai. 1938 m. pradėjo dirbti Tauragės 
„Maisto“ fabriko kontoroje. Čia suorganizavo vyrų chorą ir 
solistų vokalistų būrelį, surengė koncertus. 1948-1950 m. 
Klaipėdos muzikos mokykloje pas J. Karosą mokėsi choro 
dirigavimo, o pas P. Visocki - solinio dainavimo, dalyvavo 
koncertinėje veikloje. 1950-1979 m. — Klaipėdos muzikos 


J. Samajauskas. 1948 m. nuotrauka 


Nemuno slėnis prie Sutkiškių 


mokyklos (vėliau — Muzikos technikumo, St. Šimkaus aukštesniosios muzikos mokyklos) solinio dainavimo, 
choro dirigavimo ir kitų disciplinų dėstytojas, choro studijų (1961-1966) ir vokalinių ansamblių vadovas. Choro 
programas papildė lietuvių ir užsienio kompozitorių kūriniais, dalyvavo dainų šventėse ir kituose kultūriniuose 
renginiuose. Dėstydamas muzikines disciplinas išugdė būrį dainininkų ir chorvedžių. Gyvendamas ir dirb- 
damas Klaipėdoje J. Samajauskas daug metų vadovavo uostamiesčio įvairiems meno mėgėjų kolektyvams 
ir bendrojo lavinimo mokyklų moksleivių chorams: K. Donelaičio vidurinės mokyklos, 1-osios mokyklos-in- 
ternato ir kt. Buvo Klaipėdos zonos meno mėgėjų kolektyvų konsultantu, dainų švenčių organizatoriumi ir 
dirigentu. Išėjęs į pensiją gyventi persikėlė į gimtuosius Zanavykus ir apsigyveno Šakiuose. 1998 m. Klaipėdos 
St. Šimkaus konservatorija išleido J. Samajausko eilėraščių rinkinį „Mano jausmų margiausia gama“. 


Juozas Samajauskas (pirmasis iš dešinės) su savo bendradarbiais ir moksleiviais. Už vyriškio su gėlėmis rankose stovi St. Šimkaus 
muzikos mokyklos moksleivis, būsimasis estrados dainų atlikėjas Edmundas Kučinskas, dešiniau — dėstytojas Kazimieras Biliūnas 
(apie ji „NKV“, t. 6), chorvedys Stanislovas Jusčius 


Agutė CIABANAUSKAITĖ-SUTKUVIENĖ 


Gimiau 1914 m. balandžio 23 d. Plėgų k., Lukšių vlsč. Šeimoje augome dviese. Turėjau brolį Jurgį, kuris 
už mane buvo dešimčia metų vyresnis. Jis buvo gimęs 1904 m. balandžio 24 d. Ūsų k., o kai tėvai nusipirko 
6 ha ūkelį Plėgų k., tai ir jis čia augo. Mano brolis buvo labai gabus. Baigęs Lukšių pradžios mokyklą dėl lėšų 
stokos mokytis toliau negalėjo, nors ir labai norėjo. Tuomet kažkas jį parodė Jančių k. (Lekėčių vlsč.), atrodo, 
kad pas Tamulaičius pamokyti vaikus skaityti ir rašyti. Tai taip jis visą žiemą ten ir mokytojavo. Vėliau dirbo 
Sūkuriškio girininkijoje, dar vėliau — Šakiuose, bet stengėsi patekti į Kauną, kur galėtų laisvalaikiu mokytis. 
Atsidūręs Kaune dirbo draudimo įstaigoje, o laisvalaikio metu mokėsi Meno mokykloje. Vėliau studijavo kal- 
bas. Gerai mokėjo anglų, prancūzų, vokiečių, lenkų, rusų kalbas, suprato lotyniškai ir turkiškai. Kai 1940 m. 
užėjo rusai, iš Kauno buvo atkeltas į Šakius ir dirbo Valstybinio draudimo viršininku. Tą patį darbą dirbo ir 
vokiečių bei antrosios bolševikinės okupacijos metais. Draudimo įstaiga buvo Bliuviškiuose. Jai vadovavo 
Kajackas. Brolis po darbo grįždavo į namus. Kažkas jį įskundė, kad turi ryši su giriniais. Jam teko slėptis. 
Jo viršininkas jį išsiuntė dirbti į Vilnių, o iš manęs pradėjo reikalauti, kad pasakyčiau, kur slepiu brolį. Taip 
netikėtai ir suėjau su giriniais. Stribai mane suėmė ir uždarė į Griškabūdžio areštinę ir ten laikė nevalgiusią, 
o naktimis jie ateidavo prie mūsų namų, šaudydavo ir gąsdindavo mano mamą. Ir taip savo elgesiu mane 
padarė jų priešu. Susidraugavusi su partizanų ryšininke Onute Guogaite padėjau jai pavogti žuvusio partizano 
Antano Valaičio-Briedžio jau užkastus ganyklose palaikus. Pažinojau nemažai partizanų, nes visi jie buvo iš 
mūsų krašto. Dažnai susitikdavau su Justinu Višakiu-Narsučiu, Kostu Zaranka-Bite, Leonu Valčiu-Šernu, Vytu 


Agutė Čiabanauskaitė jaunystėje Agutė Čiabanauskaitė-Sutkuvienė. 1998 m. nuotrauka 


o ————— 


Šulskiu-Laisvūnu ir kitais. Jie dažnai mūsų namuose dienodavo. Kaime pasirodė ir provokatoriai. Šiuos iš 
karto atpažindavome ir pranešdavome ten, kur reikia. Mus už tai pagirdavo, bet jokių veiksmų saugumas ne- 
siimdavo. Provokatorę buvau sutikusi ir uždaryta į Šakių areštinę, kurioje ji man dainavo partizanų pamėgtas 
dainas, bet iš jos elgesio tuoj pat supratau, kad tai tik apgaulė. Kartą po šv. Kalėdų pas mane atėjo partizanas 
Paukštys ir skundėsi, kad jo ir Stasės Stankevičiūtės slėptuvę pradėjo semti vanduo ir ten gyventi neimanoma. 
Prašė, kad aš juos priimčiau į savo namus. Ir taip po Trijų karalių Liepalotų k. Juozas Bartkus juos ir atvežė 
pas mus. Po virtuve jie įsirengė slėptuvę ir žiemojo. O provokatoriai ir šnipai šmėkščiojo aplinkui. Labai ne- 
aiškiomis aplinkybėmis Raninės eiguvoje pas eigulį Gurskį žuvo Kostas Zaranka-Bitė. Taip netikėtai, nelauktai 
atėjo ir mano eilė. Šnipai nustatė, kad mūsų namuose slepiasi partizanai, todėl stribai apsupo mūsų namus. 
Visur ieškojo slėptuvės, bet jos nerado. Bet staiga virtuvėje atsivėrė dangtis ir pasirodė partizanas Paukštys su 
iškeltomis rankomis. Slėptuvėje pasigirdo šūvis. Regina Stankevičiūtė nusišovė, o Paukštys pasidavė gyvas. 
Mane už tai teisė. Gavau dešimt metų lagerio ir penkerius — tremties. Namuose liko viena invalidė mama, 
gulinti lovoje. Retkarčiais ją aplankydavo geri žmonės, o kartą atėję jau rado sustingusią lovoje. Aš kalėjau 
Mordovijoje. Grįžusi į Lietuvą namų neradau - jie buvo nugriauti. Priglaudė pažįstami. Po metų ištekėjau už 
Petro Vaitkūno iš Akmenynės kaimo. Čia išgyvenau dvidešimt metų, o jam mirus ištekėjau už Juozo Sutkaus 
iš Patašių k., kur ir dabar gyvenu. 


A. Sutkuvienė 
Patašiai, 1998 m. 


Bartkų pradinėje mokykloje, kuri buvo pas ūkininką Pr. Bartkų, su mokytojo Motiejaus Tumoso mokiniais. Agutės galvutė matosi 
prie mokytojo rankos dešinėje pusėje 


Lukšių pavasarininkų kuopa. 1934 m. nuotrauka 


Lukšių mergaičių pavasarininkių kuopa. 1934 m. nuotrauka 


Vilkupių (Lukšių vlsč.) pavasarininkų kuopelė prie savo kaimo kryžiaus 

Marcelė KANTAUTAITĖ-BANDZIENĖ 


Gimiau 1914 m. gegužės 2 d. Murinų k., Būblelių vlsč. Tėvelis Juozas Kantautas (g. 1874) jaunystėje 
buvo knygnešiu, vėliau - Murinų k. seniūnu, mamutė Petronėlė Ramanauskaitė-Kantautienė (g. 1885) - namų 
šeimininke. Augome keturi vaikai: Antanina (g. 1908), Antanas (g. 1912), aš, Marcelė, ir Adelė (g. 1918). 
Mokiausi Pavasijų k. mokykloje, kuri nuo mūsų namų buvo gana toli. Kai prie kaimo mokyklos įsteigė Žemės 
ūkio mokyklos klasę, joje mokiausi siuvėjauti. Ir ši profesija lydėjo mane visą gyvenimą. 1935 m. ištekėjau už 
Antano Bandzos ir gyventi išsikėliau į Kudirkos Naumiestį. Ten gyvenome šešerius metus. Kudirkos Naumies- 
tyje gimė sūnus Algis (1936-1992) ir duktė Dalė (4. 1938). Aktyviai dalyvavau Kudirkos Naumiesčio šaulių 
kuopos veikloje. 1941 m. birželio 14 d. mūsų šeimą ištrėmė į Sibirą. Vyrą, buvusį Nepriklausomos Lietuvos 
policininką, įkalino Rešiotų lageryje (Krasnojarsko kr.), o aš su vaikais atsidūriau Altajaus krašte. 1947 m. 
iš tremties vietos su vaikais pabėgome ir grįžome į Lietuvą. Slaptai gyvenome tėviškėje, Murinų k. 1949 m. 
kovo mėn. vėl buvau suimta ir įkalinta Kauno kalėjime. Vaikai liko Murinuose pas tėvukus. Po teismo tris 
metus kalėjau Vitegros lageryje (Vologdos sr.). 1952 m. išleista iš lagerio nuvykau į Krasnojarsko kraštą, kur 
Bolše-Murtinsko raj. Tolovkos k. tremtyje, išleistas iš lagerio, gyveno mano vyras. Ten 1954 m. gimė dukra 
Birutė. 1957 m. grįžome į Lietuvą, bet gimtinė mus atstūmė. 1959-1962 m. gyvenome Kaliningrado sr., o 
vėliau persikėlėme į Panevėžį, kur ir dabar dažnai lankoma penkių vaikaičių ir šešių provaikaičių gyvenu. 

Gyvenimas praėjo su skausmais ir praradimais. 1976 m. palaidojau vyrą, o 1992 m. ir sūnų, buvusį Šakių 
vidurinės mokyklos abiturientą, žinomą gydytoją Algimantą Juozą Bandzą, kurio vardas suteiktas Panevėžio 
kūdikių namams. 


Marcelė Kantautaitė-Bandzienė 
Panevėžys, 1999 m. 


P. S. Nors ir garbaus amžiaus Marcelė Kantautaitė-Bandzienė kiekvienais metais aplanko savuosius Za- 
navykus, o 1997 m. išleido prisiminimų knygą „Murinų kaimas“. 


M. Kantautaitė-Bandzienė su sūnumi gydytoju Algimantu Juozu Bandza (1936-1992) 


Marija UŽUPYTĖ-POLTERAITIENĖ 


Mokytoja Marija Užupytė-Polteraitienė gimė 1914 m. 
gegužės 22 d. Švediškių k., Lukšių vlsč, gausioje stambaus 
ūkininko šeimoje. Jos mama Ona Vailokaitytė-Užupienė (apie 
ją „NKV“, t. 1, p. 207) iš Pikžirnių k. ir tėvas Petras Užupis 
(apie ji „NKV“, t. 1, p. 112) valdė 45 ha derlingos žemės, pa- 
vyzdingai ūkininkavo ir į mokslus leido du sūnus ir devynias 
dukras. Marija Užupytė, baigusi Sakių „Ziburio“ gimnaziją, 
namų ruošos mokslus studijavo Dotnuvos žemės ūkio akade- 
mijoje. Baigusi studijas namų ruošą ir rankdarbius dėstė Za- 
rasų, Pečkauskaitės ir kitose gimnazijose Kaune. Kaip ir visi 
Užupių šeimos nariai aktyviai reiškėsi visuomeninėje veikloje. 
1939 m. ištekėjo už ekonomisto Prano Polteraičio, kilusio iš 
Zanavykų. Išaugino dukrą Danutę ir sūnų Vytautą. Artėjant 
antrajai bolševikinei okupacijai pasitraukė į Vakarus. Gyve- 
no Detmolde ir Augustdorfe (Vokietija). 1949 m. emigravo į 
JAV. Apsistojo Detroite. Vakarais dirbo įstaigų valytoja, vėliau 
gavo atsakingą darbą ligoninės laboratorijoje. Lietuviškoje 
bendruomenėje priklausė ateitininkams, rėmė krikščionių de- 
mokratų visuomeninę veiklą. 1996 m. gyvendama Detroite 
savo anūkams labai gražia ir neįprasta forma parašė savo pri- 
siminimus apie Vailokaičius ir Užupius (rašinys likęs rankraš- 
tyje). 


Marija Polteraitienė mirė 2001 m. rugsėjo 2 d. 


Marija ir Pranas Polteraičiai. 1984 m. nuotrauka 


Dvi sesutės gimnazistės Pranutė ir Marija Užupytės. 
1930 m. 


Stanislova GRYBINAITĖ-MATULIONIENĖ 


Gimiau 1914 m. gegužės 23 d. Gražiškiuose. Tėvelis mokytojas Antanas Grybinas (apie ji „NKV“, t. 2, 
p. 56) ir mamutė Gražiškių pradinės mokyklos vedėja, Jono Naujoko dukra Ona Naujokaitė-Grybinienė buvo 
zanavykai. Man gimus, kai prasidėjo Pirmasis pasaulinis karas, tėvelis buvo mobilizuotas į rusų kariuomene, 
kurioje tarnavo iki 1917 m. Aš, mamutė ir sesuo karo metais gyvenome tėvelio gimtinėje Stumbriškių k. 
1918 m. tėvelis buvo paskirtas Lukšių pradinės mokyklos mokytoju ir čia iki 1940 m. aš ir užaugau. Pirmasis 
mano mokytojas buvo tėvelis. Ir tik jo dėka aš tapau tuo, kuo esu. Pradine mokyklą baigiau 1926 m. ir buvau 
priimta į Šakių „Žiburio“ gimnazijos 2-ąją klasę, o 1933 m. gavusi brandos atestatą pradėjau studijuoti Vy- 
tauto Didžiojo universiteto Humanitarinių mokslų fakulteto Filosofijos skyriuje. Pagrindinį mano studijavimą 
sudarė lietuvių kalba ir literatūra, o šalutinis - prancūzų kalba ir literatūra. Studijų metais priklausiau universi- 
teto chorui, kuriam vadovavo Konradas Kaveckas. Koncertavome Rygoje, Stokholme, Prahoje, Paryžiuje, pa- 
buvojome Berlyne. Buvome numatę koncertuoti JAV, bet tai padaryti sutrukdė prasidėjęs Antrasis pasaulinis 
karas. Studijų metais kurį laiką gavau stipendiją, o vėliau verčiausi privačiomis pamokomis. 1937-1938 m. 
dirbau mokytoja Kauno darbo rūmų mokykloje, o 1938-1940 m. - mokytoja Kauno Šančių darbo rūmų mo- 
kykloje. 1939 m. baigiau universitetą. 1940 m. pradėjau dirbti Raseinių valstybinėje gimnazijoje. Čia dirbda- 


Seserys Stanislova ir Sofija Grybinaitės, priėmusios brolio Aleksandro Grybino-Fausto apdovanojimus, su Respublikos Prezidentu 
Valdu Adamkumi. 1998 m. nuotrauka 


š 


ma pradėjau rašyti diplominį darbą „Vinco Krėvės 
„Skirgaila“. Diplominį darbą apgyniau 1942 m. 
ir nuo 1942 m. gruodžio 19 d. aš jau diplomuo- 
ta lietuvių kalbos ir literatūros mokytoja. 1942 m. 
gyventi persikėliau į Kauną. 1943 m. kovo 9 d. 
susituokiau su Jonu Matulioniu, tuo metu dirbu- 
siu Vytauto Didžiojo universitete. 1944 1963 m. 
dirbau Kauno 5-osios vidurinės mokyklos lietuvių 
kalbos ir literatūros mokytoja, 1963-1978 m. dir- 
bau Kauno neakivaizdinėje vidurinėje mokykloje. 
1967-1988 m. laikotarpiu dėsčiau lietuvių kalbą 
ir literatūrą Vilniaus universiteto Kauno filialo stu- 
dentams. 


St. Matulionienė 
Kaunas, 2000 m. birželio 25 d. 


Tauro apygardos vado pulkininko (po mirties) Aleksandro 
Grybino apdovanojimas - Vyčio Kryžiaus II laipsnio ordinas — 
patikėtas saugoti seserims Stanislovai ir Sofijai Grybinaitėms 

Teofilė ŽEMAITYTĖ 


Gimiau 1914 m. birželio 26 d. Marcelės Vaičaitytės ir Vinco Žemaičio dūminėje pirkioje Barzdų k. ir vlsč. 
Mama verpė linus, tėtis grojo smuiku, senelė audė juostas, vakarais sekė pasakas. O aš svajojau apie šviesią 
ir gražią ateitį. Baigiau Barzdų pradžios mokyklą, dvi progimnazijos klases Pilviškiuose, Barzdų vienuolių 
kultūriečių vadovaujamą Mergaičių namų Ruošos-amatų mokyklą ir toliau jau sekė gyvenimo universitetai. 
Svajonių bokštai nesugriuvo, bet kelias nutolo. Eiliuoti pradėjau 1933 m., o pirmąsias savo eiles išvydau 
1970 m. Lietuvos aklųjų draugijos leidinyje „Mūsų žodis“. Vėliau — neakivaizdininkė, pažintis su rašytoja 
Petronėle Orintaite, kuri paskatino pasiųsti į Čikagą rengiamai knygai „Vainikas-Kryžius-Lelija“ kelis savo 
kūrinėlius šv. Kazimiero jubiliejiniam minėjimui. Dar vėliau - ir „Lietuvių dienos“, ir poetas Bernardas Braz- 
džionis, kuris „besparniam mano žirgui“ už ausies užsegė lauro lapelį, ir kuris be „vizos“ išdrįso pasišvaistyti 
ir JAV, ir Italijoje. Papūtus Atgimimo vėjams šis „žirgas“ jau drąsiai šuoliuoja ir Lietuvos žalkeliais. 1996 m. 
pasirodė pirmoji mano knyga. Sakoma: „Jaunystėje žygiuojame būriais per žydinčias pievas, o senatvėje — 
vieniši per dykumas“. Tik man klojosi kiek kitaip. Ir gegužiai, ir vasaros prašuoliavo tėvų globoje bei baltų cha- 
latų apsuptyje. Mirus tėveliui ir sugriuvus bakūžei trisdešimt aštuonerius metus kartu su mama „mėgavomės“ 
svetima pastoge. Aštuoni persikraustymai, penkios operacijos, trys kaulų lūžiai... 

Esu savotiška: bijau didelio miesto, didelio namo, didelių pinigų. Ir tik Marijampolei atgavus tikrąjį savo 
vardą čia apsigyvenau.Turiu mažą kambarėlį su patogumais. Ir didelių pinigų „pavojus“ neištiko. Gaunu 
105 litus pensijos, kurios man pilnai užtenka. Bet ką aš čia apie buitį. 

„Daug lengviau ir į aukštumas kilti, 
Sėkmingiau iš klampynių išbrist, 
Kai bičiulių jauti delną šiltą, 

Kai žengi bendraminčių būry...“ 


Teofilė Žemaitytė 
Marijampolė, 2004 m. 

Marija JUOZAITYTĖ-RUDIENĖ 


Visuomenės veikėja Marija Juozaitytė-Rudienė — zanavykų kilmės - gimė 1914 m. birželio 29 d. tėvams 
Motiejui ir Magdelenai Juozaičiams atvykus į Ameriką. Tėvams persikėlus gyventi į Čikagą Marija 1932 m. ten 
baigė Šv. Kazimiero akademiją, o 1938 m. De Paul universitete gavo magistrės laipsnį. Šia proga kartu su savo 
motina pirmą kartą atvyko į tėvų gimtąją Lietuvą, pabuvojo Zanavykuose. Ištekėjusi už inžinieriaus Antano 
Rudžio išaugino du sūnus ir dvi dukras. Nuo 1942 m. dirbo „Rockwell Engineering Co“ administracijos vado- 
ve. nuo 1955 m. - gabesnių mokinių mokykloje. Čikagos moterų klubo sekretorė ir pirmininkė. Nuo 1950 m. 
skaučių tuntininkė. 1952-1954 m. ALRKF direktorė. 1954-1960 m. BALF direktorė, nuo 1960 m. - centro 
valdybos vicepirmininkė, o nuo 1972 m. - pirmininkė. Nuo 1957 m. buvo Čikagos aukštesniosios lituanistinės 
mokyklos globėja: suorganizavo Motinų klubą, finansavo literatūros vadovėlių leidimą. Nuo 1960 m. vadova- 
vo „Jūratės ir Kastyčio“ fondui, kuris rūpinosi išleisti K. V. Banaičio (apie jį „NKV“, t. 3, p. 13) operą „Jūratė 
ir Kastytis“. JAV LB tarybos narė. Korporacijos „Giedra“ garbės narė. Jos rūpesčiu ir ALF iniciatyva lietuvių 
kalba išleistas dokumentų rinkinys „Baltijos valstybių užgrobimo byla“. 1997 m. dar kartą pabuvojo Lietu- 
voje. Be savo tėvų gimtinės Zanavykų apsilankė Klaipėdoje, pabuvojo Marijos Taikos Karalienės bažnyčioje, 
susitiko su Telšių vyskupu Jo Ekscelencija Antanu Vaičiumi. Už nuopelnus lietuvių tautai ir katalikų bažnyčiai 
Marija Rudienė (Rudis) apdovanota popiežiaus Jono Pauliaus žymeniu „Pro Ecclesia et Pontifice“ (1987) ir 
DLK Gedimino V laipsnio ordinu (1997). 


Marija Rudienė Klaipėdoje. 1997 m. nuotrauka 


B x LT 1J os 
“ VALSTYBIŲ 
UŽGROBIMO 
2 UA A 


Jonas DOVYDAITIS 


Lietuvos Nepriklausomybės 1918 m. vasario 16 d. akto signataro ir Sibiro kankinio Prano Dovydaičio 
(apie ji „NKV“, t. 2, p. 103) sūnus rašytojas ir žurnalistas Jonas Dovydaitis gimė 1914 m. rugpjūčio 12 d. 
Vilniuje. 1937 m. baigė Kauno aviacijos mokyklą, o 1938 m. - Kauno aukštesniąją technikos mokyklą. Dirbo 
Lietuvos aeroklube lakūnu. 1939-1940 m. redagavo žurnalą „Lietuvos sparnai“, 1940-1941 m. - „Liaudies 
sparnai“. 1941 m. birželio 14 d. suimtas ir išgabentas į Kargopalagą (Archangelsko sr.). 1944 m. sausio 15 d. 
Ypatingojo pasitarimo penkeriems metams ištremtas į Kazanę (Totorijoje). 1944 m. gegužės 22 d. vykdamas 
į frontą persėdo į kitą traukinį ir atvyko į Lietuvos atstovybę Maskvoje. J. Paleckio dėka 1944 m. liepos 27 d. 
grįžo į Lietuvą ir dirbo laikraščio „Tiesa“ korespondentu, vėliau - žurnalo „Švyturys“ redakcijoje, o 1968- 
1970 m. redagavo biuletenį „Sparnai“. 

Spausdintis kūrinius pradėjo 1925 m. vaikų periodikoje. Parašė pjesę mėgėjų teatro scenai „Geležinis 
trejetas“ (1938), išleido apsakymų ir apybraižų rinkinius „Draugai iki mirties“ (1947), „Neramus žmogus“ 
(1953), dokumentines apysakas jaunimui „Sparnuoti vyrukai“ (1964), „Aerodromo apysakos“ (1967), „Žmo- 
gaus sparnai“ (apie sklandytuvų konstruktorių zanavyką Bronių Oškinį, 1971), apybraižų rinkinius „Socialisti- 
nio darbo bruožai“ (1949), „Socialistinio darbo didvyrių žodis“ (1949), „Volga-Donas-Cimlianskaja“ (1954), 
„Žvądarbis“ (1956), „Anapus Karpatų“ (1956). Sukūrė ir išleido romanus: „Po audros“ (1948), „Įvykiai Nau- 
jamiestyje“ (1953), „Žydrieji ežerai“ (1964), „Skaudi šviesa“ (1966), „Pavojų ieškotojai“ (1973), „Perkūno 
žirgai“ (1975) ir kt. Jono Dovydaičio kūryboje ryškios socializmo ideologijos schemos, tendencingumas ir 
nuolatinis socializmo propagavimo brukimas. 

Jonas Dovydaitis mirė 1983 m. rugsėjo 20 d. Vilniuje, palaidotas Antakalnio kapinėse. 


J. Dovydaitis 


Rašytojas Jonas Dovydaitis su savo vaikais: Aukse, Rūta ir Gerdvilu. 1959 m. nuotrauka 


Prof. Pr. Dovydaičio žmona, sulaukusi dukros Onos iš JAV. Ona Dovydaitytė-Malko, žurn. Vytautas Dovydaitis (iš kairės į dešinę), 


Laima Dovydaitytė-Juškevičienė ir rašytojas Jonas Dovydaitis Vilniuje. 1968 m. gegužės mėn. nuotrauka 


Vincas Kazys MATIJOŠAITIS 


Atsargos karininkas Vincas Kazys Matijošaitis gimė 1914 m. rugpjūčio 6 d. Būblelių vlsč. Mokėsi 
Marijampolės Rygiškių Jono gimnazijoje, kurią baigęs 1935 m. rugsėjo 18 d. buvo pašauktas į Lietuvos kariuo- 
menę ir nukreiptas į Karo mokyklą. Po metų baigė Karo mokyklos XI aspirantų laidą. 1936 m. rugsėjo 15 d. 
jam buvo suteiktas pėstininkų atsargos jaun. leitenanto laipsnis ir išleistas į pėstininkų karininkų atsargą. 


Vienas tarp raibuliuojančių bangų 


Juozas PAVALKIS 


Mokytojas, poetas Juozas Pavalkis gimė 1914 m. 
spalio 22 d. Skaisgiriuose, Sintautų vlsč. Kauno Vytau- 
to Didžiojo universitete studijavo filologiją. Po Antro- 
jo pasaulinio karo Šakių „Žiburio“ gimnazijoje dėstė 
lietuvių kalbą ir literatūrą. Turėjo ir lotynų kalbos pa- 
mokų. Gimnazistų tarpe buvo mėgiamas. Laisvalaikiu 
kūrė eiles. Tik jos liko rankraštyje, bet ne tos, kurios 
pasklido tarp mokinių ir tapo dainomis. Po poeto mir- 
ties jo kūrinius perrašė tuometinis Sakių gimnazijos 
septintokas Vytautas Rimkevičius (1930-1991), vėliau 
tapes žinomu rašytoju. Zanavykų kalbos ir literatūros 
dienų pradininkas mokytojas Jonas Augustaitis (apie 
ji „NKV“, t. 6) išsaugojo šiuos rankraščius ir išleido 
atskiru leidiniu „Baltu žiedu baltos obelies“. 

Juozas Pavalkis mirė Romainiuose, Kaulų džio- 
vos sanatorijoje 1949 m. gegužės 16 d. Palaidotas 
Sintautuose prie poeto Prano Vaičaičio kapo. 


J. Pavalkis 


Pavalkių namas Sakiuose. Iš kairės į dešinę: poeto brolis Jo- 
nas, žuvęs sovietinėje kariuomenėje; poeto motina; poeto sesuo 
Zoselė, 16 metų mirusi džiova; auklė; berniukas 


Silvestras BULOTA 


Mokytojas Silvestras Bulota gimė 1914 m. lapkričio 7 d. Braškių k., Sintautų vlsč. Baigęs Marijampolės 
mokytojų seminariją ir įgijęs pradžios mokyklos mokytojo diplomą 1934 m. rugsėjo 18 d. buvo pašauktas į 
Lietuvos kariuomenę atlikti karinės prievolės. Nukreiptas į Karo mokyklą, kurioje 1935 m. rugsėjo 15 d. baigė 
X aspirantų laidą ir suteikus jam jaun. leitenanto laipsnį buvo paleistas į kavalerijos karininkų atsargą. Nuo 
1936 m. Šaulių sąjungos narys. 1938 m. atliko karo pratybas 2-ajame ulonų pulke. 1939 m. vasario 6 d. 
paskirtas XVII rinktinės Sintautų šaulių būrio vadu, o 1939 m. spalio 21 d. - Valakbūdžio šaulių būrio vadu. 
1940 m. Silvestras Bulota pradėjo dirbti Braziūkų (Lekėčių vlsč.) pradinėje mokykloje. Sukūrė šeimą. Vedė 
Kardokų k. ūkininkaitę Oną Aranauskaitę (jos nuotrauka grupinėje fotografijoje matoma „NKV“, t. 6, p. 75). 

1941 m. birželio 14 d. mokytojas Silvestras Bulota suimtas ir įkalintas Rešiotų lageryje (Krasnojarsko kr.). 
1943 m. sausio 2 d. Ypatingojo pasitarimo nuteistas aštuoneriems metams lagerio. Mirė 1943 m. nuo išseki- 
mo. 


S. Bulota Kariūnas S. Bulota. 1935 m. nuotrauka 


Jonas JANČIUS 


Kaimo muzikantas Jonas Jančius gimė 1914 m. Kašelių k., Lekėčių vlsč., valstiečių Onos ir Antano Jan- 
čių. turėjusių 15 ha žemės, šeimoje. Šešių vaikų šeimoje Jonas buvo jauniausias, todėl ir liko gyventi ūkyje. 
Nuo vaikystės Jonuką žavėjo muzika, o ir atlikdamas karinę prievolę Lietuvos kariuomenėje pateko į karinį 
dūdų orkestrą. Su šiuo orkestru grojo Birštone, Raseiniuose ir kitose Lietuvos vietose. Išėjęs į karinę atsargą 
1937 m. Jonas Jančius vedė gretimo Kretkampio k. merginą Daratą Nenortaitę, su kuria išaugino tris sūnus. 
Jono žmona Darata Jančiuvienė turėjo gerą balsą, mėgo dainuoti. Jos pomėgis - poezija. Ją žavėjo Adomo 
Mickevičiaus „Konradas Valenrodas“, „Gražina“, Salomėjos Nėries poezija. Ji pritarė ir savo vyro sumanymui 
Kašeliuose kurti dūdų orkestrą, kuriame kurį laiką ir ji mušė būgną. Jonas Jančius, kariuomenėje išmokęs gro- 
ti. be muzikos negalėjo gyventi. Daugybę metų grojo Jadagonių-Kuro kaimų dūdų orkestre, o apie 1949 m. 
sumanė organizuoti ir savo kaime dūdų orkestrą. Į orkestrą įtraukė brolį Alfonsą, sūnus: Juozą, Algimantą, 
Vytautą, brolio sūnų Kazimierą. Jaunuoliams išvykus mokytis juos keitė Antanas Dailida, Vincas Gudelevi- 
čius ir kiti Mikytų, Nosiedų, Jagėliškių, Kašelių kaimų vaikinai. Su orkestru Jonas Jančius dirbo laisvalaikiu, 
o duoną pelnėsi dirbdamas Kauno žvejų artelėje, nuo 1952 m. — „Pirmūno“ kolūkyje. Apie 1962 m. šio 
kolūkio valdyba orkestrui nupirko naujų dūdų ir kaimo muzikantai grojo ne tik bažnyčiose, vasaros šventėse, 
vestuvėse, laidotuvėse - 1965 m. keturi šio orkestro muzikantai: Jonas Astrauskas, Benas Urmulevičius, Ka- 
zimieras Jančius ir Alfonsas Vilčinskas, kartu su Šakių dūdų orkestru dalyvavo Respublikinėje dainų šventėje 
Vilniuje. 

Jonas Jančius mirė 1999 m. spalio 5 d. Palaidotas Žemosios Panemunės kapinėse. 


Birutė Gustainytė-Jančiuvienė 
Nosėdai, 2008 m. 


Jono Jančiaus (pirmasis iš dešinės) vadovaujamas Kašelių kaimo dūdų orkestras. 1953 m. gegužės 25 d. nuotrauka 


Antanas PETKUNAS 


Karininkas Antanas Petkūnas gimė 1914 m. Petkūniškės k., Lukšių vlsč. Mokėsi Šakių „Žiburio“ gim- 
nazijoje, mėgo sportą, grojo gimnazijos dūdų orkestre. Baigęs gimnaziją pasirinko kariškio gyvenimą. Stojo į 
Karo mokyklą, kurią baigęs pradėjo tarnauti 4-ajame pėstininkų pulke Panevėžyje. 1939 m. perkeltas į Karo 
mokyklą. Tais pačiais metais sukūrė šeimą vesdamas gydytoją zanavykę Martyną Leveckytę, kilusią iš Šlamų 
k., Sintautų vlsč. 1940 m. gegužės mėn. Karo mokyklos karininkai su dėstytojais išvyko į Švenčionėlių poligoną. 
Čia Antaną ir užklupo nelemtingasis 1940 m. birželio mėn. Skausmingai pergyveno Lietuvos kariuomenės 
sunaikinimą. 1941 m. birželio 14 d. leit. A. Petkūnas suimamas ir įkalinamas Norilske, Krasnojarsko kr. Čia 
1942 m. rugsėjo 5 d. Ypatingasis pasitarimas leitenantą nuteisė dešimčiai metų lagerio. Čia jis 1944 m. 
rugpjūčio 5 d. ir mirė. Prasidėjus Atgimimui buves Lietuvos karo aviacijos lakūnas leitenantas A. Navaitis 
1989 m. birželio 7 d. „Tiesoje“ rašė: „Leitenantą Antaną Petkūną tardymas nuvedė į kapus: mat jis atsisakė 
pasirašyti tardymo protokolą. Tardytojas jį išrengė ir tik su marškiniais pastatė lauke po lašais, bėgančiais nuo 
barako stogo. Diena buvo šalta, jis sušlapo, peršalo, gavo plaučių uždegimą ir mirė.“ 1966 m. Pabaltijo karinis 
tribunolas pakartotinai išnagrinėjo A. Petkūno bylą. Jį išteisino ir po mirties jis buvo reabilituotas. 


Vytautas Gvildys 


Kariūnas A. Petkūnas su būsima savo žmona Medicinos fakul- A. Petkūnas 
teto studente Martyna Leveckyte (apie ją „NKV“, t. 6, p. 70) 

6 p. p. karininkai. 1938 m. nuotrauka 


Juozas Vincas DANILIAUSKAS-DANYS 


Juozas V. Daniliauskas-Danys - lietuvis, zanavykų kilmės - Kanados legenda. Gimė šis mūsų kraštietis 
1914 m. lapkričio 22 d. Padovinio pradinės mokyklos vedėjo, mokytojo Vinco Daniliausko (apie ji „NKV“, 
t. 2, p. 147), kilusio iš Sintautų, ir 1912 m. „Titaniko“ laivo avarijoje nuskendusio kunigo Juozo Montvilo 
pusseserės Magdalenos Montvilaitės-Daniliauskienės šeimoje. Šio Atlanto gelmėse besiilsinčio kunigo dvasinis 
aidas ir nulėmė Juozuko gyvenimą. 

J. V. Daniliauskas, 1939 m. baigęs studijas Vytauto Didžiojo universitete ir tapęs diplomuotu staty- 
bos inžinieriumi, Susisiekimo ministerijos buvo siunčiamas stažuotis į švedų firmą, kuri tuomet Latvijoje prie 
Dauguvo statė Kegumo hidroelektrinę. 1939-1940 m. buvo Lietuvos energijos komiteto nariu ir Turniškių 
hidroelektrinės statybos darbų viršininku. 1941-1944 m. dirbo Vytauto Didžiojo universiteto Hidrotechnikos 
katedros vedėju. 1944 m. pasitraukė į Vakarus. Veikė ir kūrė lietuviškas organizacijas. 1946-1948 m. buvo 
Lietuvių inžinierių užsienyje centro valdybos vicepirmininku, 1968-1972 m. - Pasaulio lietuvių inžinierių ir 
architektų sąjungos pirmininku. 1949 m. J. V. Daniliauskas, tapęs Daniu, atvyko į Kanadą. Čia ir buvo jo 
darbo „aukso amžius“. 1959-1979 m. dirbdamas Kanados vandens tarnybos Statybos skyriaus viršininku 
suprojektavo ir pastatė daugiau nei 50 švyturių, Kanados pašto išleistuose keturiuose pašto ženkluose trys iš jų 


J. V. Daniliauskas-Danys 


Zanavyko dailininko Antano Tamošaičio sukurtas „Exlibris“ 
kraštiečiui inžinieriui J. V. Daniui 


suprojektuoti ir pastatyti J. V. Danio. Už nuopelnus Kana- 
dai 1977 m. apdovanotas Kanados karalienės jubiliejiniu 
medaliu. 

J. V. Danys, gyvendamas toli nuo tėvynės, niekada 
nepamiršo savosios gimtinės. Dukrą Mildą išauklėjo Lietu- 
vos patriote, kuri tik atkūrus Vytauto Didžiojo universitetą 
grįžo į tėvo gimtinę ir sėkmingai darbuojasi Anglų kalbos ir 
literatūros katedroje. 

J. V. Danys net 15 metų buvo renkamas Pasaulio 
lietuvių bendruomenės (PLB) nariu. Būdamas Visuome- 
ninių reikalų komisijos vicepirmininku ruošė memoran- 
dumus dėl žmogaus teisių okupuotoje Lietuvoje Europos 
saugumo ir bendradarbiavimo tarybai. Daug rašė kultūros 
ir visuomeniniais klausimais lietuvių spaudoje. 


Vienas iš pusšimčio J. V. Danio sukurtų švyturių 


Kanados pašto ženkluose J. V. Danio sukurtų švyturių 
atvaizdai 

Leonas ŠNIPAS 


Tautosakininkas, muzikantas Leonas Šnipas gimė 1914 m. lapkričio 28 d. Riogliškių k., Lekėčių vlsč. 
Mokėsi Riogliškių pagrindinėje mokykloje, kuriai tuomet vadovavo Vydūno pasekėjas ir tautosakininkas mo- 
kytojas Juozas Obelienius (1903-1992). Mokytojo pavyzdžio paveiktas nuo jaunystės priklausė Kuro kaimo 
styginiam orkestrui, grojo smuiku. Vėliau grojo Lekėčių dūdų orkestre. 1948 m. Leonas Šnipas okupantų 
buvo ištremtas į Sibirą. Irkucko srities Žigalovskij rajone suorganizavo 60 asmenų lietuvių chorą ir jam vado- 
vavo. Po sunkaus ir įtempto repeticijų darbo atėjo ir choro premjerinis pasirodymas. Žmonės pageidavo, kad 
choras pradėtų savo veiklą sugiedodamas Lietuvos himną. Saugumui pateiktoje paraiškoje buvo įrašyta dr. 
Vinco Kudirkos daina apie Lietuvą. Programą patvirtinus saugumo viršininkui, komendantas leido pradėti 
choro pasirodymą. Salėje lietuviai, išgirdę žodžius „Lietuva Tėvyne...“, sustojo, ne vienas nubraukė ašarą, 
o rusai tik žvalgėsi ir nežinojo ką daryti. Bet ir lietuvių tarpe atsirado išdavikas, kuris visa tai papasakojo sau- 
gumui. Choro veikla Žigalovskij vietovėje buvo uždrausta. O Leonas nenurimo. Norėjosi dirbti. Ir vėl kitame 
kaime buvo sukurtas kitas lietuvių tremtinių choras, tik jau už 10 km. Vakare atvažiuodavo su arkliu žmogus ir 
Leoną išsiveždavo į repeticijas, o paryčiui vėl grįždavo į Žigalovskij. Grižes iš tremties, Leonas Šnipas vėl akty- 
viai įsijungė į saviveiklą. Galėjo padainuoti daugiau kaip 200 dainų. Žmonai mirus, o jaunajai kartai gyvenant 
mieste, labai bodėjosi vienumos ir savo noru 2000 m. gruodžio 2 d. pasitraukė iš gyvenimo. 


Altoniškių kaimo orkestras 1958 m. ant Altoniškių piliakalnio Joninių L. Šnipas. 1998 10 08 nuotrauka 
metu 


Altoniškių, Riogliškių ir Kuro kaimų scenos meno mėgėjai po naujo pastatymo 


Lekėčių valsčiaus jaunimo organizacijų aktyvistai. Nuotraukos iš Leono Snipo albumo 


Elena Marija BAGDANAVIČIŪTĖ-JUŠKIENĖ 


Mokytoja Elena Marija Bagdanavičiūtė gimė 1915 m. sausio 2 d. Slavikuose vargonininko Vlado Bagda- 
navičiaus (apie jį „NKV“ t. 2, p. 28) ir Petronėlės Būčytės-Bagdanavičienės (apie ją „NKV“, t. 2, p. 37) šeimo- 
je. Ji buvo jauniausia penkių vaikų šeimoje. Turėjo brolius: kunigą marijoną Vytautą (1908-2001), inžinierių 
Stasį (1910-2001), gydytoją Praną (1912-1991) ir seserį mokytoją Oną Strimaitienę (g. 1913). 

Elena Marija Bagdanavičiūtė mokėsi Naumiesčio (dabar Kudirkos Naumiestis) „Žiburio“ progimnazijo- 
je, o 1936 m. baigė Marijampolės mokytojų seminariją. Mokytojavo Marijampolės apskrities įvairiose kaimo 
mokyklose, Klepočiuose, Jiestrakyje, Druskininkuose ir kitur. 

1942 m. ištekėjo už zarasiškio Juozo Juškos (1911-1965), kuris studijavo etnologiją Švedijoje, tačiau 
karas sutrukdė baigti mokslus. Pirmoji Juškų duktė Kristina gimė Lietuvoje 1943 m. 

1944 m. Juškos buvo priversti trauktis į Vakarus. Pirmiausia jie apsistojo Austrijoje, Vėliau Vokietijo- 
je, o nuo 1949 m. persikėlė gyventi į JAV Elizabeth miestą New Jersey valstijoje. Ten gimė dukterys Vincė 
(g. 1949), Eglė (g. 1951) ir sūnus Juozas (g. 1953). 

Gyvendami JAV Elena Marija ir Juozas Juškos dirbti pagal specialybę negalėjo. Jie dirbo įvairius kitus 
darbus. Anksti mirus vyrui, Elena Marija viena išaugino ir išmokslino savo keturis vaikus. Visi vaikai sukūrė 
lietuviškas šeimas, beveik visi vaikaičiai kalba lietuviškai. 

2008 m. pavasarį po ilgos ir sunkios ligos Elena Marija Juškienė iškeliavo anapilin. Palaidota Šv. Gertrūdos 
kapinėse Clark, New Jersey. 


Kristina Zavadskienė 
Kaunas, 2008 m. 


Elena Marija ir Juozas Juškai su savo vaikais Juozuku, Kristina, Vince ir Egle apie 1958 m. Elizabethe 


Viktoras KAŽEMĖKAITIS 


Karininkas Viktoras Kažemėkaitis gimė 1915 m. va- 
sario 9 d. Sintautuose. Mokėsi Marijampolės Rygiškių 
Jono gimnazijoje, kurią baigė 1935 m. 1936 m. stojo į 
Karo mokyklą kariūnu aspirantu, vėliau perėjo į kariūnų 
2-ąją kuopą. 1939 m. rugsėjo 16 d. baigė Karo mokyklos 
XX laidą suteikus artilerijos jaun. leitenanto laipsnį. Tar- 
nauti paskirtas į 4-ojo artilerijos pulko 7-ąją bateriją, kuri 
buvo dislokuota Varniuose. Sovietų Sąjungai okupavus 
Lietuvą buvo 4-ojo artilerijos pulko baterijos vado pava- 
duotoju, likviduojant Lietuvos kariuomenę 1940 m. spalio 
3 d. - Raudonosios armijos 29 ŠTK 179 šaulių divizijos 619 
haubicų artilerijos pulko ugnies būrio vadu. Kilus Vokieti- 
jos-SSRS karui pasitraukė iš Raudonosios armijos ir grįžo 
į tėviškę. 1944 m. pasitraukė į Vokietiją. Gyveno Spac- 
kezgerbo pabėgėlių stovykloje prie Hamburgo. 1950 m. 
emigravo į JAV. Gyveno Racine, Viskonseno valst. Dirbo 
„American Motors“ bendrovėje. Aktyviai dalyvavo lietuvių 
išeivių visuomeninėje veikloje. Su žmona Ona Bacevičiūtė 
susituokė 1948 m. Išaugino sūnų Algį ir dukrą Rimą. 

Viktoras Kažemėkaitis mirė 2004 m. sausio 19 d. Ra- 
cine. Palaidotas Šv. Kazimiero kapinėse. 


V. Kažemėkaitis 


Kaunas, Aleksotas. 1958 m. kovas. Nuotrauka daryta iš sraigtasparnio 


Benediktas Juozas PUODŽIUKAITIS 


Pedagogas ir vertėjas Benediktas Juozas Puodžiukaitis gimė 1915 m. kovo 23 d. Sintautuose Marcelės 
Milčiauskaitės-Puodžiukaitienės ir Povilo Puodžiukaičio, kilusio iš Pentiškių, Griškabūdžio vlsč., šeimoje. 
Tėvai Sintautuose turėjo 17 ha ūkelį ir augino dvi dukras: Salomėją ir Zuzaną. Benediktas šeimoje buvo 
jauniausias. Mokėsi Sintautų pradžios mokykloje, o vėliau — Šakių „Žiburio“ gimnazijoje. 1933 m. mokytis 
persikėlė į Vilkaviškio gimnaziją, kurią 1935 m. baigęs pradėjo studijuoti Klaipėdos mokytojų institute. Baigęs 
institutą, o 1938 m. dar ir Karo mokyklos XIII aspirantų laidą, Respublikos Prezidento aktu jam suteikiamas 
artilerijos ats. jauniausio leitenanto laipsnis ir paleidžiamas į atsargą. 1938 m. spalio mėn. B. J. Puodžiukai- 
tis pradeda mokytojauti Pažečių pradinėje mokykloje (Raseinių aps.). Netrukus persikelia į Telšius ir dirba 
Amatų mokykloje. Nuo 1940 m. sausio mėn. iki 1942 m. gegužės 15 d. mokytojavo Vilniaus valstybiniame 
technikume. 1941 m. sovietų valdžiai sesutę Salomėją su šeima ištrėmus į Sibirą grįžta į Sintautus ir bando 
ūkininkauti. Vengdami vokiečių priverstinio evakavimo 1944 m. rugpjūčio mėn. persikelia per Nemuną ir 
karo keliais beveik tris mėnesius keliauja į Panevėžį - žmonos tėviškę. 1944 m. B. J. Puodžiukaitis pradeda 
mokytojauti Panevėžio mergaičių progimnazijoje, o 1946 m. skiriamas Panevėžio suaugusiųjų gimnazijos di- 
rektoriumi. Kadangi sovietų valdžia nepripažino Klaipėdos mokytojų instituto diplomo, tai 1947 m. įstojo į Vil- 
niaus valstybinį pedagoginį institutą ir 1951 m. jį baigęs gavo lietuvių kalbos ir literatūros mokytojo diplomą. 
Dar studijų metais rekomendavus poetui Albinui Žukauskui ir dramaturgui Viktorui Miliūnui B. J. Puodžiu- 
kaitis pradeda bendradarbiauti valstybinės grožinės literatūros leidykloje ir tampa šios leidyklos neetatiniu 
vertėju. Ir grįžes į pedagoginį darbą antrosios įsigytos specialybės neatsisakė. Per 25 metus lietuvių kultūrą 
B. J. Puodžiukaitis praturtino A. Pisemskio, L. Seifulinos, M. Stelmacho, E. Nikolajevos, A. Diuma, G. Gardo- 
nio, N. Giuntekino, M. Gorkio ir kitų užsienio šalių autorių kūriniais. Ir nuolat kartojo: „Gimtoji kalba padeda 
sukurti ne tik kūdikystės, vaikystės pasaulį, bet ir suaugusiojo charakterį, jo asmenybę.“ 

Benediktas Juozas Puodžiukaitis mirė 1994 m. rugpjūčio 16 d. Panevėžyje. Palaidotas Panevėžyje, Ra- 
mygalos kapinėse. 


B. J. Puodžiukaitis B. J. Puodžiukaičio į lietuvių kalbą išverstos knygos 

Vytautas LABUNAITIS 


Žurnalistas Vytautas Labūnaitis gimė 1915 m. kovo 
15 d. Pašilupių k., Jankų vlsč. Mokėsi Griškabūdžio pradžios 
mokykloje, Aštriosios Kirsnos žemės ūkio mokykloje ir Belve- 
derio pienininkystės technikume. Šį baigęs buvo pašauktas 
atlikti karinę prievolę į Lietuvos kariuomenę. Tarnaudamas 
kariuomenėje parašė pirmuosius apsakymėlius, kuriuos mie- 
lai spausdino to meto gausi Lietuvos periodika. Baigęs Kauno 
mokytojų seminariją beveik porą dešimtmečių mokytojavo. 
Pedagoginį darbą pradėjęs 1944 m. Raseinių rajone mokyto- 
javo Antkalniškių, Paalsio — II, Barzdžių pradžios mokyklose. 
Vėliau dirbo Šimkaičių valsčiaus Liaudies švietimo skyriaus 
vedėju, 1951 m. perkeliamas dirbti Šakių rajono liaudies švie- 
timo skyriaus vedėju. 1951-1956 m. dirbo Pavirangių pra- 
džios mokykloje, šiek tiek — Plokščių septynmetėje mokykloje. 
1962 m. gyventi persikėlė į Vilnių. Dirbdamas mokyklose ne- 
akivaizdiniu būdu lietuvių kalbą ir literatūrą studijavo Vilniaus 
valstybiniame pedagoginiame institute, o vėliau — žurnalistiką 
Vilniaus universitete, kurį baigė 1964 m. Dirbo žurnalo „Žemės 
ūkis“ redakcijoje. Bendradarbiavo „Tėvynės šviesos“ pusla- 
piuose, „Apžvalgoje“ rengė skyrelį „Seime“. Nepamiršo ir lie- 
tuvių išeivių spaudos JAV ir Kanadoje. Rašė „Darbininkui“, 
„Tėviškės žiburiams“. 

Vytautas Labūnaitis mirė 1996 m. balandžio 16 d. Vil- 
niuje. 


Parengta pagal dukros Gražinos Mergaitienės pasakojimą 

V. Labūnaitis 


Lukšių pavasarininkai. 
Nuotrauka iš A. Ciabanauskaitės albumo 


Lekėčių vidurinės mokyklos moksleivės dega žvakutes žurnalisto desantininko Julijono Būtėno žuvimo vietoje 

Julijonas BUTĖNAS 


Žurnalistas, pasipriešinimo Lietuvos okupantams aktyvus dalyvis Julijonas Būtėnas gimė 1915 m. kovo 
24 d. Dovyduose, Joniškėlio vlsč. Vytauto Didžiojo universitete studijavo teisę. Pašauktas į Lietuvos kariuo- 
mene karinę prievolę atliko Karo mokyklos aspirantūroje ir 1937 m. rugsėjo 15 d. suteikus atsargos jau- 
nesniojo leitenanto laipsnį išleistas iš atsargų. Nuo 1936 m. dirbo žurnalistinį darbą — buvo „XX amžiaus“ 
užsienio politikos apžvalgininkas. 1940 m. pasitraukė iš bolševikų okupuotos Lietuvos ir apsistojęs Berlyne 
tapo LAF nariu. Prasidėjus Vokietijos-Sovietų Sąjungos karui grįžo į Lietuvą, buvo pogrindžio laikraščio „Į 
laisvę“ redakcijos nariu ir dirbo LAF informaciniame štabe. Nuo 1942 m. gegužės mėn. - laikraščio „Į laisvę“ 
korespondentas, lietuvių antinacistinio pogrindžio ryšininkas Berlyne. 1944 m. - Vietinės rinktinės štabo ka- 
rininkas spaudos ir informacijos reikalams, generolo P. Plechavičiaus adjutantas. Vokiečiams likvidavus Vie- 
tine rinktinę kalintas Salaspilio, Gdynės konclagerių stovyklose. Pavyko pabėgti. 1945 m. Vokietijoje - VLIK 
informacinio biuro vedėjas, ELTA biuletenio redaktorius. 1946-1948 m. dirbo VLIK Informacinėje tarnyboje. 
Aktyviai bendradarbiavo lietuvių ir užsienio spaudoje. Nuo 1947 m. užsienyje įkurtos Lietuvių žurnalistų 
sąjungos vicepirmininkas. Nuo 1949 m. — Miuncheno VLIK Karinio skyriaus darbuotojas. 1950 m. spalio 
3 d. į Lietuvą lydėjo partizano J. Lukšos-Daumanto desantinę grupę. Grįžęs į bazę ruošėsi skrydžiui į Lietuvą, 
kuris prasidėjo 1951 m. balandžio 19 d. Su desantininku Jonu Kukausku Julijonas Būtėnas parašiutais nusi- 
leido Kazlų Rūdos giriose. Siekdamas užmegzti ryšį su Daumantu iš slėptuvės prie Girinių Šunkarių persikėlė 
į Rūdšilį prie Lekėčių. Cia 1951 m. gegužės 21 d. kartu su „Žalgirio“ rinktinės Šturmo tėvūnijos vadu Petru 
Jurkšaičiu-Beržu žuvo. Apdovanotas Vyčio Kryžiaus III laipsnio ordinu (po mirties). 


Kryžius, žymintis J. Būtėno žuvimo vietą Rūdšilyje J. Būtėnas 


Jonas STANISLOVAITIS 


Kooperatininkas Jonas Stanislovaitis gimė 1915 m. balandžio 22 d. Tirmėnų k., Lekėčių vlsč. Atlikęs 
karinę prievolę Lietuvos kariuomenėje grįžo į gimtuosius Tirmėnus ir dirbo Lekėčių vartotojų kooperatyvo 
parduotuvės vedėju. Antrosios bolševikinės okupacijos metais jo sodybėlė tapo dideliu Lietuvos išsilaisvinimo 
iš bolševikinės vergovės centru. Čia gyveno ir dirbo LLA ginkluotųjų pajėgų vadas generolas Motiejus Če- 
pulionis (apie jį „NKV“, t. 2, p. 118). Iš anapus Nemuno, Vilmantiškių k., Vilkijos vlsč., atlydėjo į Tirmūnus 
generolą Pažiegždrių k., Lekėčių vlsč., mergina Onutė Ruzgytė (g. 1920). Ir Jono Stanislovaičio namuose 
Tirmūnų kaime 1945 m. įvyko karo metais išblaškyto LLA štabo atkūrimas. 

Jonas Stanislovaitis mirė 1992 m. sausio 21 d. Tirmūnuose. Palaidotas Lekėčių kapinėse. 


Tirmėnų  Stanislovaičiai. Sėdi: Gabrielė  Stanislovaitytė 
(g. 1906), jos mama Elžbieta Čepaitė-Stanislovaitienė (g. 1886), 
kilusi iš Vincentavos k., Jonas Stanislovaitis (g. 1876), Izabelė 
Stanislovaitytė (g. 1920). Stovi: Vincas Stanislovaitis (g. 1913), 
Natalija Stanislovaitytė (g. 1917) ir Jonas Stanislovaitis 
(g. 1915) Jonas Stanislovaitis. 1937 m. nuotrauka 


Viktorija VAILOKAITYTĖ 


Mokytoja, agronomė Viktorija Vailokaitytė gimė 1915 m. balandžio 22 d. Tambove nuo karo audros 
pabėgusio zanavyko mokytojo Viktoro ir Domininkos Vailokaičių šeimoje. Pasibaigus Pirmajam pasauliniam 
karui tėvai su šeima apsigyveno Šakiuose. Čia Viktorija pradėjo lankyti pradinę mokyklą, o vėliau mokėsi 
ir baigė Kauno „Saulės“ gimnaziją. Studijavo Dotnuvoje Lietuvos žemės ūkio akademijoje. Baigusi studijas 
namų ruošą dėstė Kauno „Aušros“ mergaičių gimnazijoje. Antrojo pasaulinio karo pabaigoje pasitraukė į 
Vakarus. Apsigyveno Švedijoje, kur ir prabėgo likęs Viktorijos gyvenimas. Viktorija Vailokaitytė mirė 1994 m. 
liepos 24 d. 


Griškabūdžio Jėzaus Atsimainymo bažnyčios bokštelių virpesys... 


Kun. Saliamonas SAMUOLIS 


Kunigas Saliamonas Samuolis gimė 1915 m. balandžio 29 d. Sparvinių k., Griškabūdžio vlsč. 1935 m. 
baigęs Šakių „Žiburio“ gimnaziją toliau mokslus tęsė Vilkaviškio kunigų seminarijoje, kurią baigęs 1940 m. 
birželio 9 d. buvo įšventintas kunigu. Vikaru dirbo Slavikuose, o po metų — Aukštojoje Panemunėje savo 
dėdės dr. Aleksandro Grigaičio vikaru, nuo 1944 m. - kito savo dėdės kun. Jono Grigaičio vikaru Gižuose. 
Antrosios bolševikinės okupacijos metais vikaro ir klebono pareigas ėjo Vilkaviškyje. 1949 m. rugpjūčio 20 d. 
sovietinio saugumo buvo areštuotas. Grįžęs iš lagerio 1956 m. buvo paskirtas Simno parapijos altarista, kur 
klebono pareigas ėjo jo brolis kun. Juozas Žemaitis. Ir broliai toliau visą laiką dirbo kartu. Kai 1967 m. kun. 
Juozas Žemaitis klebonauti buvo paskirtas į Šakius, čia persikėlė ir kun. Saliamonas Samuolis. Kun. S. Sa- 
muolis buvo aukštos kultūros dvasiškis, mokėjo lotynų, vokiečių, prancūzų ir rusų kalbas. 


Kun. Saliamonas Samuolis žuvo 1987 m. spalio 23 d. eidamas pastoracines pareigas. Palaidotas Šakių 
bažnyčios šventoriuje. 


Kun. Saliamonas Samuolis su broliu kunigu, o vėliau vyskupu Kun. Saliamono Samuolio kapas Šakių Šv. Jono Krikštytojo baž- 
Juozu Žemaičiu nyčios šventoriuje 

Antanas KAREIVA 


Visuomenininkas Antanas Kareiva gimė 1915 m. liepos 
1 d. Urbantu k., Būblelių vlsč. Mokėsi Keturnaujienos pradžios 
mokykloje ir Šakių „Žiburio“ gimnazijoje. Buvo aktyvus šaulys. 
Dirbo Vilniaus priešgaisrinėje apsaugoje. 1944 m. pasitraukė į 
Vakarus. Atvykęs į JAV įsijungė į visuomeninę lietuvišką veiklą. 
Buvo aktyvus narys Lietuvių bendruomenės BALF organiza- 
cijų valdybose, žurnalo „Gimtoji kalba“, kuris 1958-1968 m. 
buvo leidžiamas Cikagoje, administratoriumi. Kultūros tarybos 
ir Švietimo tarybos ilgametis narys. Knygų sandėlio vedėjas. 

Antanas Kareiva mirė 1985 m. gegužės 11 d. Palaidotas 
Čikagos kapinėse. 


A. Kareiva 


A. Kareiva su savo artimaisiais Palangoje apie 1983 m. 


Ksaveras (Severinas) KAUNAS 


Statybos inžinierius, spaudos bendradarbis Ksaveras (Seve- 
rinas) Kaunas gimė 1915 m. liepos 29 d. Balseliškių k., Sintautų 
vlsč. 1933 m. baigė Šakių „Žiburio“ gimnaziją, o 1941 m. Vytauto 
Didžiojo universiteto Statybos fakultete gavo statybos inžinieriaus 
diplomą. 1941-1944 m. dirbo akcinėje bendrovėje „Statyba“ 
Šiauliuose. 1944 m. pasitraukė į Vakarus. 1946-1948 m. Aukštes- 
niojoje technikos mokykloje Schw. Gmūnde dėstė statybos kursą 
ir buvo Statybos skyriaus vedėju. 1949 m. gyventi persikėlė į JAV. 
Nuo 1951 m. - Lietuvių inžinierių ir architektų sąjungos narys. 
Spaudoje K. Kaunas pradėjo bendradarbiauti dar 1936 m. rašyda- 
mas „Lietuvos žinioms“. Gyvendamas JAV bendradarbiavo „In- 
žinieriaus kelyje“, „Nepriklausomoje Lietuvoje“, „Sėjoje“. Įkūrus 
„Technikos žodį“ buvo šio žurnalo Redakcinės komisijos nariu ir 
Statybos skyriaus redaktoriumi, bendradarbiavo Bostone leistoje 
„Lietuvių enciklopedijoje“, talkino J. Gimbutui redaguojant prof. 
Stepono Kolupailos monografiją, išleido brošiūrą „Elegiški Stepo- 
no Kolupailos niekintojai“. 

K. Kaunas nežinomomis aplinkybėmis žuvo 1972 m. lapkri- 
čio 10 d. Palaidotas Čikagos lietuvių kapinėse. 


Feliksas Gediminas Kaunas 
Kaunas, 2000 m. kovo mėn. 


Ksaveras Kaunas, jo žmona O. Požėlaitė-Kaunienė ir brolis Jonas Kaunas, 1958 m. 


Ksavero Kauno namai Cikagoje 


Kun. Vytautas Kazimieras TEVELIS 


Kunigas Vytautas Kazimieras Tėvelis gimė 1915 m. rugpjūčio 15 d. Lukšių parapijoje. Mokėsi Šakių 
„Žiburio“ gimnazijoje. Studijavo Vilkaviškio ir Kauno kunigų seminarijose. Kauno ir Vilkaviškio vyskupijų 
valdytojas kan. Juozas Stankevičius paskyrė V. K. Tėvelį į Paštuvą globoti iš Sibiro lagerių grįžusio kunigo 
Juozo Vailokaičio (apie jį „NKV“, t. 2, p. 39). 1953 m. mirus kun. J. Vailokaičiui kun. V. K. Tėvelis skiriamas į 
Kėdainių Šv. Jurgio bažnyčią klebonu. Čia suremontavo bažnyčią. Sovietų valdžia aktyvaus kunigo nemėgo, 
todėl jis dažnai buvo priverstas keisti parapijas. Dirbo Skirsnemunėje ir Alksninėje. 1976 m. vysk. J. Labukas 
kun. V. K. Tėveli paskyrė Pakuonio klebonu. Ir čia jis atvykęs kartu su parapijiečiais perdengė bažnyčios stogą 
cinkuota skarda, perdažė bažnyčios išorę, už kurijos lėšas nupirko klebonijai mūrinį pastatą. 1990 m. jau sirg- 
damas atsikėlė gyventi į Pažėrus. Gyveno vienas, o ir mirė vienas, be žvakių šviesos ir maldų 1991 m. gegužės 
3 d. Palaidotas Pažėruose. 

„Kun. V. K. Tėvelis buvo gana apsišvietęs. Turėjo nemažą bibliotekėlę lotynų, prancūzų, anglų kalbomis. 
Sugebėjo parašyti gerus pamokslus. Turėjo nuostabią atmintį. Nors mokslo laipsnio neturėjo, bet buvo su- 
propaguotojas, kuklus, paprastas ir be mažiausio veidmainystės krislelio“, — ožsimeria savo kleboną kun. 
V. K. Tėvelį jo Kėdainiuose Šv. Jurgio bažnyčioje buves vikaras kun. Ignas Plioraitis. 


Kun. V. K. Tėvelio kapas Pažėrų kapinėse Kun. V. K. Tėvelis 


Regina UŽUPYTĖ-MURALIENĖ 


Agronomė, pedagogė Regina Užupytė-Muralienė gimė 
1915 m. rugpjūčio 23 d. Švediškių k., Lukšių valsčiuje, stam- 
bių ūkininkų Petro Užupio ir Onos Vailokaitytės-Užupienės 
šeimoje. Užupių šeimoje augo devynios dukros ir du sūnūs. 
Regina buvo jauniausia ir ją nuo vyriausio brolio Juozo skyrė 
net 21 metai. Regina, baigusi Šakių „Žiburio“ gimnaziją, 
studijavo Lietuvos žemės ūkio akademijoje Dotnuvoje. Stu- 
dijuodama susipažino su Jonu Muraliu ir 1940 m. sukūrė 
šeimą. Išaugino dukrą Vitaliją ir sūnų Andrių. Mokytojavo 
Raguvėlės žemės ūkio mokykloje (Panevėžio apskr., dabar — 
Anykščių raj.), kur dėstė lietuvių kalbą ir literatūrą. 1951 m. 
pradėjo dirbti Šilutės žemės ūkio mokykloje. 1955-1958 m. 
dirbo Lančiūnavos žemės ūkio mokykloje (Kėdainių raj.). 
Persikėlusi gyventi į Panevėžį moksline bendradarbe dirbo 
Linininkystės bandymo stotyje, kuri buvo įsikūrusi Savitiš- 
kyje. Pašlijus sveikatai, būdama 50 metų amžiaus, išėjo į 
pensiją. 

Regina Muralienė mirė 1980 m. gegužės 2 d. Palaidota 
Panevėžio miesto Ramygalos kapinėse. 


Regina Užupytė-Muralienė. 1975 m. nuotrauka 


Regina Užupytė-Muralienė su vyru Jonu Muraliu. 1940 m. nuotrauka. 
Nuotraukos iš dukros Vitalijos Stoškienės archyvo 


Kun. Augustinas RUBIKAS 


Kunigas Augustinas Rubikas gimė 1915 m. rugpjūčio 19 d. Skaisgirių k., Sintautų vlsč. 1942 m. gegužės 
10 d. vyskupo V. Padolskio įšventintas kunigu ir paskirtas vikaru į Kaimelio parapiją. 1944 m. perkeltas į 
Aleksoto parapiją. Čia dirbo neilgai. Karo audra nustūmė į Vokietiją. 1945 m. atvykęs į Romą Gregorianumo 
universitete igijo filosofijos bakalauro laipsnį. Tolimesnes studijas nutraukė liga. Pasveikęs grįžo į Vokietiją, 
kur nuo 1969 m. aptarnavo Augsburgo vyskupijoje gyvenančius lietuvius. Gyveno Memingene. Buvo dažnas 
paskaitininkas lietuvių suvažiavimuose ir kituose subuvimuose. 1977 m. išleido nedidelę knygelę liturginiu 
reformų klausimu „Kodėl kunigas nuo altoriaus atsisuko į žmones?“ Bendradarbiavo „Drauge“, „Krivulėje“ ir 
kituose lietuviškuose laikraščiuose. 

Kun. Augustinas Rubikas mirė 1985 m. liepos 25 d. Memingene, kur buvo išgyvenęs 16 metų. 


Kun. A. Rubikas Būsimasis kunigas savo šeimos tarpe 


Jonas LIUKAITIS 


Partizanų rinktinės „Žalgiris“ kovotojas Jonas Liukaitis gimė 1915 m. Šilininkų k., Kidulių vlsč. Tėvai turėjo 
7 ha žemės. Šeimoje augo dvi seserys ir brolis. Mokėsi Šilininkų pradinėje mokykloje. Lietuvos kariuomenėje 
tarnavo Seredžiuje. Buvo švelnaus būdo. Pasibaigus Antrajam pasauliniam karui grįžo iš Komijos labai suvar- 
gęs ir iškankintas. Tuomet kartu su Jonu iš Komijos grįžo Naikus, Starkus ir gelgaudiškietis Bronius Navickas. 
Kiek atsigavęs Jonas Liukaitis tapo partizanų rinktinės „Žalgiris“ kovotoju. 

Jonas Liukaitis žuvo 1948 m. Aukštosios Plynios girioje kaudamasis su krašto pavergėjais. Partizano 
palaikus stribas Pauliukaitis pakasė senosiose Kidulių kapinėse, kur Atgimimo metais pastatytas paminklinis 
akmuo nelygioje kovoje kritusiems laisvės kovotojams. 


Romas Endriukaitis 


Partizanų takai neaplenkė ir Novaraisčio 


Kazys Justinas GRIGAITIS 


Atsargos karininkas, mokytojas Kazys Justinas Grigaitis 
gimė 1915 m. rugpjūčio 8 d. Janukiškių k., Žvirgždaičių vlsč. 
Mokėsi Marijampolės gimnazijoje, kurią baigė 1933 m. Toliau 
mokslą tesė Kauno aukštesniojoje technikos mokykloje, kurią 
baigė 1937 m. 1937 m. liepos 7 d. pašauktas atlikti karinę 
prievolę Lietuvos kariuomenėje. Nukreiptas į Karo mokyklą, 
kurią baigė 1938 m. rugsėjo 27 d. gaudamas ats. jaun. lei- 
tenanto laipsni ir paleistas į inžinerijos karininkų atsargą. 
Gyveno Kaune, dirbo statybos techniku. 1940 m. birželio 
6 d. priimtas į karo tarnybą. Pavesta vadovauti Ukmergėje 
statomam aerodromui. Sovietams likviduojant Lietuvos ka- 
riuomenę paskirtas į RA 29 ŠTK atskirąją aviacijos eskadrilę. 
1941 m. birželio 24 d. vokiečių suimtas. Kalintas lageriuose 
ir kalėjimuose. Paleistas iki 1943 m. pab. dirbo Utenos apskr. 
inžinieriumi. Dėl nesutarimo su vokiečių valdžia iš tarnybos 
atleistas. Dirbo Utenos elektrinėje ir mokytojavo gimnazijoje. 
1943 m. susituokė su Danguole Urbonaityte. 1944 m. gimė 
dukra Giedrė. 1945 m. kovo 25 d. sovietų valdžios suimtas. 
Kalintas Utenoje, Vilniuje. 1945 m. spalio 23 d. Karo tribuno- 
lo nuteistas dešimčiai metų lagerio ir penkeriems - tremties. 
Nuo 1946 m. rugpjūčio mėn. kalintas Nyzoblage, Permės sr. 
Mirė 1949 m. rugpjūčio 13 d. lageryje. 2000 m. liepos 26 d. 
Prezidento dekretu suteiktas dimisijos leitenanto laipsnis ir 
pripažintas kario savanorio statusas. 


Nemunas ties Skirpstauja 


PDA LAA 


K. J. Grigaitis 


Izidorius ŽEMAITIS 


Mokytojas Izidorius Žemaitis gimė 1915 m. gruodžio 23 d. Va- 
lių k., Jankų vlsč. Būdamas trejų metukų tapo našlaičiu. Augino 
teta. Nors gyveno vargingai, bet labai norėjo mokytis. Mokėsi Nau- 
miesčio ir Kybartų pradžios mokyklose, vėliau — Kybartų „Žiburio“ 
ir Pilviškių progimnazijoje. Dirbo savivaldybės raštininku, o 1937— 
1938 m. tarnavo Lietuvos kariuomenėje. Atlikęs karinę prievolę 
ūkininkavo, bet labai norėjo tapti mokytoju ir auklėti jaunąją kartą 
Neakivaizdiniu būdu baigęs Kauno mokytojų seminariją 1946 m. 
pradėjo dirbti Jankų pradinės mokyklos vedėju. Daug patirta vargo, 


Izidorius Žemaitis apie 1965 m. 


Pašilupių pradinės mokyklos mokytojas Izidorius Žemaitis su savo mokiniais apie 
1964 m. 


daug išgyventa. Jankų pradinei mokyklai išaugus į septynmetę Izidorius Žemaitis skiriamas jos direktoriumi. 
Vėl nauji rūpesčiai, statybos, užsodinamas mokyklos sodas, liepų ir ąžuoliukų alėja. Vėliau 16 metų moky- 
tojas vadovavo Pašilupio pradinei mokyklai. Ši mokykla, vadovaujant I. Žemaičiui, tapo pirmaujančia Šakių 
rajone. 1972 m. uždarius Pašilupio pradinę mokyklą mokytojas vėl grįžta į Jankus ir dirba aštuonmetėje mo- 
kykloje. Iš šios mokyklos 1976 m. ir į pensiją išėjo. 

Mokytojas Izidorius Zemaitis savo asmeniniu pavyzdžiu mokinių širdyse ugdė pačias tauriausias žmogiš- 
kumo sąvokas: dorumą, sąžiningumą, duotojo žodžio laikymąsi, padėti bet kuriam žmogui ištikus nelaimei. 
Nežiūrint laikmečio sunkumų mokytojas išliko karštu savo krašto patriotu. 


| Jonas Bosas 
Sakiai, 1999 m. gruodžio mėn. 


Izidorius Žemaitis savo tėviškėje, kuri XX a. pr. priklausė Ignui „Tokiuose loviuose (geldose) zanavykai sūdo mėsą“, - sakė Izi- 
Naujokui, gyvenimo saulėlydyje. 1995 m. nuotrauka dorius Žemaitis 

Zanavykai - Sibiro tremtiniai. Lentos fragmentas iš Plokščių memorialo 

Antanas BALTŪSIS-ŽVEJYS 


Vienas kovingiausių Lietuvos partizaninio karo veikėjų Antanas Baltūsis-Žvejys gimė 1915 m. Gulbinų 
k., Pilviškių vlsč., kur jo tėvas žentu buvo atėjęs iš Zanavykų Gerulių k., Barzdų vlsč. Mokėsi Vilkaviškio kunigų 
seminarijoje. Iš jos išstojęs mokytojavo. Prasidėjus Sovietų-Vokietijos karui paskirtas Pilviškių vlsč. policijos 
viršininku, dėl žydų persekiojimo kritikos nacių buvo suimtas. Paleistas mokytojavo. Vengdamas dar vieno 
suėmimo 1943 m. įstojo į Lietuvių savisaugos batalioną. Buvo kuopos vadu, vėliau - bataliono vado adjutan- 
tu. 1944 m. pavasarį po atostogų į dalinį negrįžo. Antrosios bolševikinės okupacijos pradžioje tapo partizanu. 
1945 m. pabaigoje paskirtas Tauro apygardos štabo Spaudos ir propagandos skyriaus viršininku ir laikraščio 
„Laisvės žvalgas“ vyr. redaktoriumi. Nuo 1946 m. birželio 1 d. - Tauro apygardos štabo viršininkas, o po 
mėnesio — apygardos vadas. Antanui Baltūsiui vadovaujant apygardoje buvo pertvarkytos rinktinės, sukurti 
partizanų statutai, įvesta uniforma, suorganizuoti keli partizanų puskarininkių rengimo kursai. 1946 m. lapkri- 
čio 1 d. A. Baltūsis skiriamas Pietų Lietuvos partizanų srities vado pavaduotoju, kartu eina ir Tauro apygardos 
vado pareigas. 1947 m. sausio 16 d. skiriamas Vyriausiųjų ginkluotųjų pajėgų štabo viršininku. Išaiškėjus KGB 
agento J. Markulio-Erelio išdavikiškai veiklai, apie tai informuoja visoms Lietuvos partizanų apygardoms. 
A. Baltūsio iniciatyva Bendro demokratinio pasipriešinimo sąjūdžio (BDPS) prezidiumas parengė jo veiklos 
schemą. 1947 m. parengė BDPS prezidiumo įgaliotinių kelionę į Vakarus užmegzti ryšių ir gauti paramos. 
Išduotas ir sovietinių baudėjų apsuptas 1948 m. vasario 1 d. nusišovė Gulbinuose. Antanas Baltūsis-Žvejys 
apdovanotas Laisvės kovos I laipsnio kryžiumi su kardais (1950 m., po mirties). Jam suteiktas karinis pulki- 
ninko laipsnis (1997 m., po mirties). 


Sudargas. Tauro apygardos vakarinis pakraštys Antanas Baltūsis-Žvejys 


Antanas AŠTRAUSKAS-VIRŠILA 


Laisvės kovotojas Antanas Aštrauskas-Viršila gimė 1915 m. Prūselių k., Šakių vlsč., Matildos ir Antano 
Aštrauskų šeimoje. Tėvai turėjo 29 ha žemės, gyveno pasiturinčiai, o gyvenimas laisvoje ir nepriklausomoje 
Lietuvoje diena iš dienos gerėjo. Antanas Aštrauskas, baigęs pradinę mokyklą ir atlikęs karinę prievolę Lietu- 
vos kariuomenėje, kartu su broliu Jonu priklausė Šaulių organizacijai ir rengėsi bet kokiems netikėtumams. 
Nors Antanas už savo brolį Joną ir buvo lėtesnio būdo, bet visada palaikydavo bet kokį brolio sumanymą. 
Būdamas šauliu Antanas Aštrauskas dalyvavo ir 1941 m. birželio sukilime prieš okupantus. Nesitaikė broliai 
Aštrauskai ir antrosios bolševikinės okupacijos dienomis. Jie tapo tautos laisvės gynėjais ir savo ramiu, pasto- 
viu būdu ilgiausiai išgyveno Zanavykuose. KGB už Aštrauskus pažadėjo nemažą pinigų sumą. Ir Judas atsira- 
do - ja tapo KGB užverbuota agentė Ramutė. Tai ji 1953 m. sausio 2 d. į Žalgirio giraitę atvedė KGB kareivius 
ir parodė brolių Aštrauskų slėptuvę. Žuvo partizanai Viršila ir Siaubas. Jų kūnus KGB kareiviai atvežė i Šakius 
ir pametė stribinės kieme. Užkasimo vieta nežinoma. 


Laisvės kovotojų brolių Antano ir Jono Aštrauskų, žuvusių 1952 m. sau- 
sio 2 d., pagerbimas Zalgirio girioje 1999 07 17. Kalba tuometinis Lietu- 
A. Aštrauskas-Viršila vos Respublikos Seimo Pirmininko pavaduotojas Arvydas Vidžiūnas 


Pranas MILIUNAS-PUTINAS 


Partizanų rinktinės „Žalgiris“ kovotojas Pranas 
Miliūnas-Putinas gimė 1915 m. Sutkių k., Kidulių vlsč. 
Baigė Žemės ūkio mokyklą. Vokiečių okupacijos metais 
gyvendamas Kaune baigė gimnaziją ir pradėjo studijuoti 
Lietuvos žemės ūkio akademijoje. Artėjant frontui 1944 m. 
vasarą su broliais Jurgiu, Jonu ir Juozu pasitraukė į Va- 
karus. 1945 m. Vokietijoje pateko į sovietinės armijos 
apsuptį. Pranui ir Jurgiui pavyko pabėgti. Broliai grįžo į 
Lietuvą ir įsijungė į partizanų gretas. Dažniausiai lankyda- 
vosi Žemaitijoje. Tėviškėje buvodavo rečiau. 

Pranas Miliūnas-Putinas žuvo nelygioje kovoje 
1948 m. rugpjūčio 31 d. Baltkojų miške. Prasidėjus Atgi- 
mimui kovotojo palaikai surasti ir 1990 m. rugsėjo 15 d. 
iškilmingai perlaidoti Kiduliuose. 


Romas Endriukaitis 


P. Miliūnas-Putinas 


Lukšių tvenkinys 


ANTANAS, ARUZIIAUSKAS UNUTĖ GUOGUTĖ 
VALENTINAS GAINELIS DANUTĖ, PaŠKuTĖ 
ALGIMANTAS Mi USEYIČIUS gos 
VYGANDAS Marusevbs sure 
FELIKSAS ŽiNUŽIUS DNUTĖ SuTkuvi Ne 
= ok 

Jankai. Paminklas Tauro apygardos „Žalgirio“ rinktinės žuvusiems partizanams. Paminkle iškalta ir Marcelės Grybauskaitės- 
Zindžiuvienės-Tigrienės pavardė 

Marcelė GRYBAUSKAITĖ-ŽINDŽIUVIENĖ-TIGRIENĖ 


Laisvės kovotoja Marija Grybauskaitė-Žindžiuvienė-Tigrienė gimė 1915 m. Meškučių k., Jankų vlsč. 
1945 m. pradžioje vyrui Feliksui išėjus į Laisvės karą Žindžių namus gan dažnai pradėjo lankyti Jankuose 
įsikūrę stribai. Jie įvairiausiais būdais stengėsi „sumedžioti“ atkaklų partizanų vadą. Partizano žmona jautė, 
kad visa tai ilgai trukti negali, kad NKVD kareiviai ir stribai vieną dieną jį suims ir įkalins. Nuojautos vedama 
ji paliko namus ir įsijungė į Felikso Žindžiaus-Tigro vadovaujamą partizanų būrį. Kartu su vyrais vykdė par- 
tizanų užduotį. Žuvus Feliksui Žindžiui-Tigrui toliau kovojo su okupantais. Tik kova buvo nelygi. Prasidėjo 
išdavystės. Šio likimo susilaukė ir partizanų grupė, kuriai priklausė Marcelė Žindžiuvienė-Tigrienė. Partizanų 
ryšininko išduotas bunkeris Papiškinės girioje netoli Altoniškių buvo apsuptas NKVD kariuomenės kareivių. 
Matydama, kad išeities nėra, Marcelė Žindžiuvienė 1951 m. gegužės 20 d. nusišovė. 


Marcelės ir Felikso Žindžių vestuvinė nuotrauka 


Martyna LEVECKYTĖ-MIŠKINIENĖ 


Gydytoja Martyna Leveckytė-Miškinienė gimė 1915 m. Šlamų k., Sintautų vlsč. Mokėsi Šakių „Žiburio“ 
gimnazijoje, o ją baigusi studijavo Vytauto Didžiojo universiteto Medicinos fakultete. 1940 m. įgijo gydytojos 
diplomą. 1939 m., dar būdama universiteto Medicinos fakulteto studente, ištekėjo už savo kraštiečio Lietuvos 
kariuomenės karininko Antano Petkūno (apie ji „NKV“, t. 6, p. 40), kurį okupantai 1941 m. birželio 14 d. 
suėmė, o 1944 m. nukankino Norilsko lageryje. Artėjant antrajai bolševikinei okupacijai Martyna Leveckytė- 
Petkūnienė 1944 m. pasitraukė į Vokietiją - dirbo Drezdeno vaikų ambulatorijoje, o 1945-1949 m. - Wūrz- 
burgo-Schweinfurto pabėgėlių stovyklų gydytoja. 1949 m. emigravo į JAV. Apsigyveno Detroite. Kelerius 
metus dirbo ligoninėje sesele, aprašinėjo ligų istorijas. Stažavosi Wayne valstijos universiteto Medicinos mo- 
kykloje Detroite. Nuo 1953 m. pradėjo verstis privačia praktika. 1989 m. 50-ties metų darbo sukakties proga 
Michiganos valstijos Medicinos draugijos apdovanota aukso medaliu. 


Gyd. Martyna Leveckytė su savo pirmuoju vyru 
Antanu Petkūnu Kauno sporto halėje 1939 m. 
Nuotrauką leidiniui pateikė Kaune gyvenantis 
zanavykas Vytautas Gvildys i Zanavykų poetų apdainuota Šešupė 


Kostas ZARANKA-BITĖ 


Laisvės kovotojas, kapitonas (po mirties) Kostas Zaranka-Bitė gimė 1915 m. Jančių k., Lekėčių vlsč. 
1944 m. kartu su broliu Stasiu prievarta buvo mobilizuoti į sovietinę armiją, o apmokymui nugabenti į Jarcevą. 
Stasys Zaranka kariavo. Po Berlyno šturmo ir ilgo gulėjimo ligoninėse be abiejų rankų plaštakų ir pusiau ap- 
akęs grįžo į gimtinę. Kostui iš Jarcevo pavyko pabėgti. Grįžęs į Lietuvą įsijungė į partizaninį judėjimą. Buvo 
Tauro apygardos saugos būrio kovotoju. 1946 m. Tauro apygardos vadas Zigmas Drunga-Mykolas Jonas 
vizitavo „Žalgirio“ rinktinės padalinius. Vadą lydėjo saugos būrio kovotojai, kurių tarpe buvo ir K. Zaranka- 
Bitė. 1946 m. birželio 12 d. prie Agurkiškės partizanai susidūrė su NKVD kariniu daliniu. Sunkiose kautynėse 
žuvo Tauro apygardos vadas Zigmas Drunga ir didelė dalis jo apsauginių. Kostui Zarankai iš apsupties pavyko 
prasiveržti. 

Kostas Zaranka-Bitė net 8 metus vykdė partizanines užduotis zanavykų žemėje. Turėjo nemažą patirti, 
buvo paslaugus, kultūringas, nedalyvaudavo ginčuose su savo draugais, tikėjo žmogaus duotu žodžiu. Šis 
jo patiklumas jį ir pražudė. 1952-1953 m. žiemą Kostas planavo praleisti iš anksto pasiruoštoje žeminėje 
Rūdšilyje tarp Lekėčių-Pažugždrio kaimų už nepilno kilometro nuo savo pusseserės Agotos Antanaitytės- 
Aleksiejankienės namų. Kad giminaičiams nebūtų našta, rūpinosi rugiais, iš kurių sumaltų miltų duoną jam 
būtų kepusi jo pusseserė. Kaip prisimena Plėgių kaimo partizanų rėmėja Agutė Čekanauskaitė, kurios namuo- 
se kurį laiką slėpėsi Kostas, tai maišą rugių Bitei buvo pažadėjęs Raninės eigulys Jurgis Gurskis. Atėjęs pas 
eigulį partizanas nakvojo kluone. Kaip teigia partizaninio judėjimo žinovas Romas Rusteika, kilęs iš Raninės, 
tai eigulys J. Gurskis dar 1945 m. Lekėčiuose buvo užverbuotas KGB agentas. Kosto draugai buvo įspėję, kad 
su eiguliu būtų atsargūs. Bet šis netikėjo, jog Jurgis gali būti taip žemai puolęs ir kartą Agutei Čekanauskaitei 
pasakė: „Gurskis puikus žmogus, jis net naujutėlį šautuvą mums padovanojo.“ Ir, anot Romo Rusteikos, šis 
„puikus žmogus“ už rugių maišą 1952 m. lapkričio 17 d. savo rankomis papjovė partizaną Kostą Zaranką-Bitę. 
Bet tai jau atskira istorija. 


Kosto Zarankos nuotrauka daryta tarnaujant Lietu- 
Kosto Zarankos gimtinė Jančių kaime. 1996 m. nuotrauka vos kariuomenėje 


Viktoras VALAITIS 


Poetas Viktoras Valaitis gimė 1916 m. vasario 18 d. Laukiniškės k., Jankų vlsč. Pirmosios bolševikinės 
okupacijos metais Šakiuose buvo vienas iš Komjaunimo organizatorių. Prasidėjus Sovietų Sąjungos-Vokietijos 
karui 1941 m. pasitraukė į Rusiją. Suorganizavus XVI lietuviškąją diviziją tapo šio dalinio kariu. Žuvo 1943 m. 
gruodžio 20 d. fronte prie Gorodeko (Baltarusija, Vitebsko sr.). 1965 m. jo palaikai pargabenti į Lietuvą ir 
lapkričio 20 d. perlaidoti Šakių kapinėse. Kūrybą Viktoras Valaitis skelbė divizijos laikraštyje „Tėvynė šaukia“. 
Išleisti ir pomirtiniai eilėraščių rinkiniai: „Žygyje“ (1953) ir „Atakon žengiu“ (1986). 


Viktoras Valaitis Viktoro Valaičio kapas Šakių kapinėse 


Marija SUTKUTĖ-BERCKAITIENĖ 


Tautodailininkė, audėja Marija Sutkutė (Sutkytė)-Berckaitienė gimė 1916 m. gegužės 16 d. Kisielių 
k.. Plokščių vlsč. Nuo devynerių metukų pas ūkininkus pradėjo ganyti kiaules. Mokyklos nelankė. Sulau- 
kusi 19 metų ištekėjo už Vinco Berckaičio. Gyveno Antūbiškių k., Paežerėlio vlsč., vėliau gyventi persikėlė į 
Tūbiškių k., o nuo 1979 m. - į Lekėčių miestelį. 

Visą gyvenimą audė raštuotas lovatieses, staltieses, rankšluosčius. Verpti pradėjo nuo aštuonerių metų, 
kai tik pradėjo pasiekti ratelio pakojas. Piemenaudama pynė botagų ąsas, vijo botagus. Pradėjusi austi dirbo 
nesustodama. Neišlipusi iš staklių kiek nusnausdavo ir vėl pyškindavo. Savo darbų parodas buvo surengusi 
Zanavykų muziejuje Šakiuose (1996) ir Tėviškės muziejuje Rumšiškėse (1997). 

M. Berckaitienė mirė 1999 m. sausio 18 d. Lekėčiuose. 


Marija Sutkutė-Berckaitienė. 1998 m. nuotrauka Marijos Sutkutės-Berckaitienės darbo lovatiesės 


< 

Jonas BALTRUŠAITIS 


Gydytojas, atsargos karininkas Jonas Baltrušaitis 
gimė 1916 m. gegužės 15 d. Griškabūdžio k. Baigė Ša- 
kių „Žiburio“ gimnaziją. 1937 m. rugsėjo 15 d. baigęs 
Karo mokyklos XII aspirantų laidą jaunesniojo leite- 
nanto laipsniu buvo paleistas į pėstininkų specialybės 
karininkų atsargą. Kilus Vokietijos-SSRS karui užsire- 
gistravo Kauno karo komendantūroje. 1942 m. baigė 
Vytauto Didžiojo universiteto Medicinos fakultetą ir iki 
1944 m. dirbo gydytoju Griškabūdyje. Baigiantis Antra- 
jam pasauliniam karui pasitraukė į Vakarus. 1950 m. 
emigravo į Kanadą, gyveno ir dirbo gydytoju Ontarijo 
provincijoje. 

Jonas Baltrušaitis mirė 1981 m. rugpjūčio 27 d. 


Jonas Baltrušaitis 


Pašešupio vieškelis Slavikai-Kudirkos Naumiestis 


Kun. Juozas ARANAUSKAS 


Kunigas Juozas Aranauskas gimė 1916 m. 
liepos 1 d. Kardokų k., Višakio Rūdos parapijoje. 
1938 m. baiges gimnaziją jėzuitų buvo pasiųstas 
mokytis į Kunigų seminariją. Studijavo Čekoslo- 
vakijoje ir Lietuvoje. Kunigu įšventintas 1945 m. 
birželio 29 d. 1947-1952 m. buvo lietuvių kapelio- 
nas Belgijoje. Vėliau išvyko į JAV, o nuo 1953 m. 
Kanadoje — Montrealio lietuvių parapijos vikaras. 


Aranauskų gyvenamasis namas Kardokuose. 1998 m. nuo- 

trauka 

Aranauskų šeima 1934 m. rugpjūčio 5 d. Višakio Rūdoje: 4 4 a i 
būsimasis teisininkas Jonas (g. 1917), būsimasis kunigas į ETTITI "t 1 6 M UM 
Juozas (g. 1916), brolis Vaclovas (g. 1918), motina Ona o 1 N "TT gos M 
Janulaitytė-Aranauskienė, dukra Ona, šeimos galva Jonas “ 
Aranauskas su broliais Abišalais iš Kauno 


Ričardas PETERSONAS 


Mokytojas Ričardas Petersonas gimė 1916 m. liepos 27 d. Ramoniškių k., Kidulių vlsč. 1938 m. 
baigė Jurbarko „Saulės“ gimnaziją. 1940 m. Švietimo ministerijoje išlaikė valstybinius egzaminus mokytojo 
teisėms. 1944 m. pasitraukė į Vokietiją. 1945-1948 m. mokytojavo Oldenburge, 1948-1951 m. - Oldenbur- 
go-Wehneno lietuvių gimnazijos matematikos mokytojas. 1951 m. emigravo į JAV ir apsigyveno Čikagoje. 
1982-1992 m. - JAV LB Švietimo tarybos knygyno Čikagoje administratorius, nuo 1992 m. - Pasaulio lietu- 
vių archyvo Periodikos skyriaus direktorius. Priklauso JAV LB Lietuvių mokytojų sąjungai, Amerikos lietuvių 
vaiko ugdymo draugijai. 


1835 m. statyta Slavikų Šv. Onos bažnyčia 


rast 


serii 


Jonas AŠTRAUSKAS-SIAUBAS 


Laisvės kovotojas Jonas Aštrauskas-Siaubas gimė 1916 m. rugpjūčio 6 d. Prūselių k., Šakių vlsč., Ma- 
tildos ir Antano Aštrauskų šeimoje. Buvo linksmas, visų mylimas vaikas. Baigęs Plieniškių pradinę mokyklą 
darbavosi tėvų ūkyje. 1941 m. birželio mėn. dalyvavo sukilime prieš okupantus. 1943 m. Jonas Aštraus- 
kas sukūrė šeimą vesdamas Marcelę Naujokaitytę (apie ją „NKV“, t. 6), bet šeimyninio gyvenimo dienos 
buvo trumpos. 1944 m. per Aštrauskų ūkį ėjo fronto linija. Gyventojams teko evakuotis. Pirmagimio sūnaus 
laidotuvės, o 1944 m. spalio 28 d. suimamas Jonas Aštrauskas. Buvo kalinamas Kauno ir Griškabūdžio 
kalėjimuose. Griškabūdžio areštinėje buvo ir saviškių, kurie organizavo kalinių pabėgimą. Šių pabėgusių kali- 
nių tarpe buvo ir Jonas Aštrauskas. Priekyje buvo vienas kelias - kova už Lietuvos laisvę ir nepriklausomybę, 
Jonas Aštrauskas tuo keliu ir nuėjo. Žmonės buvo geri - palaikė partizanus: jiems teikė maistą, rūbus, o reika- 
lui esant — ir pastoge. Jonas Aštrauskas partizanaudamas užsiaugino ilgus plaukus, o būdamas švelnių veido 
bruožų savo išvaizda net buvo pasinaudojęs, kad ištrūktų iš apsupties. Tik kova nebuvo lygi. Žmones suvarė į 
kolchozą, parama sumažėjo. Tarp partizanų pasirodė KGB agentų smaugikų. Užverbuoti ir kai kurie partizanų 
ryšininkai. 1953 m. sausio 2 d. KGB agentė Ramunė (M. Ž. dabar gyvenanti Griškabūdyje) karinės čekistų 
operacijos metu atvedė prie slėptuvės. Ši buvo apsupta. lr čia įvyko ta siaubinga tragedija. Partizanus brolius 
Antaną ir Joną Aštrauskus nušovė saugumietis Vyt. V., šiuo metu gyvenantis Tauragėje. Tai teisme įrodyta 
atkakliosios Jono Aštrausko dukros Martinos Bikulčienės. 


Laisvės kovotojo Jono Aštrausko žmona Marcelė, dukra Martina, anūkai Inga ir Darius partizano žuvimo vietoje Žalgirio girioje 
1999 07 17 


Antanas ANKUDAVIČIUS 


Karininkas Antanas Ankudavičius gimė 1916 m. rugpjūčio 16 d. 
Pupių k., Barzdų vlsč. Mokėsi Pilviškių progimnazijoje. 1936 m. baigė 
Marijampolės Rygiškių Jono gimnaziją, vėliau — Alytaus aukštesniąją 
miškų mokyklą. 1937 m. liepos 1 d. pradėjo tarnauti Lietuvos 
kariuomenėje. 1940 m. rugpjūčio 19 d. baiges Karo mokyklos XXI 
laidą ir gavęs jaunesniojo leitenanto laipsnį tarnavo I raitojoje baterijo- 
je. Likviduojant Lietuvos kariuomenę 1940 m. rugsėjo 10 d. paskirtas 
į RA 29 ŠTK 179 šaulių divizijos 234 šaulių pulką, vėliau perkeltas į 
RA 26 kavalerijos pulką ir paskirtas zenitinės baterijos ugnies būrio 
vadu. 1941 m. balandžio mėn. kavalerijos pulką išformavus perkeltas į 
617 artilerijos pulką. 1941 m. birželio 14 d. suimtas, išvežtas į Norilską 
(Krasnojarsko kr.) ir įkalintas. 1942 m. rugsėjo 5 d. Ypatingojo pasita- 
rimo nuteistas aštuoneriems metams lagerio. Mirė 1943 m. balandžio 
29 d. lageryje nuo išsekimo. 


Jaun. leitenantas Antanas Ankudavičius 


Lietuvių karininkų, žuvusių Norilske, memorialinė-paminklinė lenta, kurioje įrašytos nukankintų zanavykų karininkų kapitono Juozo 
Tėvelio, leitenanto Stasio Bakšio, leitenanto Antano Petkūno ir jaun. leitenanto Antano Ankudavičiaus pavardės 

Nukryžiuotasis Sutkų bažnytkaimio kapinaitėse 


Pranas RUNAS-DAUGIRDAS 


Laisvės kovotojas Pranas Runas (slapyv. Šarūnas, Ginta- 
ras, Algirdas, Daugirdas) gimė 1916 m. rugsėjo 17 d. Bundzų k., 
Plokščių vlsč., ūkininkų Viktorijos Girdauskaitės-Runienės ir Pra- 
no Runo šeimoje. Buvo vyriausias vaikas šeimoje. Runų namuo- 
se vyravo pagarba žmogui, meilė Dievui ir tėvynei. Šių vertybių 
šviesoje augo ir būsimasis laisvės kovotojas Pranas. Mokėsi. Tapo 
agronomu. 1939 m. tarnavo Lietuvos kariuomenėje. 1941 m. 
birželio 22-28 d. dalyvavo sukilime prieš sovietų valdžią. Vo- 
kiečių okupacijos metais nuo 1942 m. dirbo Šakių ir Plokščių 
valsčių agronomu. Bolševikams antrą kartą okupavus Lietuvą 
1945 m. pradžioje įsidarbino girininkijoje. Atvykęs į Kauną ir su- 
sitikęs su Lietuvos laisvės armijos kovotojais iš legalaus gyveni- 
mo pasitraukė ir pasuko laisvės kovos keliu. 1945 m. gegužės 
12 d. kartu su jaunesniu broliu Vytautu dalyvavo didžiausiame 
Zanavykuose vykusiame Valkų mūšyje prieš okupantų pasienio 
karinį dalinį. 1945 m. vasarą sumanė Zanavykuose kurti LLA 
batalioną. Be Prano Runo šio bataliono kūrimo iniciatoriais dar 
buvo kapitonas Jurgis Valtys (1910-1945) ir Jonas Bacevičius 
(?2-1945). Bendražygiams žuvus Pranas Runas nenuleido rankų 
ir į organizuojamą LLA batalioną kvietė naujus kovotojus. Vėliau 


Laisvės kovotojas Pranas Runas 


Prano Runo-Daugirdo žuvimo vieta. Toliau matosi Vinco Benio sodyba 


LLA bataliono pavadinimą pakeitė į Dr. V. Kudirkos rinktinę ir jai vadovavo. Tuomet šiai rinktinei priklausė 
šiaurės ir vakarų Zanavykų dalis: Slavikų, Kidulių, Gelgaudiškio, Plokščių, Paežerėlių, Šakių ir dalis Lukšių, 
Lekėčių apylinkių, laisvės kovotojai. Palaikė ryšį su Jungtinės Kęstučio apygardos partizanais, kovojusiais Že- 
maitijoje, kurios sudėtyje buvo ir ne vienas Panemunių zanavykas. 

1946 m. rudenį Prano Runo vadovaujama Dr. V. Kudirkos rinktinė prijungiama prie Tauro apygardos 

„Žalgirio“ rinktinės, o buvusi Dr. V. Kudirkos rinktinė perorganizuojama į 36-ąją ir 37-ąją kuopas. Nuo tada 

Pranas Runas skiriamas „Žalgirio“ rinktinės štabo viršininku. 1947 m. vasarą Tauro apygardos štabas Kazlų 
Rūdos giriose laisvės kovotojų apmokymui — puskarininkio pareigoms gauti — surengė kursus, kuriuose dėstė 
ir „Žalgirio“ rinktinės štabo viršininkas Pranas Runas. 1948 m. liepos 23 d. Tauro apygardos vado įsakymu 
Nr. 17 Pranas pervedamas į Birutės rinktinę ir skiriamas šios rinktinės Rikiuotės skyriaus viršininku, o už 
mėnesio - Birutės rinktinės vadu. Netrukus (1948 m. spalio 15 d.) apygardos vado įsakymu Nr. 53 slapyvar- 
džiu Daugirdas perkeliamas į Tauro apygardos štabą adjutanto pareigoms, o 1949 m. pradžioje papildomai 
dar skiriamas ir apygardos prokuroro pareigoms. Šeši metai rezistencinėje kovoje bei gyvenimas blogose ir 
drėgnose žeminėse išsekino Prano organizmą. Atvira plaučių džiova paaštrėjo. 1950 m. balandžio 27 d. Tauro 
apygardos vado įsakymu Nr. 16 Pranas Runas jo paties prašymu išleidžiamas atostogų. 

Eidamas Tauro apygardos „Žalgirio“ rinktinės vado pareigas Pranas Runas, išduotas nelygioje kovoje 
prieš Šakių MGB vidaus kariuomenės dalinį, žuvo 1951 m. birželio 16 d. Meškeliūnų k. (Paežerėlių vlsč.) pas 
ūkininką Vincą Benį (sužeistas į koją nusišovė). 


Birutė Runaitė-Šidlauskienė 
Kaunas, 1999 m. 


Tauro apygardos Mokomosios kuopos lektoriai Kazlų Rūdos giriose: „Žalgirio“ rinktinės štabo Organizacinio skyriaus viršininkas Jo- 
nas Kuras-Jaunutis iš Jankų (žuvo 1948 m. balandžio 12 d.); Tauro apygardos adjutantas, Mokomosios kuopos vadas Juozas Jasai- 
tis-Naktis; „Žalgirio“ rinktinės štabo viršininkas Pranas Runas-Daugirdas (žuvo 1951 m. birželio 16 d.); Vytauto rinktinės Rikiuotės 
skyriaus viršininkas Jurgis Vasiliauskas-Skydas (žuvo 1949 m. sausio 20 d.). 1947 m. rugpjūčio 10 d. nuotrauka 


Jonas KAZLAUSKAS 


Pedagogas, muzikologas, kompozitorius, vargonininkas Jonas Kazlauskas gimė 1916 m. rugpjūčio 22 d. 
Rygiškių k., Griškabūdžio vlsč. Mokėsi Marijampolės marijonų gimnazijoje, kur gavo tvirtus lietuvių, prancūzų, 
vokiečių, lotynų, graikų kalbų pagrindus. Buvo įstojęs į Vilkaviškio kunigų seminariją. Vėliau Vytauto Didžiojo 
universitete studijavo prancūzų kalbą ir literatūrą. 1943 m. baigęs Vilniaus universitetą mokytojavo Zarasų 
gimnazijoje ir dėstė lotynų, vokiečių, prancūzų kalbas. 1945-1951 m. Vilniaus universitete dėstė prancūzų 
kalbą ir literatūrą. Nuo vaikystės J. Kazlauską žavėjo muzika. Gyvendamas Vilniuje Muzikos mokykloje mokėsi 
dainavimo ir vargonų klasėse, vargonininkavo įvairiose sostinės bažnyčiose. Atidarius Vilniuje konservatoriją, 
ten studijavo teorines disciplinas, kompoziciją. Bolševikinio „valymo“ metu kaip neidėjiškas buvo atleistas 
iš universiteto vyr. dėstytojo pareigų. Bet tuo metu baigęs Valstybinę konservatoriją pradėjo dirbti Vilniaus 
J. Tallat-Kelpšos muzikos mokykloje, kur 25 metus vadovavo Teorinių disciplinų ir kompozicijos skyriui. Filo- 
loginis ir muzikinis išsilavinimas davė savo vaisius: parašė ir išleido knygas „Muzikos kūrinių analizė“ (1968) 
ir „Muzikos instrumentai ir partitūra“ (1957), sukūrė originalių chorinių dainų, instrumentinių pjesių, dainų 
vaikams, harmonizavo liaudies dainas. Kūrė religines giesmes chorui ir solistams, muziką vargonams, parašė 
Gedulo mišias. Jau sirgdamas parengė Grigalinio giedojimo vadovėlį, sudarė giesmyną. Dirbo Liturginės ko- 
misijos muzikos konsultantu. 

Jonas Kazlauskas mirė 1984 m. lapkričio 11 d. Vilniuje. Palaidotas Karveliškių kapinėse. 


Jonas Kazlauskas 2 Jono Kazlausko gimtinė Rygiškiuose. Čia ir kun. A. Tatarės gimtinė (apie jį 
„NKV“, t. 1, p. 12) 


Mokytojos Cecilijos Bindokaitės namelis Žemojoje Panemunėje. Cia vasaras su šeima leisdavo žinomas uostamiesčio Dramos teatro 
aktorius Vytautas Kancleris 

Henrikas SINKUS 


Gydytojas, Tauro apygardos partizanų ryšininkas, dimisijos kapitonas Henrikas Sinkus gimė 1916 m. 
rugpjūčio 26 d. Naumiestyje darbininkų šeimoje. Būdamas septynerių metukų savo darbinę veiklą pradėjo 
nuo ūkininko Banionio kiaulių ganymo. Ir taip ištisas devynias vasaras. Ir tik tarp Visų Šventųjų ir Velykų 
lankė Naumiesčio pradžios mokyklą, o sekmadieniais patarnaudavo Šv. Mišiose, kurias atnašaudavo tuo- 
metinis Naumiesčio klebonas kanauninkas Vincentas Vizgirda (apie ji „NKV“, t. 1, p. 227). 1932 m. geriems 
žmonėms padedant įstojo į Tėvų Jėzuitų gimnaziją Kaune. Mokėsi toje pačioje klasėje su būsimuoju kardinolu 
Vincentu Sladkevičiumi. 1939 m. gavęs brandos atestatą buvo pašauktas atlikti karinę prievolę į Lietuvos ka- 
riuomenę. Nukreiptas į Karo mokyklą, kurioje 1940 m. spalio 2 d. baigė XV aspirantų laidą ir nesuteikus ka- 
rinio laipsnio išleistas į pėstininkų karininkų atsargą. 1940 m. H. Sinkus Vytauto Didžiojo universitete pradėjo 
studijuoti mediciną. 1945 m. gaves gydytojo diplomą dirbti buvo nukreiptas į Kauno II moterų ligoninę. Šios 


H. Sinkus. 2000 m. nuotrauka Kariūnas-aspirantas H. Sinkus. 1940 02 16 nuotrauka 


ligoninės vieno skyriaus vedėja buvo gydytoja Elena Taunytė, o jos brolis buvo Lietuvos karo lakūnas ka- 
pitonas Leonas Taunys, kuris, dirbant Suvalkijoje pogrindžio štabe, niekaip negalėjo užmegzti ryšio su LLA 
(Lietuvos laisvės armija). Ryšio užmezgimo tarpininku buvo jaunas gydytojas Henrikas Sinkus. 1946 m. vasa- 
rio 9 d. gydytojai E. Taunytė ir H. Sinkus buvo suimti ir nuteisti už ryšio palaikymą su pogrindžiu. H. Sinkui 
buvo duoti 8 metai katorgos ir 5 metai tremties. Kalėjo Vorkutoje. Dirbo kalėjimo ligoninėje chirurgu. Išėjęs 
iš kalėjimo tremtį atliko Vorkutos gimdymo namuose. Iš tremties paleistas 1956 m. grįžo į Lietuvą ir 30 metų 
dirbo Kalvarijos ligoninėje. Būdamas studentu H. Sinkus vedė bendrakursę Valeriją Bulotaitę, sukūrė šeimą. 
Išaugino du sūnus: Algimantas - habilituotas daktaras, profesorius, dirba Kauno klinikose; sūnus Rimgaudas 
Silvestras — inžinierius, gyvena ir dirba Utenoje, yra kelių fantastinio turinio knygų autorius. 


Gyd. H. Sinkus jau 80-ties su žmona Valerija Bulotaite-Sinku- Gyd. H. Sinkus (antrasis iš kairės) su Vorkutos gimdymo namų 
viene savo darbo kambaryje Kalvarijoje personalu, 1954 m. 


Jonas Pranas PALUKAITIS 


Žurnalistas Jonas Pranas Palukaitis gimė 1916 m. spalio 10 d. Runkių k., Višakio Rūdos parapijoje. 
1939 m. eksternu išlaikė brandos atestato egzaminus Valstybinėje egzaminų komisijoje. Iki 1940 m. ben- 
dradarbiavo leidiniuose: „Vilniaus balsas“, „Ateitis“, „Karys“. 1944 m. atsidūrė Vokietijos karo pabėgėlių 
stovykloje. 1945-1946 m. leido ir redagavo Bambergo lietuvių informacinį biuletenį „Naujienos“, 
1946-1948 m. - biuletenį „Tėviškės garsas“, 1948-1950 m. - laikraščius „Mintis“ ir „Lietuvis“. Persikėlęs 
gyventi į JAV, 1951-1952 m. buvo leidinių „Akiračiai“ ir „Atspindžiai“, 1958-1963 m. - laikraščio „Dirva“ 
redaktoriumi, 1964 m. - spaustuvės „Viltis“, 1965-1972 m. — spaustuvės „Galinda“ vedėju, 1976-1981 m. 
— „Draugo“ Ofseto skyriaus vedėju. 1994 m. sugrįžo į Lietuvą. Parašė knygą „Lietuvių periodika Vakarų 
Europoje 1944-1952“ (išleista 1993 m. Vilniuje). Su J. Puzinu suredagavo lietuvių tautos istorinę apžvalgą 
„Tautinės minties keliu“ (1979), išvertė įvairių autorių beletristikos, reportažinio ir memuarinio pobūdžio 
knygas. 


Višakis prie Kardokų 


Vytautas MAŽEIKA 


Ekonomistas, spaustuvininkas Vytautas Mažeika gimė 
1916 m. rugsėjo 17 d. Kriūkuose. Baigęs Kriūkų pradinę 
mokyklą toliau mokslus tęsė Marijampolės marijonų gimnazi- 
joje. 1937 m. pradėjo studijuoti ekonomikos mokslus Vytauto 
Didžiojo universitete ir dirbo Šv. Kazimiero draugijos , „Šviesos“ 
spaustuvėje vedėju. Bolševikams okupavus Lietuvą dirbo lei- 
dyklos inspektoriumi, nuo 1941 m. — Šakių vartotojų koope- 
ratyvo planuotoju, o 1943 m. — Šakių vartotojų kooperatyvo 
direktoriumi. 1944 m. artėjant antrajai bolševikinei okupacijai 
pasitraukė į Vakarus. Anglų okupacinėje zonoje Vokietijoje dir- 
bo Kvedlinburgo sėklininkystės firmoje, o 1945 m. II pusėje gy- 
veno ir dirbo Blombergo karo pabėgėlių stovykloje. 1949 m. 
emigravo į JAV. Dirbo kartono gamykloje Čikagoje skyriaus 
viršininku ir studijavo universitete. Aktyviai reiškėsi lietuviško- 
je visuomeninėje veikloje. Savo kraštiečio V. Tamulaičio vaikų 
literatūros premijų mecenatas. 


Vytautas Mažeika 1995 m. liepos 30 d. Paežerėliuose per Šv. Onos atlaidus 


Žvilgsnis nuo Nemuno šlaito Kriūkuose į Seredžiaus tolius 


Stasys LAUKAITIS-LAUKEVIČIUS 


Atsargos karininkas Stasys Laukaitis-Laukevičius gimė 
1916 m. spalio 25 d. Jokūbonių k., Paežerėlių vlsč. Mokėsi 
Marijampolės marijonų gimnazijoje. 1936 m. buvo pašauktas 
į Lietuvos kariuomenę. Tarnavo Karo mokykloje. 1937 m. 
rugsėjo 15 d. baigęs Karo mokyklos XII aspirantų laidą ir su- 
teikus artilerijos atsargos jaunesniojo leitenanto laipsnį pa- 
leistas į artilerijos karininkų atsargą. 1937 m. rudenį pradėjo 
studijuoti mediciną Vytauto Didžiojo universiteto Medicinos 
fakultete. Pritrūkęs studijoms lėšų jas nutraukė. Vėliau grįžo į 
universitetą ir studijas tesė toliau. 


S. Laukaitis-Laukevičius 


Šv. Onos atlaidų mugė Griškabūdyje. 1999 m. nuotrauka 


Pranas KUDIRKA 


Pranas Kudirka gimė 1916 m. Žilių k., Barzdų vlsč. Šeimoje augo keturios dukros: Marija, Antanina, 
Kazimiera ir Onutė. Onutė anksti ištekėjo už Šėtijų kaimo ūkininko Jono Blažio (apie ji „NKV“, t. 2, p. 96) ir 
besilaukdama pirmagimio mirė. Kai Pranas mokėsi Marijampolės gimnazijoje, mirė ir brolis Vytautas. Nebai- 
ges gimnazijos Pranas grįžo į tėviškę, nes reikėjo padėti tėvui ir pratintis ūkininkauti. Iš Žilių Pranas išėjo ir į 
Lietuvos kariuomenę. Tarnavo Kaune, mokėsi Karinėje felčerių-sanitarų mokykloje. 1939 m. baigęs karinę 
tarnybą grįžo į gimtuosius Žilius. Ir pagaliau 1941 m. birželio 14 d... Iš pat ryto pas Kudirkus atvažiavo tuo- 
metinis valsčiaus partorgas Aleksandras Jančius, dar vienas nepažįstamas lietuvis ir keletas rusų kariškių. Šie 
susodino Kudirkus į mašiną ir išvežė į Pilviškių geležinkelio stotį. O čia jau visas būrys pažįstamų barzdiškių: 
tai ir iš Lekėčių kilusio mokytojo Dundulio, ir pašto agentūros vedėjo Viltrakio, ir buvusio valsčiaus viršaičio 
Sulžicko, ir Ulinskių, Babušių, Jurgelaičių šeimos. Dvidešimt penkerių metų Pranas Kudirka kartu su tėvais 
atsidūrė atokiame Altajaus krašto Togulo rajone. 1944 m. gruodžio 6 d. iš gyvųjų tarpo pasitraukė Prano 
tėvas, buvęs Lietuvos Respublikos Seimo narys Jonas Kudirka (1878-1944), o 1958 m. į šaltą Altajaus žemę 
atgulė ir Prano motinėlė Petronėlė Kudirkienė (1883-1958). 1958 m. tremtis jau buvo panaikinta, bet grįžti į 
Lietuvą dar neleido. Pranas 1952 m. vedė vietinę merginą Zinaidą, kuri iš karto panoro išmokti lietuviškai. Ir 
1961 m. Pranas Kudirka, palikęs tėvus ilsėtis Altajaus žemėje, su žmona Zinaida grįžo į Lietuvą. Apsigyveno 
Marijampolėje (tuometiniame Kapsuke). Aštuoniolika metų atidirbęs gelžbetonio konstrukcijų gamykloje išėjo 
į pensiją. 

Pranas Kudirka mirė 1994 m. 


Pranas Kudirka prie Pilviškių geležinkelio stoties, iš kurios 1941 m. su tėvais Pranas Kudirka 1992 m. gegužės 3 d. Gražiškių k. 
buvo ištremtas į Altajaus kraštą kapinaitėse 


LKJS Sintautų kuopos pavasarininkai 


LKJS Sintautų kuopos pavasarininkai. Sėdi iš kairės į dešinę: pirmasis - neatpažintas, antroji - Teofilė Stepulaitytė, trečiasis - neatpa- 
žintas, ketvirtoji - Onutė Navikaitė, Pranas Kriaučiūnas, Elena Jurgilaitė, Kazimieras Stepulaitis. Antroje eilėje: Elena Sakalauskaitė, 
Orintaitė, Tėvelytė, Juozas Tumosa (apie jį „NKV“ t. 7), Liūdžius, Petrė Rudzevičiūtė. Trečioje eilėje: Antanas Jakaitis, Pranas Ste- 
putaitis, Antanas Skaisgirys ir Elena Dagilytė. Nuotrauka iš Agotos Stepulaitienės albumo 


Zanavykų ąžuolai: Varanauskas, 
Pranas Runas (apie jį „NKV“, t. 6, 
p. 80), Feliksas Gediminas Kaunas 
(apie ji „NKV“, t. 6, p. 186) ir Rudai- 
tis. 1935 m. nuotrauka 

Nuotrauka iš F. G. Kauno asmeninio 
albumo 


Rokas STEPULAITIS 


Tautodailininkas Rokas Stepulaitis gimė 1916 m. spalio 28 d. 
Leopolės vienkiemyje, Sintautų vlsč. Šeimoje buvo dvyliktasis vai- 
kas. Baigus Šakių „Žiburio“ gimnaziją buvo pašauktas atlikti karinę 
prievolę į Lietuvos kariuomenę. Buvo nukreiptas į Karo mokyklą, 
kurioje Rokas Stepulaitis 1937 m. rugsėjo 15 d. baigė XII aspirantų 
laidą. Respublikos Prezidento dekretu Nr. 933 Rokui Stepulaičiui 
buvo suteiktas jaun. leitenanto karinis laipsnis ir išleistas į pėstininkų 
karininkų atsargą. Dirbo muitinėje Skirmantiškių pereinamojo punk- 
to vedėju, o karo metais - prekyboje. Artėjant antrajai bolševikinei 
okupacijai pasitraukė į Vakarus. Vėliau emigravo į Kanadą ir apsi- 
gyveno Barrie mieste, kur ir nugyveno likusią gyvenimo dalį. 

Suaižėjus „geležinei uždangai“ Rokas Stepulaitis skubėjo į 
Lietuvą, o ir ne tuščiomis. Blokados metu Lietuvai padovanojo dalį 
savo santaupų, o Zanavykų krašto muziejuje įrengė savo kūrinių 
ekspoziciją, rėmė muziejų materialiai. Už reikšmingą paramą 
puoselėjant ir saugant zanavykų etninę kultūrą Rokui Stepulaičiui 
1996 m. suteikti Šakių garbės piliečio ir Zanavykų krašto muziejaus 
garbės nario vardai. 

Rokas Stepulaitis mirė 1998 m. liepos 27 d. Kanadoje, Berrie 
mieste. 


R. Stepulaitis 


Rokas Stepulaitis (antrasis iš dešinės) savo personalinėje parodoje Šakiuose Za- 
navykų krašto muziejuje 


Vytautas BAKUNAS 


Dainininkas (baritonas) Vytautas Bakūnas gimė 1916 m. 
Lukšių parapijoje. Muzikos mokėsi pas tėvą vargonininką. 
Mokėsi Šakių ir Vilkaviškio gimnazijoje. 1937-1944 m. stu- 
dijavo Kauno konservatorijoje pas Vitingą ir P. Oleką (apie 
ji „NKV“, t. 2, p. 231). Būdamas ketvirto kurso studentu, 
1944 m. debiutavo Kauno didžiajame teatre sukurdamas Var- 
lango vaidmenį M. Musoraskio operoje „Borisas Godunovas“. 
1944 m. pasitraukęs į Vakarus koncertavo su J. Augaityte, 
A. Sprindžiu ir kt. Persikėlęs gyventi į JAV apsigyveno Klivlen- 
de, koncertavo kaip solistas. 


V. Bakūnas 


Kauno muzikinis teatras 


Petras GAILIUNAS 


Veterinarijos gydytojas Petras Gailiūnas gimė 1917 m. sausio 1 d. Katilių k., Griškabūdžio vlsč. Kaune 
baigė Veterinarijos akademiją ir buvo paliktas asistentu mokslo tiriamajam darbui. 1944 m. pasitraukė į Va- 
karus. Vertėsi privačia praktika ir dirbo mėsos priežiūros inspektoriumi. Nuo 1949 m. visą laiką dirbo JAV 
veterinarijos žinyboje. 1961-1971 m. dirbo Gyvulių ligų tyrinėjimo laboratorijoje Greenporte, N. Y. Čia jo 
darbų pagrindą sudarė snukio ir nagų ligos tyrinėjimai. Įrodė, kad šios ligos virusas išsilaiko plaukuotoje galvi- 
jų odoje ir joje iššaukia mikroskopinių sužalojimų. Tuo atradimu jis atvėrė naują vagą medicininės virokologi- 
jos tyrimams. Iš savo tyrinėtosios srities vienas ir kartu su kitais paskelbė apie 40 mokslo darbų. Be to parašė 
informacinę studiją apie Lietuvos veterinarijos akademiją. 

Petras Gailiūnas mirė 1971 m. rugsėjo 7 d. Greenporte, N. Y. 


Kauno veterinarijos akademija 


Juozas SODAITIS 


Žurnalistas, leidėjas, dailininkas Juozas Sodaitis gimė 1917 m. sausio 25 d. Naumiestyje. 1933 m. 
pradėjo bendradarbiauti spaudoje. 1934 m. Marijampolėje įsteigė humoro laikraštį „Pašinas“, buvo jo redak- 
toriumi. 1939 m. baigė Marijampolės Rygiškių Jono gimnaziją. Aktyvus skautas, Lietuvos lengvosios atletikos 
rinktinės narys. 1940 m. išleido novelių rinkinį „Žalios ganyklos“, kur vaizdžiai pasakojama apie paauglių kas- 
dienybę, neišsipildančias svajones. 1941 m. Marijampolėje redagavo „Naująją gadyne“. 1942-1943 m. dirbo 
Marijampolės teatro administratoriumi. 1944 m. pasitraukė į Vokietiją. Čia 1945 m. su A. Valentinu įsteigė 
laikrašti „Apžvalga“, 1946-1949 m. su kitais leido ir redagavo humoro laikraštį „Dievo paukštelis“. 1947 m. 
Schwabisch Gmūnde įkūrė knygų leidyklą „Gabija“. 1949 m. emigravo į JAV ir „Gabijos“ veiklą tesė Brukline 
kartu įkurdamas ir lietuviškos spaudos platinimo centrą. 1951-1953 m. leido neperiodinį literatūrinį žurnalą 
„Gabija“, 1954 m. - to paties pavadinimo literatūros metraštį. 1958 m. suredagavo ir išleido legendų ir pada- 
vimų rinkinį „Karaliaus vainikas“. 1958 m. baigė Scrantono tarptautinę žurnalistų mokyklą ir architektūrinės 
braižybos studijas. Dvidešimt metų dirbo Niujorko transporto sistemoje projektuodamas visuomeninio trans- 
porto informacinę grafiką. Nemažai dirbo ir dailės srityje. Surengė 15 individualių parodų. Apdovanotas Bru- 
klino muziejaus dailės mokyklos (1962) ir Niujorko dailės studentų lygos (1972) premijomis ir stipendijomis. 


Sešupė prie Kudirkos Naumiesčio 


Algirdas Julius GREIMAS 


Semiotikos mokslų pradininkas Algirdas Julius Greimas gimė 1917 m. kovo 9 d. Tuloje, Rusijoje, karo 
pabėgėlio mokytojo (Jankų pradinės mokyklos) Juliaus Greimo šeimoje. 1934 m. Marijampolėje baigė Ry- 
giškių Jono gimnaziją, o 1939 m. — Grenoblio universiteto Humanitarinių mokslų fakultetą. 1940 m. spalio 
1 d. baigė Karo mokyklos XV aspirantų laidą, bet dėl politinių motyvų karinis laipsnis nesuteiktas ir paleistas 
į pėstininkų karininkų atsargą. 1940-1944 m. dirbo gimnazijos mokytoju, kultūros reikalų referentu. Šiuo lai- 
kotarpiu dalyvavo Lietuvos antinacistiniame pasipriešinime. 1944 m. išvyko į Paryžių. Dalyvavo lietuvių emi- 
grantų pilietinėje veikloje. Dėstė Aleksandrijos, Ankaros, Stambulo ir Politiers universitetuose. Nuo 1965 m. 
Paryžiuje vadovavo semiolingvistinių tyrimų seminarui, kurio pagrindu susiformavo Paryžiaus semiotikos mo- 
kykla. 1971 m. ir 1979 m. skaitė paskaitas Vilniaus universitete. Daugumą kalbinių ir semiotinių veikalų bei 
studijų parašė prancūzų kalba, o mitologinius ir eseistinius — lietuvių kalba. A. J. Greimas sukūrė bendrąją 
reikšmės teoriją, kurią išdėstė savo veikaluose: „Mada 1830-aisiais“, „Struktūrinė semantika“, „Apie prasmę“, 
„Maupassant: Teksto semiotika“, „Semiotika ir visuomenės mokslai“, „Semiotika: Aiškinamasis teorijos žody- 
nas“. Analizavo įvairių tautų rašytojų kūrinius, Evangelijos paraboles, dorovines tikėjimo nuostatas. Sukūrė 
lietuvių mitologijos rekonstrukcijos metodą. Tai išdėstyta knygose: „Apie dievus ir žmones“, „Tautos atminties 
beieškant“. Reikšmingiausiais A. J. Greimo veikalais laikomi: „Senosios prancūzų kalbos žodynas“ ir „Vidu- 
riniosios prancūzų kalbos žodynas“. Lietuvių išeivijos spaudoje, o Lietuvoje iki emigracijos ir nuo 1989 m. 
išspausdino publicistikos, literatūrinių esė. 

A. J. Greimas mirė 1992 m. vasario 27 d. Kremuoti palaikai palaidoti Kaune, Petrašiūnų kapinėse. 


A. J. Greimo knygos, leistos Lietuvoje A. J. Greimas 


Juozas DOMEIKA 


Visuomenininkas Juozas Domeika gimė 1917 m. kovo 
28 d. Kuprių k., Lukšių vlsč. Mokėsi Lukšių pradinėje mokyklo- 
je. 1938 m. rudenį buvo pašauktas į Lietuvos kariuomenę atlik- 
ti karinę prievolę. Tarnavo Anrtrame, artilerijos pulke. Grįžęs iš 
kariuomenės pradėjo tarnauti viešojoje Lietuvos policijoje. Ir tai 
truko iki 1944 m. liepos mėn. pabaigos. 1944 m. sukūrė šeimą. 
Vedė stambaus ūkininko iš Vaitiekupių (Sintautų vlsč.) dukrą Ge- 
novaitę Dėdinaitę. 1944 m. liepos mėn. pabaigoje su Sintautų 
policijos nuovada peržengė Vokietijos sieną. Ir tą pačią dieną 
buvo perrengtas „Luftwafen“ uniforma ir po trumpų apmokymų 
kartu su kitais 500 Lietuvos policininkų buvo išsiųstas į Bavariją. 
Kapituliavus vokiečiams ir pasibaigus karui anglų zonoje Liubeke 
surado žmoną ir kuriam laikui čia apsigyveno. 1947 m. emigravo į 
Angliją. Dirbo tekstilės įmonėse. Su žmona Genovaite išaugino dvi 
dukras ir du sūnus. 1960 m. šeima iširo. Teko kurti naują šeimą. 

Juozas Domeika — aktyvus spaudos darbuotojas. Rašo 
straipsnius, kuriuos publikuoja ne tik Anglijos ir Lietuvos spau- 
doje. Jo publikacijas su rubrika „Laiškai iš Anglijos“ publikuo- 
ja Šakiuose leidžiamas laikraštis „Draugai“. Yra Tautos fronto 
rėmėjas, Zanavykų krašto muziejaus garbės narys. 


J. Domeika 


Šiek tiek neįprastas Zanavykų peizažas prie Lukšių 


Algirdas VASIUKEVIČIUS 


Veterinarijos gydytojas, visuomenininkas Algirdas Vasiukevičius (Vasonis) gimė 1917 m. balandžio 
2 d. Sintautuose. Mokėsi Marijampolės Rygiškių Jono gimnazijoje. Aktyviai reiškėsi skautų organizacijoje. 
1936 m. baigęs gimnaziją studijavo Kauno veterinarijos akademijoje. Baigęs studijas dirbo Keturvalakių vete- 
rinarijos gydytoju. 1944 m. pasitraukė į Vokietiją. Čia kurį laiką gilino profesines žinias Gieseno veterinarijos 
akademijoje. Emigravęs į JAV nuo 1953 m. dirbo Federalinėje tarnyboje mėsos priežiūroje. Studijų metais 
Kaune priklausė „Sūdavijos“ studentų korporacijai, buvo valdybos nariu. Studijuodamas Gieseno (Hessen) 
universitete buvo vienas iš Lietuvos studentų sąjungos organizatorių, buvo jos pirmininku. JAV priklausė 
Lietuvos veterinarijos gydytojų draugijai. Dalyvauja Šviesos-Santaros sambūryje. Vienas iš Lietuvos ūkininkų 
sąjungos steigėjų Čikagoje. Reiškiasi išeivijos lietuviškoje spaudoje. 


Sulaukėjusi Vincentavos Česnakų karvių banda. 1999 m. nuotrauka 


Jonas Antanas GUDAITIS 


J. A. Gudaitis 


Plokščių saviveiklininkai. 2000 m. nuotrauka 


Architektas Jonas Antanas Gudaitis gimė 1917 m. birželio 
17 d. Antakalniškių k., Plokščių vlsč. Mokėsi Šakių „Žiburio“ gim- 
nazijoje, kurią baigė 1938 m. 1938 m. rudenį buvo pašauktas atlikti 
karinę prievolę į Lietuvos kariuomenę. Tarnavo Karo mokykloje. 
1939 m. rugsėjo 18 d. baigė šios mokyklos XIV aspirantų laidą 
suteikiant jaun. leitenanto laipsnį ir paliktas kariuomenėje. Po ku- 
rio laiko paleistas iš pėstininkų karininkų atsargų. 1939 m. įstojo 
į VDU Architektūros fakultetą, dėl karo nebaigė diplominio dar- 
bo. Vokiečių okupacijos metu dirbo Lietuvos ugniagesių sąjungos 
taryboje transporto ir statybos specialistu. 1944 m. pasitraukė į 
Vokietiją, kur po karo tesė studijas Darmštato aukštojoje techni- 
kos mokykloje. 1949 m. liepos 22 d. įgijo inžinieriaus architekto 
specialybę. 1958 m. emigravo į JAV, kur Niujorke 38 metus dirbo 
architektu. Nuo 1933 m. - Lietuvos skautų sąjungos narys, Ame- 
rikoje vadovavo Tarptautiniams ir Spaudos skyriams Brolijos va- 
dijoje, 1974 m. tapo vyresn. skautininku. Apdovanotas Lietuvos 
skautų sąjungos ordinais: „Už nuopelnus“ (1971), Lelijos (1976), 
Padėkos (1978). 

Buvo vedęs. Su žmona Rima Gradzinskaite susituokė 
1959 m. Išaugino dukrą Jolitą (g. 1960) ir sūnų Arūną (g. 1962). 


Juozas Vytautas JUODAITIS 


Gydytojas Juozas Vytautas Juodaitis gimė 1917 m. balandžio 15 d. Pavilktinių k., Sintautų vlsč. Sin- 
tautuose baigęs pradžios mokyklą mokėsi Marijampolės marijonų gimnazijoje, kurią baigė 1936 m. Padedant 
dėdei Telšių vyskupui Justinui Staugaičiui (apie jį „NKV“, t. 1, p. 157) su Lietuvos krašto apsaugos ministerijos 
stipendija pradėjo studijuoti Vytauto Didžiojo universiteto Medicinos fakultete ir rengėsi būti karo gydytoju. 
Bet prieš tai dar teko mokytis Karo mokykloje. 1939 m. rugsėjo 18 d. baigęs Karo mokyklos XIV aspirantų 
laidą ir gavęs jaun. leitenanto karinį laipsnį buvo paskirtas į Alytaus ruožą internuoti lenkų kariškius. Vėliau 
su generolo V. Vitkausko rinktine žygiavo į Lietuvos sostinę Vilnių. 1940 m. bolševikams okupavus Lietuvą 
iš kariuomenės pasitraukė ir tesė medicinos studijas. 1941 m. dalyvavo Kauno sukilime. 1943 m. baigęs stu- 
dijas ir gavęs gydytojo diplomą buvo verčiamas stoti į vokiečių kariuomenę. Slapstėsi. 1944 m. net du kartus 
stengėsi pasitraukti į Vakarus. Nepavyko. Dirbo Telšiuose gydytoju, buvo vyskupo Vincento Borusevičiaus 
asmeniniu gydytoju. Įsitraukė į pogrindinę veiklą. Gydė sužeistus partizanus. 1948 m. iš Sibiro parvežė keletą 
išbadėjusių lietuvių vaikų, tarp kurių buvo ir trys sesers nepilnamečiai vaikai. Už šį kilnų darbą gydytojui buvo 
atseikėta dešimt metų lagerio ir tiek pat tremties. Mušamas ir spardomas „bausmę“ atliko Archangelsko lage- 
riuose. Grįžęs į Lietuvą niekur negalėjo prisiregistruoti ir gauti darbo. Šiaip taip pavyko įsidarbinti Šiauliuose. 
Atgavus Nepriklausomybę vertėsi privačia praktika. Parašė romaną „Gyvenimas prie septynių valdžių“ (ran- 
kraštis). 


Klaipėdietis inžinierius Leonardas Juodaitis (1933-1995) su savo dėde 
gydytoju J. V. Juodaičiu vyskupo Justino Staugaičio gimtinėje Tupi- 
kuose. J. V. Juodaitis. 1991 m. nuotrauka 


Pranas PUSDEŠRIS 


Poetas, dramaturgas Pranas Pusdešris gimė 1917 m. gegužės 31 d. Menčikuose, Sintautų vlsč. Mokėsi 
Šakių „Žiburio“ ir Jurbarko gimnazijose, Vilkaviškio kunigų seminarijoje. 1944 m. pasitraukęs į Vakarus mokėsi 
Eichstadto (Vokietijoje) kunigų seminarijoje. Kunigu neįsišventino. 1949 m. emigravo į Australiją. Bendradar- 
biavo užsienio lietuvių spaudoje. Savo kūrybą skelbė periodikoje ir antologijose („Terra Australis“, „Tretieji 
vainikai“, „Po Pietų kryžiumi“). Paskelbė dramas: „Šviesa nuo kalno“ (1977), „Ne žemės horizontai“ (1983), 
„Vardan Dievo“ (1987). Pomirtiniu leidiniu išėjo kūrybos rinktinė „Eukalipto pavėsyje“ (1994). 

Pranas Pusdešris mirė 1991 m. kovo 9 d. Adelaidėje (Australija). 


Prano Pusdešrio rinktinės „Eukalipto pavėsyje“ knygos vir- Pranas Pusdešris 
šelio faksimilė 


Eukalipto 


Davesyje vusoiški 


Poezija 
£ drama 


100 


Rašytojas Pranas Pusdešris su savo artimosiomis 


Pusdešrių giminės antkapinis paminklas Australijoje. Projekto autorius Pranas Pusdešris 

Viktoras ENDZIULAITIS 


Atsargos karininkas Viktoras Endziulaitis gimė 1917 m. rugpjūčio 18 d. Pašilupių k., Jankų vlsč. 1937 m. 
baigė Kybartų gimnaziją ir įstojo į Karo mokyklą. 1940 m. rugpjūčio 19 d. ją baigė (XXI laidą), suteiktas jaun. 
leitenanto laipsnis ir paskirtas į 4-ąjį artilerijos pulką 2-osios mokomosios baterijos būrio vadu. Likviduojant 
Lietuvos kariuomenę paskirtas į RA 29 ŠTK šaulių divizijos 616 artilerijos pulką. Kilus karui iš RA pasitraukė. 
1941 m. liepos 15 d. paskirtas į LAD artilerijos pulką, 1941 m. liepos 25 d. atleistas. Vokiečių okupacijos metu 
dirbo Šakiuose Kooperatyvų sąjungoje, vėliau — finansų inspekcijoje. 1944 m. susikūrus Vietinei rinktinei 
paskirtas Marijampolės karo mokyklos būrio vadu, ją likviduojant vokiečių buvo suimtas, vėliau — paleistas. 
Antrosios sovietų okupacijos metu slapstėsi, 1944 m. lapkričio mėn. persikėlė į Kauną, gyveno nelegaliai. 
1945 m. pr. įstojo į pogrindinę antisovietinę organizaciją Lietuvos išlaisvinimo komitetas (LIK), buvo paskirtas 
karinės dalies vadovu, tačiau praktiškai nieko nesuspėjo padaryti. 1946 m. vasario 6 d. suimtas, kalintas Kau- 
ne, Vilniuje. 1946 m. rugpjūčio 22 d. Karo tribunolo nuteistas dešimčiai metų lagerio ir penkeriems metams 
tremties, išvežtas į Nyroblago lagerį, Permės sr., 1953 m. liepos 14 d. - į Kamyšlagą, Omsko sr., 1955 m. 
vasario 10 d. ištremtas į Karagandos sr., 1956 m. gegužės 30 d. paleistas. 1991 m. lapkričio 22 d. suteiktas 
dimisijos majoro laipsnis. 


Pasiturinčio zanavyko sodyba Kardokų k., Jankų vlsč. 

Juozas MERKEVIČIUS 


Atsargos karininkas Juozas Merkevičius gimė 1917 m. 
rugpjūčio 10 d. Pajotulių k., Paežerėlių vlsč. Kai Juozukui 
buvo 11 metų, tėvai gyventi persikėlė į Kėdainius. Cia Juo- 
zas Merkevičius 1935 m. baigė Kėdainių gimnaziją ir tais pa- 
čiais metais pradėjo studijuoti Vytauto Didžiojo universiteto 
Technikos fakultete. Buvo Lietuvos šaulių sąjungos nariu. 
1938 m. pašauktas į Lietuvos kariuomenę karinę prievolę 
atliko Karo mokykloje, kurioje 1939 m. rugsėjo 18 d. baigė 
XIV aspirantų laidą. Suteikus aviacijos atsargos jaunesniojo 
leitenanto laipsnį paleistas į aviacijos karininkų atsargą. 


J. Merkevičius 


Grupė Gelgaudiškio vlsč. šaulių su savo vadu Juozu Pališkiu (centre) prie 
dvaro rūmų. Šaulių tarpe broliai Vasiliauskai, Jonas Račiūnas, Ričardas 
Palenčius, Vaitonis, Juozas Išganaitis, Šimkūnaitis, Pranas Basikis, Jun- 
dulas, broliai Albertas ir Gustavas Kuizaičiai, Antanas Mileris ir kiti 

Justinas KUDIRKA 


Gydytojas Justinas Kudirka gimė 1917 m. rugpjūčio 18 d. Žaltynuose, Sintautų vlsč. Tėvai Agota 
Kuncaitytė ir Jonas Kudirka susituokė gyvendami Amerikoje. 1920 m. tėvai Žaltynų kaime nusipirko 10 ha 
žemę ir kūrėsi naujojoje vietoje. Justinuką augino tėvukai. 1925 m. jau iš tėvų ūkio pradėjo lankyti Jundilų 
pradinę mokyklą. Mamos broliui karininkui Justinui Kuncaičiui (apie ji „NKV“, t. 3, p. 142) remiant 1929 m. 
pradėjo mokytis Šakių „Žiburio“ gimnazijoje. 1937 m. gavęs brandos atestatą studijavo mediciną Vytauto Di- 
džiojo universitete. Baigęs pirmą kursą buvo pašauktas į Lietuvos kariuomenę atlikti karinę prievolę. Nukreip- 
tas į Karo mokyklą, kurią baigė 1939 m. rugsėjo 18 d. gaudamas atsargos jaun. leitenanto laipsnį ir išleistas 
į artilerijos karininkų atsargą. 1941 m. birželio mėn. dalyvavo sukilime prieš bolševikus. Saugojo Petrašiūnų 
elektrinę ir popieriaus fabriką. 1943 m. gruodžio 2 d. baigė Vytauto Didžiojo universiteto Medicinos fakultetą. 
Trumpai padirbęs gydytoju praktikantu Kauno ir Vilkaviškio ligoninėse 1944 m. liepos 31 d. su žmona Aldo- 
na Juškevičiūte ir trijų mėnesių dukrele Rasute peržengė Vokietijos sieną ir tapo karo pabėgėliais. Kurį laiką 
dirbo pas vokieti gydytoju, o vėliau — pabėgėlių stovykloje. 1949 m. emigravo į JAV. Įsikūrė Baltimorėje. 
Dirbo ligoninėje ir rengėsi egzaminams. 1954 m. išlaikęs reikiamus egzaminus ir gavęs praktikos teise 33 me- 
tus vertėsi privačia gydytojo praktika. Gyvendamas toli nuo Lietuvos niekados nepamiršo gimtinės. Ir dukros 
Rasa, Aldona, Daiva liko lietuvaitėmis. 


J. Kudirka J. Kudirkos karpiniai, atsiųsti iš JAV į Lietuvą brolio Simono šeimai 

Zigmas RUDZEVIČIUS-ZAIBAS 


Laisvės kovotojas Zigmas Rudzevičius-Žaibas gimė 
1917 m. Butkiškių k., Barzdų vlsč., amatininko šeimoje. 
Karinę prievolę atliko Klaipėdoje tarnaudamas 7-ajame že- 
maičių kunigaikščio Butegeidžio pėstininkų pulke. Skaus- 
mingai kariai išgyveno 1939 m. priverstinį pasitraukimą iš 
uostamiesčio. Atlikęs karinę tarnybą Lietuvos kariuomenėje 
Zigmas grįžo į tėviškę ir toliau tęsė jau mirusio savo tėvo ra- 
čiaus amatą. Vedė. Šeimos nesusilaukė. Antrą kartą bolševi- 
kams okupavus Lietuvą 1944 m. su kitais savo kaimo vyrais 
išėjo į Laisvės karą prieš bolševikinius okupantus. Tarnavo 
„Žalgirio“ rinktinės Juozo Armonaičio-Triupo vadovaujama- 
me būryje. 

Z. Rudzevičius-Žaibas žuvo 1946 m. kovo 26 d. 
kautynėse su okupantais Vierčiškės k., Jankų vlsč., kartu su 
kovos draugais Jurgiu Aštrausku-Slibinu ir Nikodemu Va- 
saičiu-Perkūnu. Kovotojo už Lietuvos laisvę Z. Rudzevičiaus 
kūnas buvo numestas Barzduose. Palaikai atrasti kasant duo- 
be Juozo Mačiansko namo pamatams. 


Juozas Dulskis 


Džhs 205215 Z. Rudzevičiaus-Žaibo nuotrauka, gauta iš laisvės ko- 


votojo Juozo Dulskio asmeninio archyvo 

Jonas ARANAUSKAS 


Atsargos karininkas Jonas Aranauskas gimė 1917 m. 
rugpjūčio 27 d. Kardokų k., Višakio Rūdos parapijoje, ūkininkų 
šeimoje. 1937 m. studijavo Vytauto Didžiojo universiteto Teisių 
fakultete ir priklausė studentų šaulių būriui. 1939 m. rugsėjo 18 d. 
baigęs Karo mokyklos XIV aspirantų laidą ir gavęs jaunesniojo 
leitenanto laipsnį buvo išleistas į karininkų atsargą. 

Ona Aranauskaitė apie 1940 m. ištekėjo už Braziūkų pradinės 
mokyklos mokytojo Silvestro Buloto (apie ji „NKV“, t. 6). 1941 m. 
birželio 16 d. NKVD mokytoją suėmė ir įkalino Rešotų lageryje, 
kuriame 1942 m. nuo išsekimo mirė. Likusi našle Ona Bulotienė 
gyveno savo tėviškėje, Kardokų k., su draugu geležinkeliečiu. 
Tuometiniai giriniai įtarinėjo, jog Onos Bulotienės sugyventinis ir 
jos brolis Vaclovas Aranauskas pranešinėja Jankų stribams apie 
laisvės kovotojų veiksmus. Partizanų „Žvirblio“ būrys be „Žalgi- 
rio“ rinktinės vadovybės žinios tapo nesankcionuotais baudėjais. 
„Žvirblio“ būrio vyrai be teismo sušaudė senos ir garbingos Kar- 
dokų k. Aranauskų sodybos šeimininką Vaclovą Aranauską, jo 
seserį Oną Bulotienę ir jos sugyventinį. Po neteisėtos egzekucijos 
paaiškėjo ir NKVD agentas - šiame kaime gyvenęs Aranauskas. 
Bet jau buvo vėlu. Mirusiųjų gyvenimui neprikelsi. 


Kardokų k. Aranauskai: broliai Vaclovas, Jonas (su karine uniforma priklau- 
pęs), motina Ona Janulaitytė-Aranauskienė, dukra (sesuo) Ona Aranauskaitė, 
kun. Juozas Aranauskas (apie jį „NKV“, t. 6) 


Andrius BENDŽIUS 


Istorikas Andrius Bendžius gimė 1917 m. rugsėjo 
13 d. Rėžgalių k., Kidulių vlsč., mažažemio valstiečio šeimo- 
je. Anksti pradėjo darbinę veiklą. Dirbo šaltkalviu remonto 
dirbtuvėse. 1939 m. buvo pašauktas į Lietuvos kariuomenę 
atlikti karinę prievolę. 1941 m. atsidūrė Sovietų Sąjungoje. 
Kariavo 16-osios lietuviškosios divizijos karių gretose. Demo- 
bilizuotas dirbo ir mokėsi. Vilniaus pedagoginiame institute 
studijavo istoriją. Nuo 1951 m. dirbo aukštosiose mokyklo- 
se. Buvo Vilniaus universiteto prorektoriumi neakivaizdi- 
niam mokymui, vėliau penkerius metus (1961-1966) buvo 
Vilniaus universiteto Istorijos ir filosofijos fakulteto dekanu. 
katedros vedėju. 1962 m. tapo docentu. Dalyvavo rengiant 
kolektyvinius leidinius apie Vilniaus universitetą, daug lai- 
ko skyrė jaunesniesiems istorikams. Apgynė istorijos mokslų 
kandidato, istorijos mokslų daktaro disertacijas, tapo profe- 
soriumi. Išėjęs į pensiją ryšių su universitetu nenutraukė. 

A. Bendžius mirė 1994 m. rugpjūčio 11 d. Vilniuje. Pa- 
laidotas Antakalnio kapinėse. 


A. Bendžius 


Plentas Šakiai-Kaunas prie Skirpstaujos 

Juozas VAIČAITIS 


Poeto Prano Vaičaičio brolis Juozas Vaičaitis gimė 1917 m. 
rugpjūčio 27 d. Santakų k., Sintautų vlsč., Onos Radušytės- 
Vaičaitienės ir Jono Vaičaičio šeimoje. 1929 m. baiges Sin- 
tautų pradinę mokyklą mokėsi Marijampolės privačioje Mari- 
jonų klasikinėje gimnazijoje. 1937 m. gavęs brandos atestatą 
savanoriu įstojo į Lietuvos kariuomenę atlikti karinę prievolę. 
1940 m. išėjęs į atsargą pradėjo studijuoti Vytauto Didžiojo 
universiteto Technologijos fakulteto Elektrotechnikos skyriuje. 
1945 m. turėjo ginti diplominį darbą, bet liepos 14 d. buvo 
suimtas. Kalintas Kaune 1945 m. rugsėjo 25 d. Karo tribunolo 
nuteistas dešimčiai metų lagerio ir penkeriems metams trem- 
ties, taip pat ir už tai, kad buvo studentų korporacijos „Gran- 
dis“ narys. Kalintas Vilniaus Lukiškių kalėjime, vėliau pervežtas 
į Komiją, kalėjo Taišete, Berlage. Nuo 1953 m. lapkričio 30 d. — 
tremtis Magadano sr. 1960 m. grįžo į Lietuvą. Per didelius var- 
gus įsidarbino Marijampolėje. Kaip nepriekaištingas specialistas 
1963 m. pradėjo dirbti Alytaus elektros tinkluose skyriaus virši- 
ninku. Kaip pastovus žmogus čia sulaukė ir pensijos. 


J. Vaičaitis 


Vaičaičių mūrinyčia 

1996 m. gruodžio 3 d. jau gyvendamas tėviškėje 
J. Vaičaitis savo autobiografijoje rašė: „Grįžęs į Lietuvą 
po 15 metų klajonės aplankiau tėviškę. Ir savo gimtinės 
nepažinau. 47 ha buvęs pavyzdingiausias ūkis Šakių 
apskr. mane pasitiko griūvančiais pastatais, kieme pasta- 
tyta menkaverčių būdų ir tvartukų. Mėšlo krūvos siekia 
pastatų stogus. Dalis kiemo paversta sąvartynu. Iš dviejų 
pusių sodybą juosiančių trijų eilių eglių, iš kitos pusės so- 
dinta 90 maumedžių giraitė sunaikintos. 

Ne, čia ne ta sodyba, kurioje gimiau, augau, ku- 
rioje gyveno mano tėvai, kurioje užaugo Lietuvių naci- 
onalinio atgimimo aktyvus dalyvis poetas Pranas Vaičai- 
tis. Norėjosi apsisukti ir čia daugiau negrįžti. Ir tik kraujo 
šauksmas tarsi sakė: „Tu neturi teisės taip pasielgti!“ Ir 
tėviškės tremtinys grįžo į savo namus. Įkūrė poeto Prano 
Vaičaičio ekspoziciją. Sutvarkė sodybą. 

Juozas Vaičaitis mirė 2000 m. birželio 10 d. 


Poeto Prano Vaičaičio broliai Jonas (1878-1937) su žmona Ona 
Radušyte-Vaičaitiene (1880-1939) ir kun. Juozas Vaičaitis (1981- 
1961) 


Vaičaitynėje 1996 m. prelatas A. Markeliūnas, vyskupas J. Žemaitis ir 
sodybos šeimininkas J. Vaičaitis atidengiant paminklą poetui Pranui 
Vaičaičiui 

Marija STRIUPAVIČIŪTĖ 


Mokytoja, logopedijos mokslo Lietuvoje pradininkė Marija Striupavičiūtė gimė 1917 m. spalio 2 d. Ku- 
prių k., Lukšių vlsč., ūkininkų Marcelės ir Jono Striupavičiaus (apie jį „NKV“, t. 2, p. 83) šeimoje. 1928 m. bai- 
gusi pradinę mokyklą pradėjo mokytis Šakių „Žiburio“ gimnazijoje. Gavusi brandos atestatą 1936 m. pradėjo 
studijuoti Vytauto Didžiojo universiteto Teologijos ir filosofijos fakulteto Filosofijos skyriuje, išklausė aštuonių 
semestrų kursą. Trūkstant pajamų mokslui ir pragyvenimui 1937 m. įstojo į Kauno vienkartinius mokytojų kur- 
sus. Baigusi kursus ir gavusi pradžios mokyklos jaunesnio mokytojo cenzą 1938 m. sausio mėn. pradėjo dirbti 
Šilėnų (Panemunės vlsč.) pradinėje mokykloje, o kartu ir studijų nenutraukė. Be to 1939 m. vasaros atostogų 
metu Marija Striupavičiūtė dar lankė ir Mokytojų sąjungos centro valdybos surengtus kursus. Šiuose kursuose 
įgytos žinios jai davė daug naudos vėliau dirbant su nebyliais. Nuo 1939 m. rudens Marija jau Kauno kurčiųjų 
ir nebyliųjų mokyklos mokytoja. Čia ji dirbo iki 1944 m. Vokiečiams Lietuvoje uždarius visas aukštąsias moky- 
klas nustojo egzistavęs ir Vytauto Didžiojo universitetas. Ir M. Striupavičiūtė negavo aukštojo mokslo diplomo. 
Palikusi Kauną grįžo į gimtinę, o 1944 m. rudenį pradėjo dėstyti lietuvių k. Kriūkų progimnazijoje. 1946 m. 
vėl grižo į Kauną. Kurį laiką dirbo Kauno aklųjų mokyklos auklėtoja, o nuo 1947 m. grįžta į Kauno kurčiųjų 
ir nebyliųjų mokyklą ir čia dirba iki 1960 m. Dirbdama su kurčiaisiais ir nebyliaisiais 1951 m. neakivaizdiniu 
būdu pradėjo studijuoti Leningrado valstybinio A. J. Gerceno pedagoginio instituto Defektologijos fakultete. 
1956 m. baigė šią aukštąją mokyklą gaudama surdopedagogo specialybės diplomą. 1960 m. pradėjo dirbti 
Kauno 1-ojoje tarybinėje klinikinėje ligoninės poliklinikoje logopede. 

Marija Striupavičiūtė mirė 1972 m. liepos 21 d. Palaidota Kaune, Petrašiūnų kapinėse, greta savo tėvų. 


M. Striupavičiūtė Šakių „Žiburio“ gimnazijos aktyvistai. Pirmoje eilėje kairėje Angelė Vyšniauskaitė, 
būsimoji etnologė, profesorė. Virš jos šiek tiek dešiniau Marytė Striupavičiūtė 

Šakių „Žiburio“ gimnazijos gimnazistai 1930 m. išlydi kapelioną kun. Vaitiekaiti naujam paskyrimui 


Šakių „Žiburio“ gimnazijos esperantininkai su savo vadovu mokytoju Vaitkevičiumi (sėdi dešinėje) apie 1930-1931 m. 
Nuotraukos iš Benediktos Striupavičiūtės archyvo 


gimnazijos gimnazistais 1935 m. kovo 9 d. 

Mokytojas V. Liulevi 


Šakių „Žiburio“ gimnazijos „Maldos apaštalavimo“ būrelio namai 1935 m. gegužės 19 d. surengtoje gegužinėje Šakiuose 


Šakių „Žiburio“ gimnazijos „Maldos apaštalavimo“ būrelio valdyba 


1929-1930 mokslo metų Šakių „Žiburio“ gimnazijos gimnazistai. Pirmoji iš dešinės sėdi J. Krištolaitytė 


Juozė Krištolaitytė (kairėje) su batais rankose 

Juozė KRIŠTOLAITYTĖ-DAUGĖLIENĖ 


Dainininkė ir poetė Juozė Krištolaitytė gimė 1917 m. lap- 
kričio 16 d. Vaitiškių k., Būblelių vlsč. Mokėsi Šakių „Žiburio“ 
gimnazijoje, o dainavimo meną studijavo Kauno konservatori- 
joje. Dainavo Valstybės teatro operos chore atlikdama solinius 
vaidmenis operose. 1942 m. su jaunųjų solistų trupe aplankė 
beveik visą Lietuvą. 1943 m. jos krištolinio balso klausėsi Vil- 
niaus operos teatro lankytojai. 

Juozė ir gyvendama JAV nesiskiria su daina. Ji sukūrė 
ne vieną Verdžio ir kitų kompozitorių operų vaidmenis, atliko 
solo partijas, dainavo koncertuose, įvairiuose užjūrio lietuvių 
suėjimuose, šventėse. 

Begalinė meilė tėvynei ir nenumaldomas gimtinės ilgesys 
paskatino Juozę imtis plunksnos ir savo pergyvenimus, jausmus 
išsakyti poezijos posmuose. Taip gimė pirmoji poezijos knyga 
„Nedainuoti žodžiai“, kurią 1997 m. JAV išleido „Tėviškės 
mylėtojų draugija“, o 1999 m. Vilniuje 500 vienetų tiražu 
pasirodė ir eilėraščių rinkinys „Pavakario vėjai“. Ir buvusi Ša- 
kių „Žiburio“ gimnazijos gimnazistė, jau garbingo amžiaus su- 
laukusi, savo poetiniu žodžiu sugrįžta į laisvą ir nepriklausomą 
Lietuvą. Savo jausmus ir pergyvenimus patiki gimtosios žemės 
broliams ir seserims — saviesiems zanavykams. 


Juozė Krištolaitytė-Daugėlienė 


Žydinčios Nemuno lankos 


Aldona VAILOKAITYTĖ-PAKALENKIENĖ 


HAUNO MOTERŲ 
2 UREPŠRINUTINĖ 


1938 m. Europos moterų pirmenybių vicečempionė Al- 
dona Vailokaitytė, gimusi 1920 m. spalio 16 d. ir kilusi iš gau- 
sios Pikžirnių k., Sintautų vlsč., Vailokaičių giminės, Atgimimo 
pradžioje pakvietusi mus į savo aplūžusį butuką, kurio teisėtas 
šeimininkas jau kurį laiką vicečempionę žada iškelti į gatvę, pa- 
sakoja: „Neužmirštami mano gyvenime buvo 1938-ieji metai. 
Kauno moterų krepšinio komanda rengėsi vykti į Europos mo- 
terų krepšinio pirmenybes. Reikėjo pinigų. Valdžia jų nedavė. 
Teko rinkti aukas. Mano dėdė kun. Juozapas Vailokaitis (apie 
ji „NKV“, t. 2, p. 39), sužinojęs, kad jo dukterėčia žaidžia už 
Lietuvą, davė 600 litų. Bet ne piniguose laimė. Laimė ištvermėje 
ir pasiryžime. Ir štai mes Europos moterų krepšinio čempiona- 
te Romoje. Pirmąją varžybų dieną įveikėme itales. Paskutinius 


Kauno moterų krepšinio rinktinės - Europos pirmenybių sidabro medalinin- 
kių — draugiški šaržai, kuriuos sukūrė zanavykas dailininkas J. Penčyla 


Lietuvos moterų krepšinio rinktinė, dalyvavusi Europos pirmenybėse, ku- 
riose užėmė antrąją vietą. Pirmoje eilėje iš kairės į dešinę klūpo: Vaškelytė, 
Miuleraitė, Didžiulytė, Vailokaitytė, Makūnaitė. Antroje eilėje stovi: rinktinės 
treneris Feliksas Kraučiūnas, Markevičienė, Karumnaitė, Kalvaitienė, 
Astrauskaitė, Jazbutienė ir iždininkas Blinstrubas. 

Nuotraukos iš „Jaunosios kartos“, 1938 m., Nr. 42 


taiklius taškus įmetė Miuleraitė. Verkėme iš džiaugsmo. Paskui nesunkiai 
įveikėme Šveicarijos rinktinę rezultatu 28:10, o Prancūzijos krepšininkes 
— 20:14. Ir mes jau varžybų lyderės! O paskutinę dieną, spalio 16-ąją, 
žaidėme su lenkėmis. Tą dieną man, jauniausiajai komandos žaidėjai, 
sukako aštuoniolika. Išvakarėse poilsiavome ir surengėme ekskursiją po 
senovės Romos istorines vietas. Atsidūrėme toli nuo miesto. Vykome trimis 
automobiliais. Dvi mašinos sugedo. Ir vidurnaktį per karšti teko pėsčiomis 
nueiti ne vieną dešimtį kilometrų, kol pasiekėme savo apsistojimo vietą. 
Kartais kyla klausimas — ar tik ne specialiai mums buvo surengtas toks 
žygis?! Buvome pervargusios ir lenkės mus įveikė rezultatu 24:21. Ben- 
dras italų moterų rinktinės taškų skaičius buvo didesnis ir joms — auksas, o 
mums - sidabras. Bet ir tokiu rezultatu mes buvome labai patenkintos, nes 
apie Lietuvą vėl išgirdo pasaulis.“ 


1938 m. Europos krepšinio pirmenybių sidabro medalis, kuriuo buvo apdovanota 
rinktinė 


Europos krepšinio pirmenybių sidabro medalininkės: Juzefa Makūnaitė-Žindelienė, Stefa 
Astrauskaitė, Aldona Vailokaitytė-Pakalenkienė ir Elena Vaškelytė-Gobienė, po 50-ties 
metų Kauno sporto halėje. 1988 m. gruodžio 26 d. nuotrauka 

Jonas PAUŽA-VILKAS 


Laisvės kovotojas Jonas Pauža-Vilkas gimė 1917 m. 
Žečkalnių k., Barzdų vlsč. Partizanas - nuo 1945 m. Tauro 
apygardos „Žalgirio“ rinktinės būrio vadas. Žuvo 1947 m. 
vasario 17 d. (kitais duomenimis - 1947 m. vasario 26 d.) 
„Žemaičio“ lauke įrengtoje slėptuvėje. 


Jonas Pauža-Vilkas 


Partizanų pamėgta sodyba giriose prie Višakio Rūdos 


Ėj iš 


Es 


Jonas KERUTIS-ŠARŪNAS 


Laisvės kovotojas Jonas Kerutis-Šarūnas gimė 1917 m. Kampinių k., Jankų vlsč. Nuo 1945 m. - par- 
tizanas. Žuvo 1950 m. balandžio 16 d. Braziūkuose. Kartu su juo žuvo ir Viktoras Armonas-Upeivis, kilęs iš 
Paežerėlių vlsč. 1999 m. gruodžio 2 d. Prezidento dekretu ir KAM įsaku Nr. 2264-K Jonui Keručiui suteiktas 
majoro karinis laipsnis. 


„Žalgirio“ rinktinės Meškos būrio partizanai 1946 m. vasarą Barzdų valsčiuje. 

Apačioje iš kairės į dešinę sėdi: 

1. Algirdas Akambakas-Špricas iš Matarnų k. Žuvo 1950 m. 

2. Vytas Kudirka-Trimitas iš Skardupių k., Barzdų vlsč. Žuvo 1947 m. 

3. Juozas Armonaitis-Triupas. Sužeistas gydėsi ligoninėje ir ten pateko į nelaisvę. Po lagerio grįžo į Lietuvą. 
Išleido prisiminimų knyga „Meskit dalgius, imkit kardus“ (dvi laidos). 

Stovi iš kairės į dešinę: 

1. Jonas Paškevičius-Piršlys iš Meškučių k., Jankų vlsč. Žuvo Vidgiriuose. Kūnas užkastas Griškabūdyje. 

2. Valentinas Sadauskas-Velėna (1925-1949) iš Buktiškių k., Jankų vlsč. 

3. Jonas Balsys-Aidas (1904-1949) iš Ropydų k., Barzdų vlsč. Susisprogdino. 

4. Celestinas Damijonaitis-Saulius. Nuteistas mirties bausme. 

5. Vytautas Pauža-Šaulys (1925-1946) žuvo prie Jankų. Kūnas užkastas Griškabūdyje. 

6. Jonas Kerutis-Šarūnas (1917-1950). 

7. Kuopos vadas Vincas Štrimas-Šturmas (1921-1948) žuvo prie Barzdų (apie jį „NKV“, t. 6, p. 202). 

8. Pranas Svogūnaitis-Klevas. 

9. Saliamonas Rudzevičius-Žemutis (1926-1947). Iš Griškabūdžio areštinės išvedė būrį kalinių, kurie įsijungė į partizaninį karą. 
Nelygioje kovoje susisprogdino. Užkastas Sintautuose. 

10.Jonas Žalnieraitis-Strausas. Grįžęs iš katorgos mirė Sintautuose. 

11.Vytas Svotelis-Naras žuvo 1947 m. gruodžio 27 d. Užkastas Griškabūdyje. 

Savo kovos draugus 1994 m. rugpjūčio 20 d. atpažino laisvės kovų dalyvis majoras Juozas Armonaitis-Triupas (apie ji „NKV“, t. 7). 


Juozas BACEVIČIUS 


Sovietmečio knygnešys, spaustuvės „ab“ kūrėjas, Kauno „Lituanikos“ fabriko 1990 m. literatūros pre- 
mijos laureatas, Lietuvos knygnešio draugijos narys Juozas Bacevičius gimė 1918 m. kovo 19 d. Karčrūdės 
k., Jankų vlsč. Vienuolių saleziečių rūpesčiu įvairių amatų mokėsi Italijoje. Prasidėjus Antrajam pasauliniam 
karui grįžo į Lietuvą ir pateko į sovietinių okupantų kariuomenę. Išsilaisvinęs iš okupantų varžtų vedė iš gre- 
timo kaimo Adelę Eidikaitytę ir didelę gyvenimo dalį praleido Zanavykuose dirbdamas Kazlų Rūdos giriose. 
Papildant lėšas pragyvenimui savo žemės sklypelyje augino gėles, rinko vaistažoles. Šiek tiek susitaupęs lėšų 
persikėlė gyventi į Kauną. Mieste J. Bacevičius tapo tipišku XX a. knygnešiu, kuris šventai tikėjo lietuviško 
spausdinto žodžio galia ginant tėvų ir protėvių kalbą nuo okupantų. Susibičiuliaves su Domeikavoje gyvenan- 
čiu spaustuvininku Vytautu Andziuliu įkuria pogrindžio spaustuvę ir ją pavadina savo pavardžių pirmosiomis 
raidėmis „ab“. Ištisą dešimtmetį, pradedant 1980 m., po namu, stovinčiu ant Neries šlaito, Birutės ir Vytauto 
Andziulių beveik 10 metrų gelmėje buvo spausdinama religinio ir tautinio pobūdžio literatūra, kurią Juozas 
Bacevičius platino po visą Lietuvą. Spaustuvėje išspausdinta 25 pavadinimų leidinių, kai kurių — dešimties 
tūkstančių tiražu. Toks trijų pasišventėlių — J. Bacevičiaus, V. Andziulio, A. Juškaičio - darbas kėlė siaubą re- 
žimo vadovams ir beviltišką baimę KGB organams. Be to J. Bacevičius parengė „Trumpą Lietuvos istoriją“ ir 
ją 1986 m. V. Šauklio slapyvardžiu išspausdino „ab“ spaustuvėje. Parengė ir knygą „Lietuvos vargai dėl savo 
kalbos Vilniaus krašte“, bet ši skaitytojus pasiekė Atgimimui prasidėjus. Juozo Bacevičiaus nuopelnai krašto 
kultūrai ir lietuvių kalbai milžiniški — jie jokiais matais nepamatuojami. 

Juozas Bacevičius mirė 1995 m. liepos 19 d. Palaidotas savo gimtosios Paluobių parapijos kapinėse. 


Juozas Bacevičius Spaustuvės „ab“ kūrėjai Juozas Bacevičius ir Vytautas Andziulis pogrindžio 
ž spaustuvėje 

Kun. Juozas DOMEIKA 


Kunigas Juozas Domeika gimė 1918 m. gegužės 2 d. Lukšiuose. Mokėsi Šakių „Žiburio“ gimnazijoje 
ir Vilkaviškio kunigų seminarijoje. Kunigu įšventintas 1944 m. gegužės 7 d. ir paskirtas Sudargo parapijos 
vikaru. Dirbo trumpai, bet žmonių atmintyje įsirėžė ilgam laikui. Iš Sakalų kaimo kilusi Marcelė Laurinaitienė 
prisimena, kad atvykęs jaunas kunigėlis su jaunimu draugavo, laisvalaikiu panemunėmis vaikščiojo, labai 
gražiai piešė ir dainas kūrė, kurių žmonės nepamiršo ir atmintyje išliko iki mūsų dienų. 

„Rojaus gamtą sudargiečiams 
Patsai Dievas davė, 

Lankų kalnai iškarpyti 

Čia ne vieną žavi...“ 

1944 m. prie Sudargo artėjant rusų kariuomenei kun. Juozas Domeika pasitraukė į Vakarus. Apsistojo 
Austrijoje, o po kurio laiko išvyko į Sudetų kraštą. Čekoslovakijoje įsigalėjus bolševikinei santvarkai perbėgo į 
Bavariją. Dirbo parapijose, mokyklose eidamas kapeliono ir mokytojo pareigas. 1950 m. persikėlė į JAV ir dir- 
bo Mičigano valstijoje. 1954 m. apsigyveno Čikagoje ir dirbo Brighton Parko lietuvių parapijoje vargonininku. 
Čia kunigavo ir vargonavo 15 metų. Pablogėjus sveikatai 1969 m. išėjo į pensiją ir persikėlė į Arizoną. Po 
operacijos smarkiai nukentėjus dešinei rankai nemetė savo pomėgio ir puikiai tapė paveikslus kairiąja ranka. 

Specialių meno studijų nebaigė, bet sukūrė apie 400 tapybos kūrinių ir 150 originalių atvirukų. Kai ku- 
riuos darbus įsigijo meno muziejai, privatūs asmenys. Meno festivaliuose laimėjo 10 premijų. 

Kun. Juozas Domeika mirė 1992 m. balandžio 18 d. Tuczone. 


Kun. Juozas Domeika Kun. J. Domeika savo tapybos studijoje 

Marcelė PEČIUKAITYTĖ 


Mokytoja Marcelė Pečiukaitytė gimė 1918 m. birželio 6 d. Vilkeliškių k., Sintautų vlsč. Šeimoje augo sep- 
tyni broliai ir dvi seserys. Marcelė šeimoje buvo jauniausia. 1919 m. vyriausias brolis Juozas savanoriu išėjo į 
Lietuvos kariuomenę ir kovėsi su Nepriklausomybės priešais. Išleistas į atsargą Daukantiškių kaime (Gelgau- 
diškio vlsč.) gavo apie 7 ha žemės, kur ir kūrėsi. Gyventi į Daukantiškius persikėlė ir visa Pečiukaičių šeima. 
Reikia manyti, jog Marcelė, baigusi Gelgaudiškio pradinę mokyklą, mokslus tesė vienoje Kauno mergaičių 
gimnazijoje, bendravo su vienuolėmis kazimierietėmis, kurių raginama pradėjo mokytis Kauno mokytojų se- 
minarijoje, o sulaukusi 30 metų, 1948 m. birželio 30 d., gavo pradinių klasių mokytojos diplomą. Mokytojauti 
buvo paskirta į Kačerginės septynmetę mokyklą, kur su pradinėmis klasėmis dirbo visą gyvenimą. Nežiūrint 
kuklaus mokytojos atlyginimo stengėsi padėti savo giminaičiams. Pastoviai rėmė sesers Jurevičienės dukras 
Teresę ir Marytę bei brolių Jono ir Jurgio vaikus: Laimutę, Ireną, Sigitą. Marcelė Pečiukaitytė buvo viena iš 
pačių doriausių, sąžiningiausių ir geriausių to meto Kačerginės septynmetės, o vėliau vidurinės mokyklos pra- 
dinių klasių mokytojų. 

Marcelė Pečiukaitytė mirė 1969 m. lapkričio 27 d. Kaune. Palaidota Petrašiūnų kapinėse. 


Marytė Jurevičiūtė-Veličkienė 
Kačerginė, 2000 m. lapkričio 19 d. 


Marcelė Pečiukaitytė — gimnazistė Marcelė Pečiukaitytė (dešinėje) su savo mama Marcele Pečiukai- 
: tiene ir dukterėčia Terese Jurevičiūte 

Juozapa MURAŠKAITĖ-FEIFERIENĖ 


Kooperatininkė, poetė Juozapa Muraškaitė-Feiferienė gimė 1918 m. birželio 30 d. Briedžių k., Ša- 
kių vlsč. Mokėsi Plieniškių pradinėje mokykloje pas mokytoją Justiną Pranaitį (apie jį „NKV“, t. 3, p. 87). 
Tėvams Ritinių kaime nusipirkus 11 ha žemės persikėlė ten gyventi. 1930 m. Ritiniuose buvo įkurtas Jaunųjų 
ūkininkų ratelis. Ratelio nariai rašė ir skaitė referatus, rengė vaidinimus, kuriuos režisuodavo Juozapos sesuo 
Petronėlė, rengė ekskursijas. Tuomet 1939 m. J. Muraškaitės parašytus pirmuosius vaizdelius ir išspausdi- 
no Marijampolėje leidžiamas Lietuvos mergaičių laikraštis „Liepsnos“. Remiama Žemės ūkio rūmų 1937 m. 
baigė Zyplių žemės ūkio mokyklą, o po Antrojo pasaulinio karo - Kauno kooperacijos technikumą. 1950 m. 
pagal paskyrimus pradėjo dirbti Kazlų Rūdos kooperatyve prekių žinove, o vėliau — ekonomiste. 1957 m. 
Kazlų Rūdoje prie laikraščio „Naujas žodis“ susibūrė literatai. Čia ir prasidėjo Juozapos literatūrinė veikla. 
1958 m. pradžioje išspausdinamas pirmasis jos eilėraštis. Tapo Kazlų Rūdos literatų kubo „Versmė“ nare. Jos 
eilėraščius spausdino laikraščiai: „Suvalkietis“, „Sūduva“, almanachai: „Girių versmė“, „Saulę surinkę“, „Ei- 
liavimai“, „Krintantis lapas“. Yra Lietuvos kaimo rašytojų sąjungos narė. „Norisi visur suspėti, - sako poetė, 
— norisi save išreikšti per žodį ir jausmą. Kaip gėlės žiedas negali būti pilnavertis be rytmečio rasos, taip ir aš, 
zanavykė, negaliu būti pilnavertė be meilės ir be poezijos rasos...“ 


Juozapa Muraškaitė-Feiferienė Nemunu... 

Klementina TĖVELYTĖ-ŽIRGULIENĖ 


Visuomenininkė Klementina Tėvelytė-Žirgulienė 
gimė 1918 m. rugsėjo 15 d. Lauciškių k., Lukšių vlsč. Be- 
simokydama Šakių „Žiburio“ gimnazijoje ir sulaukusi 18 
metų ištekėjo už gimnazijos lietuvių kalbos ir literatūros 
mokytojo Aleksandro Žirgulio (1909-1986). 1937 m. bai- 
gusi gimnaziją studijavo LŽŪA Namų ūkio skyriuje, kurį 
baigusi dirbo Marijampolės žemės ūkio mokyklos Agro- 
nomijos skyriaus instruktore. Nuo 1941 m. gyveno Kau- 
ne. 1957-1975 m. dirbo Kauno IV vidurinės mokyklos 
mokytoja. Su kitais autoriais išleido leidinį „Mezgimas“. 


Klementinos Tėvelytės ir Aleksandro Žirgulio vestuvės. Už jaunosios — 
su karine uniforma jaunamartės brolis Lietuvos kariuomenės kapito- 
nas Juozas Tėvelis (1908-1943), 1943 08 23 bolševikų nukankintas 
Norilsko lageryje. 1936 m. nuotrauka 

Vincas KUDIRKA 


Atsargos karininkas Vincas Kudirka gimė 1918 m. 
rugsėjo 23 d. Liputiškių k., Barzdų vlsč. 1936 m. baigęs 
Kybartų aukštesniąją komercijos mokyklą pradėjo studi- 
juoti Vytauto Didžiojo universiteto Matematikos ir gamtos 
mokslų fakulteto Biologijos skyriuje. Po metų perėjo į Me- 
dicinos fakultetą. 1940 m. spalio 1 d. baigė Karo moky- 
klos XV aspirantų laidą, bet dėl politinių motyvų karinin- 
ko laipsnis nesuteiktas ir išleistas į karininkų atsargą. 


V. Kudirka 


Sunykusi Barzdų k. sodyba 

Justinas ANDRIUKAITIS 


Zanavykų kilmės medicinos felčeris Justinas Andriukaitis, 
kurio tėvai atklydo iš Prūsijos, gimė 1918 m. rugsėjo 22 d. Vil- 
kijoje. 1936 m. baigė Vilkijos progimnaziją, o 1938 m. buvo 
pašauktas į Lietuvos kariuomenę atlikti karine prievole. Pateko 
į antrąjį pėstininkų pulką, kur buvo nukreiptas į Sanitarijos pus- 
karininkių mokyklą. 1939 m. gruodžio mėn. baigė šios moky- 
klos 32-ąją laidą suteikiant jaunesniojo puskarininkio laipsnį. 
1940) m. liepos 10 d. buvo išleistas į atsargą. 1943 m. Justinas 
Andriukaitis vedė merginą Eugeniją Tamulaityte iš Jadago- 
nių k. (Lekėčių vlsč.). Antrą kartą Lietuvą okupavus bolševi- 


Justinas Andriukaitis. 1974 m. 


J. Andriukaitis (trečiasis) Jadagoniuose per Žolinės atlaidus 

kams 1944 m. vasarą Lekėčiuose pradėjo kurtis Šakių apskr. įstaigos. Justinas Andriukaitis buvo paskirtas 
Šakių apskr. sanitarinės epidemiologinės stoties vyr. epidemiologu. 1945 m. apskrities centrą iš Lekėčių 
perkėlus į Griškabūdį, ten kėlėsi ir Justinas Andriukaitis. 1947 m. paskirtas Jankų ambulatorijos vedėju, o 
1950 m. perkeltas į Šakių ambulatoriją. 1951 m. pradėjo mokytis Kauno felčerių-akušerių mokyklos ne- 
akivaizdiniame skyriuje, kuri baigė 1953 m. gaudamas felčerio diplomą. 1964 m. jam suteikiama pirmoji 
kategorija. Šakiuose 30 metų dirbo Greitosios medicininės pagalbos stotyje. Antraeilininku dirbo Teismo 
medicinos ekspertizės ir patologo anatominiame skyriuje. Paskutiniuosius 15 metų dirbo Vairuotojų komisi- 
jos profilaktiniame kabinete. 

Laisvalaikiu dalyvavo meno saviveiklose. Domėjosi krašto praeitimi. Kartu su žmona Eugenija buvo 
aktyviais lietuvių liaudies šokių ansamblio „Vijūras“ Šakiuose nariais. 


Šakių kultūros namų lietuvių liaudies šokių ansamblio „Vijūras“ nariai. 

Pirmoje eilėje iš kairės į dešine: Marytė Stašiuskienė, Danutė Vaitkevičienė, Ona Kaunienė, Irena Sakalauskienė, 

Eugenija Andriukaitienė, Birutė Adomaitienė, Teresė Milkerienė, Joavita Girdzijauskienė, Nida Martinaitienė, Genė Greičiuvienė. 
Antroje eilėje: Vytas Vaitkevičius, Justinas Andriukaitis, Ingrida Vaitkevičienė, kolektyvo vadovė Kristina Kantrimavičiūtė, 

Stasys Bulota, Juozas Sakalauskas, Zigmas Astrauskas, Stasys Greičius. 

Trečioje eilėje: Gediminas Griškevičius, Jonas Vilčinskas, Vytas Milkeris, Antanas Adomaitis. 1984 m. lapkritis 


Kun. Jonas MASKVYTIS 


Kunigas Jonas Maskvytis gimė 1918 m. lapkričio 8 d. Šunkarių k., Lukšių vlsč., septynerių vaikų šeimoje. 
Augo penki broliai ir dvi seserys. Motina, kurios brolis Jonas Sakalauskas buvo kunigu ir bolševikų sušaudytas 
Peterburge, meldė šv. Mergelę Mariją, kad ir jos Jonukas pasirinktų kunigystės pašaukimą. Besimokydamas 
Šakių „Žiburio“ gimnazijoje tokį pašaukimą Jonas Maskvytis ir pajuto. Mokėsi Vilkaviškio kunigų seminarijoje, 
o po metų jau studijas tęsė Kaune. Kunigystės šventimus iš vyskupo Teofilio Matulaičio rankų gavo 1945 m. 
gruodžio 23 d. Sielovados darbą pradėjo gimtuosiuose Zanavykuose. Dirbo Gelgaudiškyje, Sudarge, Šakiuo- 
se, Paluobiuose, Griškabūdyje. Bet visur tik kiek daugiau nei metai, o į Sutkus nors ir buvo paskirtas, bet dirbti 
taip ir neteko. Kiek ilgiau užsibuvo Miroslave. Čia teko remontuoti bažnyčią. Iš Miroslavo perkeliamas į Alytų 
klebono ir dekano pareigoms. Čia du metus dirbo kartu su savo vikaru, vėliau arkivyskupu Sigitu Tamkevičiu- 
mi. Buvo verbuojamas saugumo. Kai bolševikų valdžiai nepasidavė, iškėlė į Bartininkus, vėliau — į Sasnavą. 
Kiek padirbęs Marijampolėje ir Kalvarijoje 1973 m. sausio 2 d. skiriamas Liudvinavo Šv. Liudviko bažnyčios 
klebonu. Čia remontuodamas kluoną pastatė bažnyčią. Kun. Jonas Maskvytis su plunksna artimai nedrau- 
gavo, bet jo sakomi pamokslai buvo brandūs ir ne vienas sukeldavo nemažus apmąstymus. Vienas jo sakytų 
pamokslų yra užrašytas „Rūpintojėlyje“. 

Kun. J. Maskvytis mirė 2002 m. rugsėjo 29 d. Palaidotas Liudvinavo bažnyčios šventoriuje. 


Kun. Jonas Maskvytis (pirmasis iš dešinės) Lukšiuose tarp kolegų, minint Lukšių miestelio jubiliejų 

Justinas DĖDINAS 


Gydytojas, visuomenės veikėjas Justinas Dėdinas gimė 1918 m. lapkričio 10 d. Vaitiekupių k., Sintautų 
vlsč. Nuo 1932 m. - ateitininkas. 1944 m. pasitraukė į Vokietiją. 1956 m. medicinos studijas baigė Kėlno 
universitete. Vienerius metus dirbo šio universiteto Patologijos instituto asistentu. Nuo 1958 m. gyvena JAV. 
Vertėsi privačia gydytojo praktika. Visuomeninėje lietuviškoje veikloje dalyvauja nuo 1950 m. JAV lietuvių 
bendruomenės narys, LF, Lietuvių studentų ateitininkų sąjungos rėmėjas. 


Audroje medžiai palūžta, o žmonės, besigrumiantys už dvasines vertybes, išlieka išdidūs ir nepalenkiami 


Elena KLIMAITYTĖ 


„Lietuvos gyventojų genocido“ 2-ajame tome (K-S) 160 psl. keliose eilutėse sutelpa vienos šeimos tra- 
gedija: „1944 m. lapkričio 17 d. Bizierių k., Lukšių vlsč., Klimaičių sodyboje išžudyta šeima: Pranas Klimaitis 
(g. 1872), jo žmona Antanina Klimaitienė (g. 1877) ir jų dukra Elena Klimaitytė (g. 1918).“ 

O kas už šių, siaubą keliančių, eilučių? 

Bizieriai - Lukšių vlsč. pakraštys, prie vieškelio (dabar plento) Šakiai-Plokščiai. 1923 m., kai Klimaičių 
Elenutei buvo penkeri metukai, kaime buvo 23 sodybos, kuriose gyveno 180 zanavykų. Elenutei, gimusiai 
1918 m. gruodžio 8 d., Bizieriai - kaip savas kiemas. Visi kaimynai gerai pažįstami, tik jos išrinktasis Jonas 
Tėvelis — iš Lauciškių. Mergina jau ir vestuvinę suknelę buvo pasisiuvusi, bet tik tas vestuves vis teko atidėti. 
Toks jau buvo tų 1944 m. laikotarpis. Frontas. Iškėlimas toliau nuo fronto linijos, o ir Šakių apskrities įstaigos 
kūrėsi ne Šakiuose ant griuvėsių bei nuodėgulių krūvos, bet Lekėčiuose. O ir karo aidas nutolęs. Jis jau Kara- 
liaučiaus krašte. Ir štai 1944 m. lapkričio 17 d. į Klimaičių sodybą užklydo du ginkluoti sovietų kariai: vienas 
ukrainietis, o kitas žydas. Žydas, išvydęs Klimaičių namuose šventųjų paveikslus, į juos paleido automato 
seriją. Žmonės išsigando, o įsibrovėliai pareikalavo valgyti ir ką nors išgerti. Elenutei nuėjus į virtuvę ką nors 
valgomo įsibrovėliams paruošti, žydas stvėrė mergaitę ir pradėjo tempti į tėvų miegamąjį. Ši įsikibo į stalą ir su 
stalu buvo tempiama. Įsiutęs sovietų kareivis, matydamas, kad mergaitės nenugalės, trenkė automato buože 
jai į galvą. Elenutė čia pat suklupo, o sovietinis banditas dar paleido tris šūvius į mergaitės kūną. Išėję į kiemą 
ir nušovę sodybos šeimininką ir jo žmoną pasišalino. 

Nelengvesnės dienos 1944 m. buvo ir Elenutės sužadėtiniui Jonui Tėveliui (1915-1986). 1944 m. gruo- 
džio 5 d. jis suimamas, kalinamas Kaune, o vėliau išgabenamas į Vorkutą. 


Elena Klimaitytė ; 1944 m. sovietų kareivių nužudytų Klimaičių kapai Plokščių kapinėse 

Juozas JAKAS-KĖKŠTAS 


Laisvės kovotojas Juozas Jakas-Kėkštas-Žaibas gimė 1918 m. Norkūnų k., Gelgaudiškio vlsč. Po Klimai- 
čių šeimos tragedijos 1945 m. išėjo į Laisvės karą. Žuvo 1947 m. gruodžio 25 d. (kitais duomenimis — 26 d.) 
kovodamas su okupantais netoli nuo Valakbūdžio. 

Laisvės kovotojo šeima 1948 m. ištremta į Sibirą. 


Juozas Jakas-Kėkštas J. Jako-Kėkšto žuvimo vieta. 1997 m. nuotrauka 


Pranas LIUKAITIS 


Kooperatininkas Pranas Liukaitis gimė 1918 m. Pavirangių k. 1944 m. pasitraukė į Vokietiją. 1945 m. 
sausio 15 d. su grupe desantininkų kaip radistas su parašiutu nusileido Seirijų vlsč. (Alytaus apskr.). 1945 m. 
vasario 2 d. sovietų saugumo suimtas. Kalintas Vilniuje. 1945 m. balandžio 24 d. Karo tribunolo nuteistas mir- 
ties bausme. Bausmė pakeista — dvidešimčiai metų lagerio ir penkeriems metams tremties. Kalintas Vorkutoje 
(Komijoje). Nuo 1956 m. rugsėjo 5 d. - tremtis Vorkutoje. Paleistas iš tremties grįžo į Lietuvą. 


Išlakūs Zanavykų ne tik alksnynai, bet ir beržynai 

| ilosolijos Fakų| el M op 


Vytauto Didžiojo universiteto Teologijos ir filosofijos fakulteto mokomasis personalas. 

Šiame fakultete profesoriais yra dirbę zanavykai: prelatas, protonataras Aleksandras Grigaitis (1877-1955), 1918 m. vasario 16 d. 
Nepriklausomybės Akto signataras Pranas Dovydaitis (1886-1942), zanavykų žentas, Lietuvos telegramų agentūros ELTA įkūrėjas 
Juozas Eretas (1896-1984), filosofinių kūrinių autorius prelatas Pranas Kuraitis (1883-1964), kunigas, marijonas dr. Jonas Totorai- 
tis (1872-1941). Fakultete studijavo nemažas būrys XX a. pradžioje gimusių Novužės krašto vaikų 

Juozas LINGYS 


Choreografas Juozas Lingys gimė 1919 m. sausio 1 d. Gyliškių k., Sintautų vlsč. Baigęs Šakių „Žibu- 
rio“ gimnaziją humanitarinius mokslus studijavo Vytauto Didžiojo, o vėliau Vilniaus universitetuose. Aukštojo 
mokslo diplomą įgijo gyvenimo pabaigoje Klaipėdoje. 1946-1982 m. dirbo ansamblio „Lietuva“ vyriausiuoju 
baletmeisteriu. J. Lingio dėka lietuviškas šokis tapo savarankiška meno šaka. Daugybę metų J. Lingys dirbo 
pedagoginį darbą. Nemažas būrys choreografijos specialistų buvo jo mokiniai. Jis - ne tik 1950 m., bet ir 
kitų respublikinių dainų švenčių vyriausias baletmeisteris ir meno vadovas. Reikšmingas ir J. Lingio kūrybinis 
palikimas. Sukurta per 170 šokių, ratelių, vaizdelių: „Saulutė“, „Gaidys“, „Pakeltkojis“, „Aštuonytis“. Daug 
šokių sukurta kino filmams, dramos spektakliams. Plati J. Lingio ir visuomeninė veikla. Jis buvo Kultūros ryšių 
su tautiečiais užsienio šalyse draugijos „Tėviškė“ prezidiumo nariu, daugelio meninių komisijų pirmininku, 
parašė reikšmingų darbų šokio istorijos klausimais. Net didžiausias pasaulio „kraugerys“ J. Stalinas lietuvių 
dekados metu Maskvoje už šokį „Gaidys“ dar jaunam J. Lingiui pasiūlė Stalininę premiją. Vėliau ši premija 
pervadinta į TSRS premija. Jam suteiktas TSRS liaudies artisto vardas, Valstybinės konservatorijos Klaipėdos 
fakultetai jį išsirinko savo profesoriumi. O ir dabar Klaipėdos universitetas turi J. Lingio fondą. 

Juozas Lingys mirė 1984 m. gruodžio 16 d. Palaidotas Antakalnio kapinėse. 


Prof. Juozas Lingys Ablingoje. 1972 m. nuotrauka Medžio skulptūra „Lietuvaitė“ prof. Juozo Lingio 
gimtinėje 


M 

„Kepurinį“ šoka Klaipėdos universiteto studentai 


Šakių „Žiburio“ gimnazijos moksleivių grupė prie „Aušros“ kalnelio. Dešinėje priklaupusi Benedikta Striupavičiūtė. 
1934 m. birželio 8 d. nuotrauka 


Šakių „Žiburio“ gimnazijos 1932 m. antroji klasė su auklėtoja Kunigunda Užupyte 


Benedikta STRIUPAVIČIŪTĖ 


Gimiau 1919 m. sausio 5 d. Kuprių k., Lukšių vlsč., stambių 
ūkininkų Marcelės Kuncaitės-Striupavičienės ir Jono Striupavičiaus 
(apie ji „NKV“, t. 2, p. 83) šeimoje. Augome trys dukros. Baigusi 
pradinę mokyklą mokiausi Šakių „Žiburio“ gimnazijoje. Visą savo 
gyvenimą domėjausi krašto praeitimi. Bendradarbiavau spaudoje. 
1972 m. užrašiau savo mamos Marcelės Striupavičienės prisimini- 
mus „Šiek tiek iš Zanavykų etnografijos“, kuriuos 1999 m. 3-iaja- 
me numeryje išspausdino žurnalas „Suvalkija“. Rankraštyje turiu 
parašiusi prisiminimus ir apie savo mamą Marcelę Striupavičienę. 

1987 m. Kaune kartu su Genovaite Morkūniene ir Stase 
Radzevičiūte pradėjome organizuoti zanavykų susibūrimus. Jų 
buvo surengta net šeši. Prasidėjęs Atgimimas mus „nukonkuravo“ 
ir mes nuskubėjome ten, o zanavykus palikome. Bet ir per trumpą 
laiko tarpą surinkome nemažai smulkiosios zanavykų tautosakos, 
kuri kol kas rankraštyje. 1985 m. kartu su savo jaunesne sesute 
Pranute Striupavičiūte-Mažeikiene (apie ją „NKV“, t. 6) pradėjome 
rinkti dainas, kurias zanavykai dainavo Nepriklausomybės metais. 
Jų esame surinkę per 500 vienetų. Dainų žodžiai surašyti atskiruo- 
se lapuose trijuose egzemplioriuose. Melodijos idainuotos devy- 
niose magnetofono juostose. Bet kaip visą ši neįkainojamą turtą 
išsaugoti? Tai jau retorinis klausimas. 


Benedikta Striupavičiūtė 
Kaunas, 2000 m. gegužės mėn. 


Zyplių žemės ūkio mokyklos mokiniai. Pirmoje eilėje pirmoji iš kairės Benedikta Striupavičiūtė. 1935 m. nuotrauka 


„Žiburio“ gimnazijos laikraštėlio „Sielužės aidai“ leidėjai ir bendradarbiai su redaktoriumi P. Valaičiu 


Skautų Šakių tuno „Vinco Kudirkos“ ir „Birutės“ draugijinė vadovybė. 1933 m. nuotrauka 


Šakių „Žiburio“ gimnazijos gimnazistai. 1934 m. nuotrauka 


„Žiburiečiai“. 1935 m. nuotrauka 


Knygnešių draugijos vėliava Slavikų kapinėse. Pagerbiami šiose kapinėse palaidoti Zanavykų knygnešiai. Pirmoji kairėje Lietuvos 
knygnešių draugijos pirmininkė dr. lrena Kubilienė 

Jonas AUGUSTAITIS 


Mokytojas lituanistas Jonas Augustaitis gimė 1919 m. vasario 14 d., pirmiesiems Nepriklausomos Lie- 
tuvos metams besibaigiant, Kiaulupių k., Sintautų vlsč., ūkininkų šeimoje. 1931 m. baigęs Sintautų pradžios 
mokyklą Šakių „Žiburio“ gimnazijoje išlaikė egzaminus į antrąją klasę. Mokytis nebuvo lengva. 1934 m. miršta 
mama, tėvelis senas, brolis mažas. Ir tik greta esantys geri žmonės jaunuoliui ištiesė pagalbos ranką. 1938 m. 
pradeda studijuoti pedagoginius mokslus Vytauto Didžiojo universitete. 1942 m. baigęs universitetą grįžta į 
savo buvusią „Žiburio“ gimnaziją ir pradeda dėstyti lietuvių kalbą ir literatūrą. Sovietmečiu kurį laiką teko va- 
dovauti gimnazijai. 1952 m. vasario 16 d. auklėtiniams virš vandentiekio bokšto iškėlus Trispalvę iš mokyklos 
vadovų atleidžiamas. Porą metų padirbėjęs Kudirkos Naumiesčio vidurinėje mokykloje vėl grįžta į Šakius. Čia 
1965 m. parašęs diplominį darbą ir išlaikęs egzaminus gauna antrąjį (jau tarybinį) aukštojo mokslo diplomą. 

Dirbdamas mokytoju įsitraukia ir į visuomeninį darbą. Išrenkamas mokytoju lituanistu Dalykinės komi- 
sijos pirmininku, Regioninio liaudies universiteto Lituanistinio fakulteto vadovu, 1973 m. įsikūrusios Krašto- 
tyros draugijos Šakių skyriaus Kalbos sekcijos pirmininku, Šakių rajono Lietuvių kalbos draugijos pirmininku. 
1973 m. pradeda organizuoti Zanavykų krašto kalbos ir literatūros dienas, kurių iki 2008 m. surengta trisde- 
šimt šešios. Pedagoginiam darbui atidavęs 56-erius metus mokytojas Jonas Augustaitis nesėdi sudėjęs rankų. 
Parengė ir išleido knygas: „Įkalinta jaunystė“ (2000 m., kartu su Danute Stalgyte-Matusevičiene), „Žiburiečiai 
svetimoje padangėje“ (2002 m., kartu su Natalija Manikiene ir Danute Matusevičiene), „Kalbos ir literatūros 
dienos Šakių krašte (1973-2007)* (2007 m., kartu su Antanu Andrijonu). 


21-oji Kalbos diena Lekėčiuose. 1993 m. Jonas Augustaitis. 2000 m. 

Kazimieras BILIUNAS 


Muzikas pedagogas Kazimieras Biliūnas gimė 1919 m. vasario 16 d. prie Skirsnemunės Adelės 
Vasiliauskaitės-Bielevičienės, kilusios iš Norkūnų k., Gelgaudiškio vlsč., ir Bielevičiaus šeimoje. Vyrui mirus 
Kaziuko mama paliko Skirsnemunę ir grįžo į savo gimtinę Norkūnus. Čia dėdžių ir tetų apsuptyje ir augo visų 
numylėtas Kaziukas. Teta Iliuminata Vasiliauskaitė-Giedraitienė (apie ją „NKV“, t. 2, p. 161), atvažiuodama iš 
Jurbarko su savo vyru rašytoju Antanu Giedraičiu-Giedriumi vieną kitą savo išleistą knygelę atveždavo, kurias 
Kaziukas skaitė ir jomis žavėjosi. Baigęs pradžios mokyklą bandė mokytis staliaus amato, bet labiau jam rūpėjo 
muzika ir kai kartą per radiją išgirdo, jog Jonas Švedas renka gabius jaunuolius, mokančius groti, tai Kaziukas 
su mama ir išvažiavo į Kauną. Tik Norkūnų Kaziukas niekada nepamiršo. Atitarnavęs Lietuvos kariuomenėje 
ir baiges konservatoriją pačias produktyviausias dienas praleido Klaipėdoje dirbdamas aukštesniojoje Stasio 
Šimkaus muzikos mokykloje. Ir studijuodamas Kauno konservatorijoje (1944-1948) K. Biliūnas grojo Operos 
ir baleto orkestre, o iki 1952 m. - dar ir Kauno muzikinio teatro orkestre. Klaipėdoje nuo 1965 m. K. Biliūnas 
grojo Liaudies operos orkestre. Jautriai skambėjo Kazimiero obojaus tembras operose: „Traviata“, „Čigonų 
baronas“, „Studentas elgeta“, „Aleko“, ir kituose pastatymuose. 

Kazimieras Biliūnas mirė 1979 m. Klaipėdoje. Palaidotas Lėbartų kapinėse. 


Vardinė K. Biliūno klasė Klaipėdos S. Šimkaus konservatorijoje K. Biliūnas 

Vytautas Juozas GRYBINAS 


Gydytojas Vytautas Juozas Grybinas gimė 1919 m. vasa- 
rio 17 d. Lukšiuose mokytojo Antano Grybino (apie jį „NKV“, 
t 2, p. 56) ir Onos Naujokaitės-Grybinienės šeimoje. Augo 
trys sūnūs ir dvi dukros. Vytautas iš berniukų buvo vyriausias. 
1938 m. baigęs Šakių „Žiburio“ gimnaziją įstojo į Karo mokyklą, 
kurią baigė 1939 m. rugsėjo 18 d. ir Respublikos Prezidento aktu 
Nr. 1123 jam suteikiamas atsargos jaunesniojo leitenanto laips- 
nis ir išleidžiamas į artilerijos karininkų atsargą. Išėjęs į atsargą 
medicinos mokslus pradėjo studijuoti Vytauto Didžiojo univer- 
sitete, bet karo audra studijas nutraukė. Jas teko baigti 1948 m. 
Miuncheno universitete, Vokietijoje. 1949 m. emigravo į JAV. 
1955-1957 m. atliko karinę tarnybą, suteiktas JAV sanitarijos 
kapitono laipsnis. Išėjęs į atsargą dirbo gydytoju. Buvo vedęs 
Ale Tauraitę. Išaugino dukras: Dianą, Jūratę ir Cintiją. Aktyviai 
dalyvavo JAV lietuvių kultūrinėje veikloje. 

V. J. Grybinas mirė 1963 m. balandžio 26 d. Palaidotas 
Belevilyje. 


Vytautas Juozas Grybinas 


Siesartis ties Zypliais 

Justinas LIEPUONIS 


Atsargos karininkas Justinas Liepuonis gimė 1919 m. kovo 13 d. Mokėsi Šakių „Žiburio“ gimnazijoje, 
kurią baiges 1939 m. buvo pašauktas atlikti karinės prievolės Lietuvos kariuomenėje. Sovietų Sąjungai oku- 
pavus Lietuvą 1940 m. spalio 1 d. baigė Karo mokyklos XV aspirantų laidą, bet dėl politinių motyvų karinis 
laipsnis nesuteiktas. Išleistas į atsargą mokytojavo Plieniškių pradinėje mokykloje (prie Šakių). 1940 m. rudenį 
pradėjo studijuoti Vytauto Didžiojo universiteto Statybos fakultete. Žuvo atliekant užduotį pereinant okupuo- 
tos Lietuvos- Vokietijos sieną nuo sovietinių pasieniečių paleistų šūvių. 


Justinas Liepuonis Zvakių liepsnelės tiems, kurie į namus negrįš niekados... 

Iš krantų išsiliejusi Penta ties Sintautais 

Kun. Pranas RAČIŪNAS MIC 


Kunigas, politinis kalinys, visuomenininkas Pranas Račiūnas MIC gimė 1919 m. kovo 28 d. Marijampolėje 
zanavykų šeimoje. Besimokydamas Marijampolės marijonų gimnazijos 7 klasėje 1936 m. įstojo į Marijonų 
vienuoliją. 1938 m. baiges gimnaziją lankė Marijonų vienuolijos filosofijos kursus, o 1940 m. įstojo į Vytauto 
Didžiojo universiteto Teologijos fakultetą. 1943 m. gegužės 2 d. buvo įšventintas kunigu. 1944 m. baigė Teo- 
logijos fakulteto Kanonų skyrių apgindamas kanonų teisės licenciato laipsnį. Vikaru dirbo Varėnoje I, 1945 m. 
paskirtas Panevėžio Šv. Mergelės Marijos viešos koplyčios rektoriumi ir Panevėžio II marijonų vienuolijos 
namo vyresniuoju, o kartu buvo ir mokyklų kapelionu. 1947-1949 m. darbavosi Kaune prie Šv. Gertrūdos ir 
studentų bažnyčios. 1949 m. birželio 4 d. sovietų valdžios suimtas, o 1950 m. Ypatingojo pasitarimo nuteistas 
dvidešimt penkeriems metams lagerio. Kalėjo Vorkutoje, Taišete ir Mordovijoje. Išėjęs į laisvę 1965 m. buvo 
paskirtas Gerdašių parapijos klebonu. 1970 m. perkeltas į Paluobių parapiją. Čia surinko gausią etnografinės 


Kunigas Pranas Račiūnas MIC Kunigo Prano Račiūno MIC kapas Petrašiūnų kapinėse 

medžiagos kolekciją, parengė dr. Jono Basanavičiaus pradėtos leisti „Aušros“ 41-ąjį numerį, bendradarbiavo 
LKB kronikos leidime. 1980 m. atkeltas į Alytų, o 1990 m. paskirtas Tabariškių parapijos klebonu, kartu rūpinosi 
ir LŽŪA pastoracija, Ekonomikos fakultete dėstė krikščioniškąją etiką, dalyvavo akademijos kultūriniame gy- 
venime. Paluobių parapijoje surinktą etnografinę medžiagą 1992 m. perdavė LŽŪA muziejui. 

Kun. Pranas Račiūnas MIC daugybę metų dirbo Lietuvos marijonų vienuolijos provincijolu. Mokėdamas 
pagrindines Europos tautų kalbas trumpai dirbo Maskvos katalikų Šv. Liudviko parapijos klebonu. Buvo 
vienas iš pogrindinės kunigų seminarijos prie Marijonų vienuolijos kūrėjų ir vadovų, paruošusios 25 kunigus. 
Atgimimo metais buvo aktyvus Sąjūdžio tarybos narys. Kun. Pranas Račiūnas MIC mirė 1997 m. rugpjūčio 
24 d. Kaune. Palaidotas Petrašiūnų kapinėse. 


Paluobių klebonijos klėtelė, kurioje kun. Pranas Račiūnas MIC suredagavo naujosios „Aušros“ pirmąjį numerį 

Kun. Viktoras SKILANDŽIŪNAS 


Kunigas, pedagogikos mokslų daktaras Viktoras Skilandžiūnas gimė 1919 m. gegužės 3 d. Šakiuose 
Uršulės Pavalkytės-Skilandžiūnienės ir Pranciškaus Skilandžiūno šeimoje. Mokėsi Šakių „Žiburio“ gimnazi- 
joje. Filosofiją ir teologiją studijavo Vilkaviškio kunigų seminarijoje ir Kauno Vytauto Didžiojo universitete. 
1944 m. gegužės 7 d. gavo kunigo šventimus. Artėjant antrajai sovietinei okupacijai pasitraukė į Vakarus. 
Du metus Vokietijoje dirbo moterų vienuolyno kapelionu. 1946 m. psichologinius mokslus pradėjo studijuoti 
Miuncheno universitete ir tuo pačiu metu buvo Bad-Woerishofene lietuvių pabėgėlių stovyklos kapelionu. 
Emigravęs į Kanadą apsigyveno Sudbary mieste, Ontario provincijoje, kur jau buvo susitelkę nemažai lietuvių. 
Po metų persikėlė į Kvebeką ir tęsė pedagogines studijas, kurias baigė 1952 m. įgydamas pedagogikos moks- 
lų daktaro laipsnį. Dar studijavo Toronto universitete ir Vidurinių amžių universitete (Toronte). Studijų metu 
talkininkaudavo lietuviškų parapijų klebonams, aktyviai dalyvavo lietuvių visuomeninėje veikloje. 1954 m. 
Otavos lietuviams prašant ir vyskupui kviečiant apsigyveno Otavoje. Darbavosi įvairiose kanadiečių parapijo- 


Kun. dr. Viktoro Skilandžiūno kunigystės 50-ties metų jubiliejus 
Sakiuose 1994 m. birželio 26 d. 
Kun. dr. Viktoras Skilandžiūnas Nuotrauka iš J. Augustaičio archyvo 

se, buvo įvairių kalėjimų kapelionu. 1963 m. paskirtas Fitzroy Harbour Šv. Mykolo parapijos administratoriu- 
mi. 1966-1970 m. darbavosi Šv. Izidoriaus parapijoje. Organizavo šios parapijos bažnyčios remonto darbus. 
1970-1984 m. buvo Ontario provincijos keturių kalėjimų kapelionu koordinatoriumi. 1971-1973 m. studi- 
javo Otavos Šv. Povilo universitete ir įgijo sielovados magistro laipsnį. Šios studijos nemaža dalimi ir nulėmė 
sėkmingai darbuotis kalinių tarpe. 1973 m. kun. dr. Viktorui Skilandžiūnui suteiktas aukščiausias Kolumbo 
Riterio (Sir Knight) titulas. 

Kun. dr. V. Skilandžiūnas visur ir visada buvo ištikimas katalikas ir savo gimtosios žemės Lietuvos karštas 
patriotas. Yra parengęs keletą knygų, iš kurių „Už kalėjimo sienų“ jau išversta į lietuvių kalbą ir netrukus turėtų 
pasirodyti Lietuvoje. Pradedant 1989 m. kasmet aplanko savo gimtinę. 


Vytautas Pranulis 
Vilnius, 2000 m. balandžio 20 d. 


Kun. dr. Viktoro Skilandžiūno šeima. Pirmoje eilėje iš kairės 

į dešinę sėdi: būsimasis kunigas Viktoras, motina Uršulė 

Pavalkytė-Skilandžiūnienė, brolis Juozas. Antroje eilėje stovi: 

brolis Pranas, sesuo Marija ir brolis Vladas. Kun. dr. Viktoro Skilandžiūno primicijos 1944 m. birželio 22 d. 
Apie 1936 m. nuotrauka Šakiuose. Nuotraukos iš V. Pranulio archyvo 

Zigmas Antanas ŠIPAILA-TŪZAS 


Laisvės kovotojas Zigmas Antanas Šipaila gimė 1919 m. gegužės 3 d. Barzduose vidutinio ūkininko, 
turinčio 13 ha žemės, keturių vaikų šeimoje. Mūsų kalbos tėvas Jonas Jablonskis Zigmui buvo antros kartos 
dėdė. Baigęs Barzdų pradinės mokyklos šešis skyrius pas mokytoją Vincą Dundulį (apie jį „NKV“, t. 3, p. 171), 
kurį 1941 m. bolševikai ištrėmė į Sibirą, dirbo žemės ūkio darbus. Į rezistencinį karą Zigmas išėjo 1944 m. 
liepos mėnesį. Visą laiką kovojo Tauro apygardos „Žalgirio“ rinktinėje, Vyčio Kryžiaus ordininko Armonaičio 
būryje. Nelygioje kovoje su NKVD ir stribais žuvo 1946 m. gruodžio mėnesį prie Braziūkų (Lekėčių vlsč.). Ten 
ir buvo palaidotas. 1991 m. palaikai perkelti į Žvirgždaičių kapines. 


„ Elena Šipailaitė-Daniliauskienė 
Žvirgždaičiai, 2000 m. birželio 9 d. 


Zigmas Antanas Šipaila Laisvės kovotojo sesuo Elena Daniliauskienė prie savo brolio 
kapo Žvirgždaičių kapinėse. 2000 m. nuotrauka 

Ši Braziūkų krašto pušis Zanavykų tarpgiriuose mena kruvinus okupantų darbus 

Angelė VYŠNIAUSKAITĖ 


Etnologė, profesorė, humanitarinių mokslų habilituota daktarė, Katalikų akademijos akademikė Angelė 
Vyšniauskaitė gimė 1919 m. gegužės 15 d. Skriaudžių k., Marijampolės apskr. Užaugo Zanavykuose. 1925 m. 
tėvai gyventi atsivedė į Gudaičių k., Žvirgždaičių vlsč., o po keturių metų persikėlė į Kurmaičių k., Sintautų 
vlsč. Mokėsi Šakių „Žiburio“ ir Marijampolės gimnazijose. 1943 m. baigė Vilniaus universiteto Humanitari- 
nių mokslų fakultetą, o 1952 m. - neakivaizdiniu būdu Valstybinio pedagoginio instituto Lietuvių kalbos ir 
literatūros fakultetą. 1955 m. apgynė istorijos mokslų kandidato disertaciją. Nuo 1993 m. - etnologijos kryp- 
ties habilituota daktarė, 1994 m. suteiktas profesorės vardas. 1944-1948 m. dirbo Kauno 9-osios berniukų 
gimnazijos mokytoja, 1948-1957 m. - Lietuvos MA istorijos ir teisės institute, 1957-1961 m. — šio instituto 
vyr. mokslų bendradarbė, 1961-1971 m. - Etnografijos skyriaus vadovė, 1971-1993 m. - Lietuvos istorijos 
instituto vyresnioji mokslinė bendradarbė. Veikalo „Lietuvių etnografijos bruožai“ (1964) bendraautorė ir 
redaktorė; knygų „Lietuvių šeimos tradicijos“ (1967), „Mūsų metai ir šventės“ (1993), „Lietuviai IX-XIX a. 
vidurio istoriniuose šaltiniuose“ (1994) autorė; leidinių „Valstiečių linininkystė ir transportas“ (1977), „Vals- 
tiečių verslai“ (1983), „Šiuolaikinis Suvalkijos kaimas“ (1981), „Šiuolaikinis Žemaitijos kaimas“ (1985), „Lie- 
tuvių šeima ir papročiai“ (1995) bendraautorė. A. Vyšniauskaitė yra daugiau kaip 700 mokslinių publikacijų 
etnologijos tematikos autorė. 

Už nuopelnus lietuvių kultūrai ir mokslui A. Vyšniauskaitė 1996 m. buvo apdovanota LDK Gedimino IV 
laipsnio ordinu, o 1998 m. jai įteikta Dr. Jono Basanavičiaus premija. 2000-2004 m. ji buvo Etninės kultūros 
globos tarybos nare, o nuo 2004 m. - Suvalkijos (Sūduvos) regioninės etninės kultūros globos tarybos nare. 

A. Vyšniauskaitė mirė 2006 m. liepos 9 d. 


Angelė Vyšniauskaitė Šakių „Žiburio“ gimnazijos buvę abiturientai etnologė Angelė Vyšniauskaitė ir 
mokytojas Jonas Augustaitis vėl Sakiuose. 1999 m. nuotrauka 

Zanavyk 


Vytautas Antanas KEBLAITIS 


Mokytojas, bibliotekininkas Vytautas Antanas Keblaitis 
gimė 1919 m. gegužės 26 d. Norvaišių k., Būklelių vlsč. Baiges 
Slabadų pradinę mokyklą 1931 m. pradėjo mokytis Šakių „Žibu- 
rio“ gimnazijoje, kurią baigė 1939 m. Iki 1941 m. birželio mėn. 
studijavo Vilniaus universiteto Humanitarinių mokslų fakultete ir 
jame baigė keturis semestrus. 1941-1942 m. dirbo Kudirkos Nau- 
miesčio Butų ūkio skyriuje. 1945 m. pradėjo dirbti pedagoginį 
darbą. Buvo Slabadų pradinės mokyklos vedėju, o nuo 1945 m. 
lapkričio 15 d. — Kudirkos Naumiesčio progimnazijos direkto- 
riumi. 1948 m. progimnazijos direktoriaus pareigoms perkeltas 
į Lekėčius. Nebūdamas Komunistų partijos nariu šias pareigas 
buvo priverstas palikti. Kurį laiką dirbo Riogliškių pradinės mo- 
kyklos vedėju, Šlienavos septynmetės mokyklos mokytoju, o 


Vytautas Antanas Keblaitis 


V. A. Keblaičio atestato, išduoto 1939 m. Mokytojų tarybos narių parašai 


L ; 
A. * ZANALA 


Gimnazijos Direktofius 


Mokytojų Tarybos Keliu) Wi 


Nariai savo) J Nou 12 
"E A | 


+ 


Mig4s 


Mokytojų Tarybos Sekretorius 


vėliau — Dubravos pradinėje mokykloje. Jausdamas, kad jaunosios kartos auklėjimas jam nepatikimas 1969 
m. pradėjo dirbti Žiegždrių psichoneurologinėje ligoninėje. Kartu neakivaizdiniu būdu mokėsi Kapsuko (dabar 
— Marijampolės) kultūros mokykloje, kurioje 1974 m. įgijo bibliotekininko specialybę. 


Lekėčių progimnazijos mokytojų ir mokinių kolektyvas švenčia mokyklos direktoriaus Vytauto Keblaičio 30-ąjį gimtadienį. 

Pirmoje eilėje susėdę ant žemės iš kairės į dešinę: Zigmas Šilingas, Narcizas Jasevičius, Ramunė Jančiūtė, Reda Povilaitytė, Irena 
Ripinskaitė, Lionė Kairytė, Irena Šileikaitė, Regina Cinkutė, Virginija Kraftaitė, Sigita Obelieniūtė, Irena Mailaitė, Marytė Mačenskaitė, 
Salomėja Tamulaitytė. 

Antroje eilėje: Šarūnas Rinkevičius, Albertas Tamulaitis, mokyt. Veryhaitė-Monkevičienė, mokyt. Antanina Vaitauskaitė, progimna- 
zijos direktorius Vytautas Keblaitis, mokyt. Danutė Jurkšaitytė, mokyt. Cicilija Kibildaitė, Adelė Kazlauskaitė. 

Trečioje eilėje: Vitas Vaitauskas, Algis Driumelis, Klemensas Nemkevičius, Jeronimas Dabašinskas, Stasys Lengvenis, Jonas Za- 
veckas, Ramutis Simanas Tamulaitis, Zigmas Jonaitis, Česlova Jakštytė, Aleksandras Januškis, Aldona Vaivadaitė, mokyt. Aldo- 
na Stankaitytė, Sidona Čekauskaitė, Marytė Jančiūtė, Laimutė Aleknavičiūtė, Česlova Kibildaitė, Stefanija Žemaitytė, Virginija 
Pikčilingytė. 

Ketvirtoje eilėje: Justinas Jakaitis, Algimantas Armonaitis, Edmundas Jančius, Leonas Šnipas, Gintautas Tamulaitis, Danutė Butkutė, 
Bronė Zakarauskaitė, Aldona Lydekaitė, Elė Butkutė, Adelė Majerytė, Klementina Sutkutė, Aldona Mulvinskaitė, Regina Seniūnaitė, 
Elena Obelieniūtė. 

Penktoje eilėje: Zenonas Kazlauskas, Algis Garbauskas, Pijus Petkūnas, Vytas Gulbinas, Vincas Seniūnas, Aldona Nenortaitė, Anelė 
Šilingaitė, Elena Čižauskaitė, Milda Mockutė, Marytė Mačenskaitė, Valė Mejerytė, Regina Rašinskaitė, Ramutė Butkutė. 

Šeštoje eilėje: Zenonas Mockus, Sigitas Mažeika, Sigita Tamulaitytė, Onutė Sutkutė, Salomėja Jančiūtė. 

Septintoje eilėje: Zenonas Rakauskas, Antanas Mačianskas, Bernardas Aleknavičius, Bernardas Butkus, Jonas Gumauskas, Laimu- 
tis Jonaitis ir Zigmas Nėnius. 

1949 m. gegužės 26 d. nuotrauka 


Kun. Zigmantas GUSTAINIS 


Esu Jono Gustainio ir Antaninos Kirvelaitytės-Gustainienės sūnus. Gimiau 1919 m. rugpjūčio 7 d. 
Karčrūdės k., Jankų vlsč. Šeimoje augome 8 broliai ir 7 seserys. 1924 m. tėvai Karčrūdėje pardavė savo 
ūkį, nusipirko kitą Mureikų k., Griškabūdžio vlsč. Čia praleidau jaunystę. Mokiausi Antabūdžio pradinėje 
mokykloje, iš penkių skyrių išlaikęs egzaminus stojau į Kauno pienininkystės kontrolierius, čia ieškojau kelio 
į seminariją. Pirmieji ženklai į kunigystę buvo Griškabūdyje. Mane žavėjo poeto Prano Vaičaičio brolis kun. 
Juozas Vaičaitis (apie jį „NKV“, t. 2, p. 49). 1944 m. iš Lietuvos bėgau nuo Raudonosios armijos. Vokietijoje 
buvau suimtas ir pasiųstas į frontą. Mūsų batalionas pateko į vokiečių apsupimą ir iš 180 kareivių gyvi likome 
tik 3. Aš buvau sužeistas. Už dalyvavimą kare esu apdovanotas dvejais ordinais ir dešimčia medalių. Išgyventi 
karo baisumai galutinai paskatino rinktis kunigystę. 

1951-1954 m. mokiausi Kauno kunigų seminarijoje. 1954 m. rugsėjo 12 d. išsipildė didžiausia mano 
gyvenimo svajonė — vyskupas K. Paltarokas Kauno arkikatedroje bazilikoje man suteikė Kunigystės Sakramen- 
to šventimus. Pastoracinį darbą dirbau Kelmėje, Suginčiuose (Molėtų raj.), Semeliškėse (Trakų raj.), Alytuje, 
Nemaniūnuose (Prienų raj.), Birštone. Septynerius metus buvau Nemunaičio klebonu ir Merkinės dekanu, o 
dirbdamas Birštone buvau ir Stakliškių dekanu. Nuo 1997 m. esu Alytaus Šv. Liudviko bažnyčios altaristu. 

1974 m. gavau leidimą aplankyti brolius Toronte. Ten lankiausi ir 1986 m. bei 1989 m. Griždamas į 
Lietuvą aplankiau JAV, Paryžių, Vatikaną. Savo įspūdžius užsienyje aprašiau knygose: „Viešnagė Argentino- 
je“, „Kelionės ir kanadiečiai“, „Pasidairius po Ameriką“, o netrukus išeinančioje knygoje „Paryžiuje“ daugiau- 
siai rašiau apie Lurdo stebuklą. Jeigu Dievas duos sveikatos ir kūrybingų minčių prie šio darbo, tai pasirodys 
jų ir daugiau. 

Kun. Zigmantas Gustainis 


Alytus, 1999 m. gegužės 17 d. 
Kun. Zigmantas Gustainis 


Kun. Z. Gustainio knygos „Kelionės ir kanadiečiai“ vir- 
šelio faksimilė 


Gustainis 

Kun. Juozas ŠIRVAITIS 


Kunigas Juozas Širvaitis gimė 1919 m. rugsėjo 11 d. Kubi- 
lių k., Plokščių vlsč., Petronėlės Liorentaitės-Širvaitienės ir Anta- 
no Širvaičio šeimoje. Augo septyni vaikai. Baigęs kaimo moky- 
kloje tris skyrius išlaikė egzaminus į Šakių „Žiburio“ gimnazijos 
1-ąją klasę. Baigęs gimnazijos šešias klases įstojo į Vilkaviškio 
kunigų seminariją. Kunigų seminariją baigė Kaune ir 1945 m. 
birželio 16 d. gavo kunigo šventimus. Pirmoji darbovietė buvo 
Šakių parapija. Dėl valdžios ttukdymo 1949 m. atvažiavo į Tel- 
šių vyskupiją ir čia visą laiką dirbo švariose parapijose. Nuo 
1985 m. gegužės 14 d. buvo Gaurės (Tauragės raj.) Šv. Arkan- 
gelo Mykolo bažnyčios klebonu, 1991 m. liepos 30 d. paskir- 
tas Stulgių (Kelmės raj.) Šv. Mato bažnyčios klebonu, o nuo 
1999 m. gegužės 24 d. - Skaudvilės Šv. Kryžiaus bažnyčios 
altaristu jubiliatu. 


Kun. Juozas Širvaitis. 1997 m. 


Tarp savo artimųjų 


Jonas BERNOTA 


Gimiau 1919 m. rugpjūčio 29 d. Barzdų kaime. Šešerių metų likau našlaičiu. Augino ir globojo močiutė 
(mamos mama). Aštuonis metus piemenavau. 1934 m. mirus močiutei pradėjau savarankišką gyvenimą. 
Dirbau žemės ūkio ir statybos darbus kaime. Baigęs Barzdų pradžios mokyklą daug skaičiau ir savarankiškai 
mokiausi. 1938-1940 m. savanoriu tarnavau Lietuvos kariuomenėje. 1939 m. dalyvavau žygyje į Lietu- 
vos sostinę Vilnių. Mokiausi puskarininkių mokykloje, o ją baigęs dar tobulinausi ir Karo mokykloje. Išėjęs 
į atsargą dirbau policijoje (milicijoje). 1944-1950 m. dirbau prokuratūroje, studijavau teisę. Dėl politinių 
intrigų išėjęs iš prokuratūros dirbau Šakių apskrities (vėliau — rajono) statybos organizacijose vadovaujantį 
darbą. Šakiuose sukūriau statybos organizaciją. Organizavau statybos brigadas kolūkiuose. Projektavau ir 
vadovavau įvairių pastatų statybai: Sudargo ir Lukšių kultūros namų, Slavikų ir Gerdžiūnų mokyklų, Panovio, 
Voverių, Kidulių, Griškabūdžio, Barzdų parduotuvių, valgyklų ir daugelio gyvenamųjų namų. Aktyviai daly- 
vauju rajono kultūriniame gyvenime, domiuosi kraštotyra. Rajono laikraštyje „Draugas“ paskelbiau straipsnių 
seriją „Tėviškė mana“, „Čia bočių gyventa“. Barzdų 310-ties metų sukakčiai parašiau savo tėviškei Barzdams 
himno žodžius, o taip D6k sukūriau dokumentinį videofilmą apie Barzdus, švietimą ir sveikatą Zanavykuose. 
Išauginau keturias atžalas: du mokytojus ir du inžinierius. 


„Jonas Bernota 
Sakiai, 1999 m. 


Jonas Bernota švenčia savo 80-metį Sakiuose. Jonas Bernota su draugais išeina į kariuomenę. 
1999 m. nuotrauka 1938 m. nuotrauka 


Knygnešys Jonas Pečkys, palaidotas Barzdų kapinėse (apie jį „NKV“, t. 1, p. 114), greta sėdi jo žmona Magdelena Pečkienė, stovi 
Marija Bernotaitė-Milerienė (1910-2004), sėdi: Magdelena Bernotienė (Jono, Marijos ir Onutės Bernotų močiutė), prie močiutės — 
Vytas Mileris (g. 1930). Stovi: Marytės Bernotaitės vyras Motiejus Mileris, Jonas Bernota (g. 1919) ir jo sesutė Onutė Bernotaitė- 
Grien 1932 m. prieš išvykstant jai į Angliją. Vėliau gyventi persikėlė į JAV, kur 1998 m. ir mirė 


Barzdų k. Juozo Tamošaičio (apie jį „NKV“, t. 2, p. 148, 149) laukų artojėliai: Jonas Bernota, Albinas Bartelis, būsimasis kun. Pra- 
nas Tamošaitis ir ūkio savininkas Juozas Tamošaitis. Panaši nuotrauka publikuota ir „NKV“, t. 2, p. 148, kuria remiantis dailininko 
sukurta miniatiūra papuošė Lietuvos banko 10 litų banknotą 

Jonas STANAITIS 


Gydytojas Jonas Stanaitis gimė 1919 m. rugsėjo 20 d. Matarnų k., Būklelių vlsč. Jo protėviai iš Prūsijos 
atsikėlė prie Šešupės. Dėdė Juozas buvo Lietuvos kariuomenės vadu, turėjo generolo laipsnį (apie jį „NVK“, 
t. 1, p. 145), kitas dėdė ižinierius Pranas Stanaitis (apie ji „NKV“, t. 1, p. 174) buvo Lietuvos pašto direk- 
toriumi. Jo rūpesčiu Slabaduose per Šešupę pastatytas gelžbetoninis tiltas ir pavadintas inžinieriaus Prano 
Stanaičio vardu. 

Jonas Stanaitis, 1939 m. baigęs Alytaus gimnaziją, Vytauto Didžiojo universitete studijavo medicinos 
mokslus. 1944 m. pradėjęs dirbti gydytoju chirurgu apkeliavo beveik visą Lietuvą. Dirbo Šilalėje, Žemaičių 
Naumiestyje, Šakiuose, Lazdijuose, Skuode, Šilutėje. Nuo 1963 m. Vilniuje Respublikinio tuberkuliozės moks- 
linio tyrimo instituto Plaučių chirurgijos skyriaus vedėjas, o nuo 1973 m. — Sveikatos apsaugos ministerijos 
Patentų, licenzijų, išradimų, racionalizacinių pasiūlymų bei įdiegimų skyriaus vedėjas. 1959 m. apgynė medi- 
cinos mokslų kandidato disertaciją, 1973 m. tapo medicinos mokslų daktaru, o 1993 m. jam suteiktas habili- 
tuoto medicinos daktaro vardas. Lietuvos kardiologų mokslinė draugija 1995 m. birželio 24 d. J. Stanaitį iš- 
rinko profesoriumi. J. Stanaitis buvo dviejų išradimų ir aštuonių racionalizacinių pasiūlymų autoriumi. Parašė 
ir išleido knygas: „Pleuros empyema“ (1977) ir „Riboti plaučių šešėliai“ (1980). Spaudai parengė leidinius: 
dvitomį „Urgentinės chirurgijos vadovas“ (1984, 1987), „Traumatologijos vadovas“ (1994), „Lietuvos chirur- 
gijos istorija“ (1991) ir „Kova su tuberkulioze“ (1965). 

Hab. dr. Jonas Stanaitis mirė 1997 m. balandžio 16 d. Vilniuje. Palaidotas motinos tėviškės Krokialaukio 
kapinėse (Alytaus raj.). 


Jonas Stanaitis Jonas Stanaitis su savo šeima: žmona Birute, sūnumi Juozu, dukra Violeta ir 
sūnumi Jurgiu, dirbant Silutėje, iškylaujant prie Nemuno 


160 


Vytautas Sebastijonas BALČIŪNAS 


Gydytojas Vytautas Sebastijonas Balčiūnas gimė 1919 m. 
spalio 2 d. Karališkių k., Kidulių vlsč., ūkininkų Antaninos ir Se- 
bastijono Balčiūno šeimoje. Baigęs Šiaudinės pradžios mokyklą 
įstojo į Jurbarko „Saulės“ gimnaziją, kurią baigė 1939 m. ir išėjo į 
Lietuvos kariuomenę atlikti karinę prievolę. Buvo nukreiptas į Karo 
mokyklą ir 1940 m. spalio 2 d. baigė šios mokyklos XV aspirantų 
laidą. Dėl politinių motyvų karinis laipsnis nesuteiktas. Išėjęs į ka- 
rininkų pėstininkų karinę atsargą grižo į tėviškę. Dirbo mokytojo 
darbą Gelgaudiškyje, Zygėnuose ir šiek tiek Kudirkos Naumiesty- 
je. Vokiečiams okupavus Lietuvą 1942-1943 m. dirbo Šakių aps- 
krities valdyboje, vėliau tarnavo Svyriuose. 1944 m. pasitraukė į 
Vokietiją. 1957 m. Šveicarijoje Zūricho universitete baigė medi- 
cinos mokslus. Persikėlęs gyventi į JAV dirbo ligoninėse. Aktyviai 
reiškėsi lietuvių išeivių veikloje. Vadovavo BALFO ir ALTS sky- 
riams. 

V. S. Balčiūnas mirė 1982 m. balandžio 17 d. Kenoshoje. 


Vytautas Sebastijonas Balčiūnas 


Sudargo toliai 

Vandalinas DOMANSKIS 


Inžinierius Vandalinas Domanskis gimė 1919 m. spalio 17 d. Pavilkijyje, Lekėčių vlsč. 1941-1944 m. 
dirbo Kaune Lietuvos durpių centre Mechanikos skyriaus viršininku. 1943 m. dirbdamas baigė Vytauto Di- 
džiojo universiteto Technologijos fakultetą. 1944 m. pasitraukė į Vokietiją. Schweinfurto pabėgėlių stovykloje 
suorganizavo automobilizmo kursus ir jiems vadovavo. 1944 m. persikėlė į JAV. 1951-1984 m. - inžinierių 
bendrovės „Sargent Lundy“ Čikagoje elektros jėgainių projektų vadovas. JAV LB Lietuvių inžinierių draugijos 
narys. Atgavus Lietuvai nepriklausomybę lankėsi savo gimtajame Pavilkijyje žadėdamas Lekėčių bendruo- 
mene paremti materialiai. 


Apgriuve ir apleisti Domanskių ūkio pastatai Atgimimo pradžioje 

Kun. Teodoras PALUKAITIS-PAL IS 


Kun. Teodoras (Teofilis) Palukaitis-Palis gimė 1919 m. lap- 
kričio 10 d. Barzdų vlsč. Baigęs gimnaziją 1938-1940 m. mokėsi 
Vilkaviškio ir Kauno kunigų seminarijose. 1944 m. pasitraukė į 
Vakarus. 1944-1945 m. mokėsi Eichstetto kunigų seminarijoje 
Vokietijoje. 1945 m. liepos 29 d. įšventintas kunigu. Dirbo En- 
glisches instituto seserų kapelionu Wallersteine ir kurį laiką buvo 
Dinkeslbuehlio lietuvių pabėgėlių stovyklos kapelionu. 1950 m. 
emigravo į JAV ir visą laiką dirbo amerikiečių parapijose. Daug 
prisidėjo prie Broniaus Kviklio „Lietuvos bažnyčios“ II tomo „Vil- 
kaviškio vyskupija“ (1982) išleidimo. 


Kun. Teodoras Palukaitis 


Nemunas Nemunėlis 

Zigmas LAURINAITIS 


Aš, vitražistas, M. K. Čiurlionio ir tautodailės draugijos narys Zigmas Laurinaitis, gimiau 1919 m. Kalėdų 
nakti, o pagal dokumentus - 1920 m. sausio 2 d. Naumiestyje (dabar —- Kudirkos Naumiestis) amatininko 
šeimoje. Dirbau karstus, rėmus paveikslams, grojau smuiku ir užsiiminėjau tapyba. 1927 m. šeima gyventi 
persikėlė į Kauną. Pradinę mokyklą baigiau 1933 m. 1937 m. pradėjau mokytis stiklo technologijos ir veidro- 
džių gamybos. Po keturių metų aš jau buvau veidrodžių gamybos meistru, o dar po poros metų prisilietęs prie 
vitražo su šia specialybe nesiskiriu iki šios dienos. 1939 m. susipažinau su prof. St. Ušinskiu, kuris man padėjo 
suprasti vitražo meną. 1944 m. dirbau Kauno operos teatre apšvietėju ir kartu su prof. St. Ušinskiu gaminome 
dekoracijas Muradelio operai „Tautų draugystė“. 1946 m. prof. St. Ušinskis pakvietė mane dirbti į Kauno 
taikomosios ir dekoratyvinės dailės institutą. Prasidėjo eksperimentavimas. Pradėjome virti stiklą. Mūsų darbu 
susidomėjo net Maskva. 1951 m. persikėliau į Vilnių. Pradėjau tobulinti sukurtą technologiją. Skaldžiau stiklą. 
Su dail. E. Varnu sukūrėme vitražus Kauno IX forto muziejui. Ir toliau daug eksperimentavau. Daug kas pavy- 
ko. 1952-1953 m. su skulp. J. Mikėnu kūrėme „Motina Žemė“. Kartu su vitražistais: K. Morkūnu, A. Stoškumi, 
L. Pociumi, A. Mackelaite, J. Mickevičiūte ir kt., puošėme Respublikos pastatus. Mano pagamintais vitražais 
žavisi Erevano, Taškento, Maskvos, Tartu, Kišiniovo, Charkovo ir kitų miestų žmonės. 1970 m. Kultūros mi- 
nisterija dvejiems metams mane pasiuntė į Bulgariją, kur taip pat nemažai padariau. Grįžęs iš Bulgarijos su 
broliu Valentinu ir sūnumi Sigitu pagal dail. K. Morkūno projektą vitražus gaminome Aukščiausios Tarybos 
(dabar - Respublikos Seimo) rūmams. Esu surengęs dvi personalines parodas. Viena jų 1993 m. buvo ekspo- 
nuota Vilniaus arkikatedros varpinėje, kita - mano gimtajame mieste Kudirkos Naumiestyje. 


Zigmas Laurinaitis 
Vilnius, 1995 m. vasario 7 d. 


Zigmas Laurinaitis . Paluobių bažnyčioje švenčiami Žolinės atlaidai 

Juozas TAMALIUNAS-STUMBRAS 


Laisvės kovotojas Juozas Tamaliūnas-Stumbras gimė 1919 m. Degučių k., Jankų vlsč., mažažemio vals- 
tiečio, turinčio 4 ha ir 48 a žemės, daugiavaikėje šeimoje. Augo keturi broliai ir keturios seserys. Juozas mokėsi 
Būdos pradinėje mokykloje pas mokytoją Zigmą Paltanavičių. Buvo gabus. Mokydamasis vyresnėse klasėse 
kartais ir mokytoją pavaduodavo. Baigęs mokyklą tarnavo pas ūkininkus. 1942 m. vedė Marcelę Petrulionytę iš 
Nendrinių kaimo. Gyveno tėviškėje. 1944 m. kartu su šiek tiek jaunesniu broliu Jonu Tamaliūnu (1920-1945) 
išėjo į Laisvės karą. Veikimo zona buvo gimtosios apylinkės. Jo sodyboje Degučių k. 1944-1945 m. buvo 
„Stirnos“ rinktinės, kuriai vadovavo Lietuvos kariuomenės karininkas Bronius Abramavičius (1914-1945) 
(apie jį „NKV“, t. 6, p. 16), štabas. 1945 m. lapkričio 20 d. štabo būstinė buvo apsupta. Nelygioje kovoje žuvo 
rinktinės vadas Bronius Abromavičius, sodybos šeimininkas Juozas Tamaliūnas (Juozo Tamaliūno-Stumbro 
tėvas), laisvės kovotojai: Jonas Tamaliūnas-Kardas iš Degučių, Albinas Klimas-Tauras iš Kazlų, Stasys Gri- 
gas-Aras iš Gaisrių. Tuomet Juozui Tamaliūnui-Stumbrui, padedant gyventojams, pavyko pabėgti. Po šios 
tragedijos laisvės kovotojo žmona partizanų ryšininkė Marcelė Tamaliūnienė, dviejų kūdikių motina, buvo 
įkalinta Pečioros lageriuose, o jos vyras Juozas Tamaliūnas ir toliau kovėsi su okupantais, vadovavo „Žalgirio“ 
rinktinės 33-iajai kuopai. 

Laisvės kovotojas Juozas Tamaliūnas-Stumbras žuvo 1950 m. birželio 22 d. kartu su „Vytauto“ rinktinės 
vadu Algimantu Matusevičiumi-Matūnu-Neptūnu Žiūrių (Gudelių) k., Vilkaviškio apskr. Palaidojimo vieta 
nežinoma. 


Marcelė Tamaliūnienė 
Juozas Tamaliūnas. 1938 m. nuotrauka Bagotoji, 2000 m. birželio 22 d. 

KVD sunaikino 


Kryžius Degučių kaime prie laisvės kovotojo Juozo Tamaliūno-Stumbro gimtinės, kur 1945 m. lapkričio 20 d. N 
„Stirnos“ rinktinės štabą 

Jonas BUNIKIS 


Lietuvos kariuomenės karys Jonas Bunikis gimė 1919 m. 
vasario 21 d. Karališkių k., Kidulių vlsč. Baigęs Žygėnų pra- 
dinę mokyklą dirbo tėvų ūkyje. 1939 m. pašauktas į Lietuvos 
kariuomenę tarnavo Seredžiuje. Vėliau perkeltas į Kauną, kur 
tarnavo autorinktinėje. Bolševikams okupavus Lietuvą buvo 
pasiųstas į Šiaulius prie Gruzdžių statyti karinio aerodromo. 
Kada bolševikų politrukai pareikalavo, kad eil. Jonas Bunikis 
atsisakytų duotos priesaikos Lietuvai, o priimtų naujas prie- 
saikas, šis tai padaryti atsisakė pareikšdamas, jog priesaika 
duodama ir nelaužoma. 1941 m. vasario 22 d. ištikimas Lie- 
tuvai kareivis buvo suimtas ir įkalintas Vilniuje. 1941 m. ba- 
landžio 24 d. Karo tribunolas Joną Bunikį nuteisė dešimčiai 
metų lagerio. Kalėjo Gorkio kalėjime, 1942 m. išgabentas į 
Užlagą (Gorkio sr.), kur 1942 m. kovo 12 d. Jonas Bunikis 
ir mirė. 


Kestutis Balčiūnas 


Jonas Bunikis 


1939 m. Lietuvos kariuomenės žygis į Vilnių 

Broliai RUDMICKAI 


Paužnykio k., Plokščių vlsč., neturtingoje ir daugiavaikėje Rudmickų šeimoje augo penki sūnūs. Visi kaip 
Lietuvos girių ąžuolai: tiesūs, gražiai nuaugę, tvirti. Kai antrą kartą bolševikai okupavo Lietuvą, tai daug kas 
žvalgėsi, kuriuo keliu pasuks broliai Juozas (g. 1919), Antanas (g. 1921), Pranas (g. 1924) ir Vincas (g. 1926) 
Rudmickai. Lietuviškos mokyklos ir tėvų patriotiškai išauklėti sūnūs, ilgai nesvarstę, 1945 m. liepos 8 d. atėjo 
į laisvės kovotojo Prano Runo kuriamą Dr. V. Kudirkos rinktinę. Kova buvo nelygi. 1947 m. lapkričio 11 d. 
Kūdrų girioje žūsta Juozas Rudmickas-Drąsutis su broliu Vincu Rudmicku-Klevu. 1949 m. balandžio 25 d. ne- 
toli Tarpgirio (Plokščių vlsč.) priešo kulka pakirto Antaną Rudmicką-Vėtrą, o 1951 m. vasario 1 d. Endrikių k., 
netoli Slavikės, kartu su Tauro apygardos vadu Viktoru Vitkausku-Saidoku, Karijotu žuvo ir Pranas Rudmic- 
kas-Uosis. Nelygioje kovoje kritusius keturis brolius keičia jaunylis Petras Rudmickas-Aušrinis (g. 1930), bet ir 
šis — Vasario 16-osios tėvonijos kovotojas - 1952 m. žūsta už tėvynės laisvę. Petras Rudmickas savo pasirinktu 
slapyvardžiu Aušrinis mums tarsi ir išpranašavo nors ir tolimą, bet jau patekančią aušrą... 


Birutė Runaitė-Šidlauskienė 
Kaunas, 1999 m. 


„Kur bėga Šešupė, kur Nemunas teka...“ (Maironis) 


171 


Antanas KAUNAS 


„Žalgirio“ partizanų rinktinės kovotojas Antanas Kaunas gimė 1919 m. Bunikių k., Kidulių vlsč. Baigęs 
Šakių „Žiburio“ gimnaziją studijavo Kauno veterinarijos akademijoje. 1941 m. Kaune dalyvavo sukilime prieš 
rusiškuosius okupantus. Pasibaigus karui įsijungė į partizaninį judėjimą. Veikė Kidulių apylinkėse ir Žemaitijo- 
je. Žuvimo laikas ir vieta nežinomi. 


Romas Endriukaitis 


Nerūpestingos vaikystės dienos įamžintos medžio skulptūrose 

Vaiguvos gatvė Plokščiuose. Vietoj grindinio — tekantis upės vanduo 


Eugenijus GRUODIS (Pranas GUDAITIS) 


„Neišeik, neišeik tu iš sodžiaus, 
Nepaliki žilvičių žalių, 

Be tavęs vakarai bus nuobodūs, 
Nebus sodžiuje dainų...“ 


Taip 1941-1948 m. Zanavykuose vakarais dainavo kaimo bernai. Ir daina aidėjo toli, toli. Kas šios dai- 
nos autorius — nesvarbu. Svarbu tai, kad daina — sava, virpina širdį... O kaimą palieka vis daugiau ir daugiau 
jaunuolių. Vieni bėgo į miestą nuo kuriamų kolchozų, kiti glaudėsi giriose, būrėsi į laisvės kovą su okupantais. 
„Neišeik, neišeik tu iš sodžiaus... “ — aidėjo Zanavykų tarpgiriose, panemuniais, pašešupiais... 

Šios dainos autorius Eugenijus Gruodis (Pranas Gudaitis) gimė 1920 m. sausio 13 d. Plokščiuose. 
Pradinėje mokykloje mokėsi tame pačiame skyriuje su būsimąja poete Marija Jasevičiūte (apie ją „NKV“, t. 6). 
Baigęs pradinius mokslus Plokščiuose mokslus tęsė Kauno jėzuitų gimnazijoje, o Vytauto Didžiojo universi- 
teto Filosofijos fakultete studijavo lietuvių kalbą ir literatūrą. Eilėraščius pradėjo spausdinti „Žvaigždutėje“, 
„Ateities spinduliuose“. 1944 m. pasitraukęs į Vakarus ir palikęs Europą apsigyveno Kanadoje, Montrealyje. 
Išleido eilėraščių rinkinį „Aguonos ir smėlis“ (Chicago, 1957), su kuriuo iš dainuojamosios poezijos pasuko į 
avangardinę. 


Eugenijus Gruodis (Pranas Gudaitis) Poeto išleistos knygos viršelio faksimilė 

Poeto Eugenijaus Gruodžio tėviškė Plokščiuose, Vaiguvos upelio atšlaitėje 


Tarp šių Plokščių pradinės mokyklos pradinukų surasime ir būsimo poeto Eugenijaus Gruodžio veidą 


Kun. Viktoras NAUJOKAITIS 


Kun. Viktoras Naujokaitis gimė 1920 m. vasario 23 d. Sintautuose Antaninos Keblaitytės-Naujokaitienės, 
kilusios iš Išdagų, ir Naumiesčio (dabar - Kudirkos Naumiestis) batsiuvio Jono Naujokaičio šeimoje. Po gim- 
dymo Viktoro motina mirė. Kūdikį globoti ėmėsi tėvo motina kampininkė Naujokaitienė. Naumiestyje tėvas 
sukūrė kitą šeimą, augino dukras Gražiną ir Aldoną. Mirus močiutei Viktorą priglaudė dėdė Vincas Keblaitis. 
Tuo metu griškabūdietis kun. Antanas Skeltys Vytėnuose įkūrė Šv. Pranciškaus Salezo draugiją ir į ją globoti 
rinko gabius neturtingus berniukus. Taip Viktoras per neturtą ir atsidūrė kun. A. Skelčio globoje. Baigęs Ša- 
kių „Žiburio“ gimnaziją pradėjo studijuoti Vytauto Didžiojo universitete. 1943-1947 m. mokėsi Vilkaviškio ir 
Kauno kunigų seminarijose. 1947 m. balandžio 27 d. įšventintas kunigu ir paskirtas Kudirkos Naumiesčio Šv. 
Kryžiaus Atradimo bažnyčios vikaru, vėliau perkeltas į Pilviškius, šiek tiek dirbo Balbieriškyje. Aktyvus kunigas 
buvo apkaltintas „liaudies priešu“. 1949 m. balandžio 20 d. suimtas ir įkalintas Sibiro lageriuose. Po Stalino 
mirties 1956 m. grįžta į Lietuvą. Metus padirbėjęs Šventežeryje klebono pareigoms iškeliamas į Gerdašius. 
Po aštuonerių metų — Būdviečių klebonas , o po penkerių — Kalvarijos altaristas. 1970 m. sausio 20 d. perke- 
liamas į Kalvariją. Pradėjęs sirgti gauna vyskupo leidimą Šv. Mišias laikyti kambaryje. 1979 m. iš Kalvarijos 
persikelia į Garliavą. 

Kunigas, politinis Sibiro kalinys Viktoras Naujokaitis mirė 1982 m. gruodžio 2 d. Garliavoje. Palaidotas 
Kudirkos Naumiesčio kapinėse. 


Kun. V. Naujokaitis Kun. V. Naujokaičio kapas Kudirkos Naumiesčio kapinėse 


kin 

Valentinas RUZGYS 


Fotografas, tautodailininkas Valentinas Ruzgys gimė 1920 m. 
kovo 10 d. Šilgalių k., Jankų vlsč. Iš vaikystės turėjo gabumų me- 
nui, todėl 1931 m. baiges pradinę mokyklą piešė, fotografavo. 
Sulaukęs dvidešimties metų pas bažnyčių dekoruotoją Nemčinską 
pradėjo mokytis dekoruotojo amato. Jo rankomis išdekoruotos 
ir Paluobių Šv. Angelų Sargų bažnyčios lubos. Vėliau dirbo Ša 
kių draudimo valdyboje. Šakiuose įkūrė fotoateljė. Jį sovietinis 
saugumas ne kartą vertė fotografuoti išniekintus laisvės kovotojų 
kūnus. Dirbo laikraščio „Tikruoju keliu“, o nuo 1965 m. - lai- 
kraščio „Draugas“ fotokorespondentu. Išėjęs į pensiją ant drobės 
ir kartono pradėjo tapyti Zanavykų krašto gamtą, senąsias so- 
dybas, miestelių gatves. Kartu su žmona Elena Kamštaityte-Ruz- 
giene (apie ją „NKV“, t. 6) surengė apie penkiolika personalinių 
parodų. Jo kūriniai šildo ne vieno zanavyko namus, nemaža jų 
yra įsigiję ir mūsų kraštiečiai, gyvenantys užsienyje. 

Valentinas Ruzgys mirė 1998 m. lapkričio 27 d. Šakiuose. 


Valentinas Ruzgys 


V. Ruzgio tapyta Jono Jablonskio tėviškė Rygiškių k. 

Vytautas MAČIULAITIS 


Lakūnas, inžinierius, konstruktorius Vytautas Mačiu- 
laitis gimė 1920 m. kovo 20 d. Jagėliškių k., Lekėčių vlsč., 
pavyzdingo ūkininko šeimoje. 1938 m. Vytautas įgijo civili- 
nio lakūno teises. Naciams atplėšus nuo Lietuvos Klaipėdos 
kraštą, o mūsų sklandytojams netekus Nidos sklandymo 
mokyklos Lietuvos aeroklubas 1939 m. netoli Zarasų or- 
ganizavo oro skautų vadų stovyklą, į kurią sklandymo 
instruktoriumi buvo pakviestas devyniolikmetis lekėtiškis 
lakūnas Vytautas Mačiulaitis. Vėliau Vytautas Mačiulaitis 
sukonstravo dvivietį lėktuvą M-1. Antrasis pasaulinis karas 
sužlugdė visas jaunojo lakūno svajones ir siekius. Perspek- 
tyvus lakūnas konstruktorius, kuriam likimas lėmė vaikščioti 
žeme 1944 m. artėjant frontui, kur 16-osios lietuviškos divi- 
zijos gretose kovojo ir jo brolis, pasitraukė į Vakarus. Vėliau 
emigravo į Maroką, Kolumbiją. 1962 m. gyventi persikėlė 
į JAV. 

V. Mačiulaitis mirė 1994 m. kovo 14 d. Lilianoje 
(JAV). Palaidotas Žemosios Panemunės kapinėse greta 
motinos Teofilės ir buvusio Lekėčių vlsč. viršaičio Jono Ma- 
čiulaičio kapo. 


Mačiulaičių šeimos kapas Žemosios Panemunės kapinėse 


Vytautas Mačiulaitis (centre) tarp skautų stovyklautojų. : 
Nuotrauka iš metraščio „Plieno sparnai“, 1974 m., Nr. 4 (Čikaga) 


Skirpstauja. Čia Zanavykų pradžia. Šia vieta praėjo riba, kuri skyrė Aleksoto (vėliau - Zapyškio) ir Lekėčių valsčius. Plento Ša- 
kiai-Kaunas atkarpa, kurios jau neturime. 1972 m. nuotrauka 

Viktoras Vytautas DOVYDAITIS 


Aviatorius, radijo žurnalistas Viktoras Vytautas Dovydaitis gimė 1920 m. balandžio 1 d. Kaune Lietu- 
vos Nepriklausomybės akto signataro Prano Dovydaičio (apie jį „NKV“, t. 3, p. 103) šeimoje. Baiges Kauno 
„Saulės“ pradinę mokyklą mokėsi Kauno jėzuitų gimnazijoje. Domėjosi aviacija. 1936 m. Nidos sklandymo 
mokykloje išlaikė sklandytojo C kategorijos piloto egzaminus. 1937 m. baigęs „Aušros“ gimnaziją studijavo 
Vytauto Didžiojo universiteto Technikos fakultete. 1938 m. dalyvavo pirmojoje tautinėje olimpiadoje. 1938 m. 
baigė Lietuvos lakūnų mokyklos VII laidą ir gavo Tarptautinį lakūno piloto pažymėjimą. 1939 m. buvo pašauk- 
tas į karinę tarnybą, priimtas į Karo mokyklą. 1940 m. spalio 2 d. baigė Karo mokyklos XV aspirantų laidą, bet 
dėl politinių motyvų nesuteikus karininko laipsnio paleistas į aviacijos karininkų karinę atsargą. 1941 m. birželio 
14 d. kartu su tėvais ir šeima ištremtas į Sibirą. Į Lietuvą grįžo 1949 m. Įsidarbino Geologijos tarnyboje Kaune, 
vėliau ėmėsi žurnalistinių darbų. Dirbo „Kauno tiesoje“, ELTA, net dvidešimt aštuonerius metus buvo Lietu- 
vos radijo korespondentu Kaune. Dalyvavo aviacijos sporto varžybose. Yra pasiekes du Lietuvos sklandymo 
rekordus: skridimo laisvo nuotolio - 503 km ir skridimo į tikslą — 417 km. Jo plunksnai priklauso metodinės 
priemonės sklandytojams: „Debesų keliais“ (1961 m., su B. Oškiniu ir J. Balčiūnu) ir „Žydraisiais vieškeliais“ 


Viktoras Vytautas Dovydaitis su šeima 

(1969 m., su J. Balčiūnu), apybraižų rinkiniai: „Erdvėje 
daug paslapčių“ (1967), „Būk taikus, debesie“ (1989), 
dokumentinės apysakos: „Vėjai blaškė, žaibai plakė...“ 
(1990), „Sparnus jam davė Lietuva“ (1993), prisiminimų 
rinkiniai: „Lemta buvo išlikti“ (1994), „Signataro žūtis“ 
(1994), „Kai sulūžta sparnai“ (1995). 

Viktorui Vytautui Dovydaičiui 1993 m. kovo 9 d. 
suteiktas dimisijos kapitono laipsnis. Apdovanotas Ste- 
pono Dariaus ir Stasio Girėno medaliu (1993). Išaugi- 
no dukrą Jolantą (g. 1952), sūnus Vaidotą (g. 1955) ir 
Liutaurą (g. 1960). 

Viktoras Vytautas Dovydaitis mirė 1995 m. vasario 
13 d. Kaune. Palaidotas Eigulių kapinėse. 


Viktoras Vytautas Dovydaitis 


Pirmosios Lietuvos olimpiados orinio sporto varžybų sklandymo 
nugalėtojai: lakūnai V. V. Strazdas, J. Pyragius ir V. V. Dovydaitis. 
1938 m. nuotrauka 

Vincas JURKEVIČIUS 


Ūkininkaitis Vincas Jurkevičius gimė 1920 m. balandžio 21 d. 
Vidgirių k., Griškabūdžio vlsč., ūkininkų Natalijos ir Jono Jurkevi- 
čių šeimoje. Baigęs Griškabūdžio pradžios mokyklą toliau mokytis 
nenorėjo ir tapo tėvelio artimiausiu pagalbininku, kaip sako zana- 
vykai — „dešiniąja ranka“. Kartu jie važiavo į girią malkauti, kartu 
išsikalę dalgius pjovė dobilus, kirto rugius. Vienu žodžiu — norėjo būti 
doru žmogumi, geru ūkininku. Nepaskutinis buvo ir kaimo jaunimo 
suėjimuose, šokiuose. „Ir štai 1941 m. birželio 23 d. nuo Griškabūdžio 
per Vidgirius žygiuoja vokiečių kareivių kolonos. Smilgių kaime pa- 
sigirsta šaudymas. Kariai sustoja. Mūsų kieme pasirodo vokiečiai. Jie 
ieško rusų, šaudo į pastoges, sumuša tėtį, padega kluoną. Brolius 
Vincą ir Viktorą išsivaro iš namų. Kur juos veda, niekas nežino. Pa- 
kelyje sutinka A. Ediki ir P. Stankevičių iš to paties Vidgirių k. Visus 
šiuos keturis vidgiriškius nusiveda į Smilgių kaimą ir sušaudo.“ 


Liuda Jurkevičiūtė-Brigmanienė 
Vilnius, 2002 m. lapkričio 26 d. 


Vincas Jurkevičius 


Brolių Vinco ir Viktoro Jurkevičių laidotuvės 1941 m. 

Prie paminklo žuvusiems „Zalgirio 


Vytautas ŠEŠKEVIČIUS 


Revizorius Vytautas Šeškevičius gimė 1920 m. liepos 26 d. Višakio Rūdoje. 1938 m. dirbo vargonininku 
Šventežeryje. Čia 1939 m. balandžio 29 d. sukūrė šeimą. Privalomą karinę tarnybą Lietuvos kariuomenėje 
atliko Alytuje ulonų pulke. Grįžęs iš kariuomenės apsistojo Kaune. Dirbo „Valgio“ svetainėje. 1941 m. gy- 
venti persikėlė į Kėdainius. Dirbo Kepyklų valdyboje reikalų vedėju, o grižęs į Kauną dirbo biskvitų fabrike 
buhalteriu, vėliau —- Smulkaus kredito organizacijos revizoriumi. Daryti revizijas važinėjo po Alytaus, Lazdijų 
apskritis. 

Antrosios bolševikinės okupacijos metais slapstėsi žmonos gimtinėje prie Šventežerio, Stražių k. Daly- 
vavo antisovietiniame pasipriešinime. NKVD suimtas 1947 m. Kaune su svetimais dokumentais. Tolimesnis 
likimas nežinomas. 


Imituotas Vytauto Šeškevičiaus kapas Višakio Rūdos kapinėse Vytautas Šeškevičius 


| VYTAUTAS M sis | 


Gimrs 1920M. žuvęs I947M. 


| KLSĖKIS RAMYBĖ JE NUŽINOMOJI 
| VIETOJE TEVYNĖS LAUKUOS 

Feliksas Gediminas KAUNAS 


Gimiau 1920 m. rugpjūčio 28 d. Balseliškių k., Sintautų vlsč. Baigęs Sintautų pradžios mokyklą 
1935 m. įstojau į Zyplių žemesniąją žemės ūkio mokyklą, kurią baigiau 1936 m. 1938 m. išlaikęs keturių kla- 
sių gimnazijos kursą pradėjau mokytis Šakių „Žiburio“ gimnazijoje, kurią baigiau 1941 m. Išvijus vokiečiams 
iš Lietuvos bolševikus, 1941 m. pradėjau studijuoti Kauno Vytauto Didžiojo universitete. Antrą kartą bolševi- 
kams okupavus Lietuvą studijas tesiau, bet 1947 m. gegužės 22 d. buvau čekistų suimtas ir nuteistas dešimčiai 
metų. Kalėjau Permės srities lageriuose. 1954 m. spalio mėn. atgavau laisvę ir grįžau į Lietuvą. Kaune vedžiau 
Verute Mingailaitę, su kuria išauginau dukrą Vaidą ir sūnų Gediminą. 

Dirbdamas Kaune „Litekso“ fabrike elektriku sumaniau studijuoti neakivaizdiniu būdu. Ir 1961 m. spalio 
30 d. tapau diplomuotu inžinieriumi. Netrukus pradėjau dirbti Kauno šilko ir pliušo kombinate technologu. 
Darbas sekėsi. Pateikiau nemažai racionalizacinių pasiūlymų, už tai buvau skatinamas piniginėmis premijomis 
ir įvairiais raštais. 1964 m. perėjau dirbti į Kauno kurčiųjų draugijos kombinatą. Ir čia darbu nesiskundžiau. 
Pastaruoju metu prieš išeidamas į pensiją dirbau saugumo technikos inžinieriumi. Ir pensijoje nesėdžiu rankas 
sudėjęs. Parašiau „Atsiminimus“, sudariau Kaunų giminės medį, bendradarbiauju spaudoje, retkarčiais aplan- 
kau Sintautus, Balseliškius, nes čia - visų zanavykų Kaunų šaknys. 


Feliksas Gediminas Kaunas 
Kaunas, 2000 m. kovo 1 d. 


Feliksas Gediminas Kaunas. 2000 m. . Nemunas prie Jurbarko 


Laisvės kovotojų pramintais keliais 

Aleksandras GRYBINAS-FAUSTAS 


Vienas iš Lietuvos partizanų vadų Aleksandras Grybinas-Faustas gimė 1920 m. rugsėjo 20 d. Lukšiuose 
mokytojo Antano Grybino (apie jį „NKV“, t. 2, p. 56) ir Onos Naujokaitės-Grybinienės šeimoje. Augo dvi 
dukros ir trys sūnūs. Vyriausias sūnus Vytautas Grybinas (apie jį „NKV“, t. 6, p. 143) pasirinko gydytojo gy- 
venimo kelią, o sūnūs Aleksandras, Zigmas, dukros Sofija ir Stanislova (apie ją „NKV“, t. 6, p. 30) pasekė 
tėvo pėdomis ir tapo pedagogais. Aleksandras Grybinas, 1941 m. baigęs Marijampolės mokytojų seminariją, 
mokytojavo. 1944 m. traukėsi į Vakarus. Dirbo vokiečių žinioje maskuojančių aerodromų statyboje. Brolis 
Vytautas čia buvo sužeistas ir paguldytas į Karo ligonine. Ir Aleksandro kelias su broliu išsiskyrė. Karo pabai- 
goje bandė pereiti per Elbę į amerikiečių okupacinę zoną. Nepavykus slaptai grįžo į Lietuvą ir nuo 1945 m. 
birželio mėn. tapo partizanu. 1946-1948 m. buvo Tauro apygardos „Žalgirio“ rinktinės štabo adjutantu, 
Žvalgybos, Spaudos, Informacijos skyrių rinktinės štabo viršininku, nuo 1948 m. spalio 8 d. - Tauro apygar- 
dos vadu. Tęsė Antano Baltūsio-Žvejo (apie ji „NKV“, t. 6, p. 65) pradėtą reformą drausminant partizanus. 
Dalyvavo Lietuvos partizanų vadų suvažiavime (Minaičių k., Radviliškio r., įrengtame bunkeryje), kur 1949 m. 
vasario mėn. buvo įkurtas Lietuvos laisvės kovos sąjūdis (LLKS) ir priimta deklaracija, kad LLKS taryba yra 
lietuvių tautos aukščiausias politinis organas, vadovaujantis išsivadavimo kovai. Išrinktas LLKS tarybos nariu. 
Grįždamas iš Dzūkijos ir patekęs į pasalą, sunkiai sužeistas, Padeginės girioje netoli savo bunkerio sunaikinęs 
dokumentus, 1949 m. rugsėjo 28 d. nusišovė. 

A. Grybinui-Faustui buvo suteiktas partizanų kapitono laipsnis, apdovanotas Laisvės Kovos II laipsnio 
Kryžiumi su kardais (1949). Nuo 1997 m. - karys savanoris (po mirties), pulkininkas (po mirties, 1998), Vyčio 
Kryžiaus II laipsnio ordininkas (po mirties, 1998). 


Aleksandras Grybinas-Faustas 


Tauro apygardos vadas Aleksandras Grybinas-Faustas (viršutinėje eilėje centre) 
su palyda žygyje į Lietuvos partizanų suvažiavimą, kuris vyko 1949 m. vasario 
10-20 d. Minaičiuose Radviliškio r. 1949 02 04 nuotrauka 


1855 


Šioje vietoje, Novos girininkijos Padegėlinės girios 50 kvart., 1949 m. rugsėjo 28 d. žuvo Tauro apygardos vadas Aleksandras 
Grybinas-Faustas. Kryžius statytas 1994 m. 

Vytautas PETKUNAS 


Laisvės kovotojas Vytautas Petkūnas gimė 1920 m. rugsėjo 22 d. (pagal dokumentus — spalio 22 d.) 
Petkūniškės k., Lukšių vlsč., ūkininko šeimoje. Tėvai turėjo 22,3 ha žemės. Baigė Klevinių pradžios mokyklą, 
kuri buvo įkurdinta ūkininko Valčio sodyboje Pūstauniškių k. Priklausė Lukšių šaulių būriui. Anksti pradėjo 
dirbti žemės ūkio darbus. Mirus tėvui, būdamas dvidešimties metų, ant savo pečių užsikrovė visus ūkio vedimo 
darbus. 

1944 m. rugsėjo pradžioje buvo paimtas į okupantų kariuomenę. Po apmokymo Jarceve pasiųstas į 
frontą Rytprūsiuose. Apie 1944 m. šv. Kalėdas kartu su kaimynu Juozu Naujoku (žuvo 1945 m.) ir dar vienu 
jaunuoliu iš Paluobių pabėgo iš fronto ir su ginklais patraukė tėviškės link. Slapstėsi padedant būsimai parti- 
zanų ryšininkei Klementinai Liepuonytei (1951 m. nusižudžiusiai Kauno NKVD kameroje). 

1945 m. balandžio mėn. įstojo į Lietuvos kariuomenės kapitono Jurgio Valčio kuriamą Lietuvos laisvės 
kovotojų sąjungą, kuri turėjo būti pavaldi Suvalkijoje besikuriančiai Lietuvos laisvės armijos (LLA) vadovy- 
bei. Priėmė partizano priesaiką ir gavo slapyvardį Putinas. Vykdė kapit. J. Valčio užduotis nustatant ryšius su 
aplinkiniuose miškuose besikuriančiais partizanų būriais. 1945 m. gegužės 12 d. dalyvavo Valkų mūšyje - vie- 
name iš didžiausių Suvalkijos partizanų mūšių su NKVD kariuomene. 

1945 m. spalio 7 d. kartu su savo vadu J. Valčiu jo tėviškėje (Pūstauniškių k., Lukšių vlsč.) pateko į Luk- 
šių stribų ir Griškabūdžio enkavedistų apsupimą. Veržiantis iš apsupimo kapitonas žuvo, o pats sunkiai sužeis- 
tas bandė susisprogdinti, tačiau granatai nesprogus ir likus beginkliu buvo paimtas gyvas. Patyrė daug kančių 
dėl sužeidimo ir sadistiškų tardymų Griškabūdyje, bet liko ištikimas partizano priesaikai. Nieko neišdavė. Buvo 
nuteistas Karinio tribunolo Marijampolėje penkiolikai metų katorgos darbų ir penkeriems metams - be teisių. 
Vėliau bausmė buvo sumažinta iki dešimties metų. 


Vytautas Petkūnas tremtyje. 1958 m. nuotrauka Su žmona Onute gyvenimui įsibėgėjus 


Kalėjo Karagandos lageriuose. Į tremtį išėjo 1956 m. Dir- 
bo Temir-Tau statybose. Išsirūpino, kad leistų iš tremties Sibire 
pas jį pervažiuoti motinai ir seseriai, kuri buvo sunkiai sužalota 
miško darbuose. Vedė lietuvę tremtinę. Susilaukė dviejų dukrų 
ir sūnaus. 

Į Lietuvą grįžo 1966 m. Įsikūrė Šiauliuose. Nors sveikata 
jau buvo pakirsta, visgi dirbo nelengvus statybos ir remonto 
darbus, nes reikėjo išlaikyti šeimą, išleisti vaikus į gyvenimą. 
Atkūrus Lietuvos Nepriklausomybe susigrąžino tėviškės žemę ir 
pradėjo joje kurtis. 

Rašė prisiminimus. Bandė eiliuoti: Parašytuose 
eilėraščiuose vyrauja tėvynės meilės, patirtos kančios kovo- 
se dėl laisvės motyvai. Sudarė Lukšių vlsč. žuvusių partizanų 
sąrašą. 

Mirė 1996 m. gruodžio 22 d. Palaidotas Lukšių kapinėse. 

Dukra Nijolė mokytojauja Klaipėdoje, lrutė dirba Kraš- 
to apsaugos medicinos tarnyboje, sūnus Algis liko ūkininkauti 
Petkūniškėje, žmona Onutė gyvena Šakiuose. 


Vytautas Gvildys 


P 


Jaunosios Petkūnų atžalos Nijolė, Algis ir Irutė. 
1968 m. 


V. Petkūnas su žmona Onute. 1957 m. 


Rimutė JABLONSKYTĖ-RIMANTIENĖ 


Archeologė Rimutė Jablonskytė-Rimantienė, zanavykų kilmės, gimė 1920 m. spalio 25 d. Kaune. Jos 
tėvukas - lietuvių kalbos tėvas Jonas Jablonskis (apie jį „NKV“, t. 1, p. 117), o jos tėvas - istorikas Konstanti- 
nas Jablonskis (apie jį „NKV“, t. 2, p. 171). 1946 m. baigė Vilniaus universitetą. 1945-1947 m. dėstė Kaune, 
1972-1977 m. - Vilniaus universitete; 1942-1960 m. dirbo Kauno valstybiniame M. K. Čiurlionio dailės mu- 
ziejuje; nuo 1960 m. dirbo Istorijos institute; nuo 1972 m. - istorijos mokslų daktarė. Tyrė akmens ir žalvario 
amžiaus gyvenvietes: Eigulių, Žemųjų Kaniūkų (prie Kauno), Ežeryno (Alytaus raj.), Dubičių, Netiesų Maksi- 
monių (Varėnos raj.), Šarnelės (Plungės raj.), Šventosios, Nidos ir kt. Svarbiausi darbai: „Lietuvos paleolitas 
ir mezolitas“ (1971), „Pirmieji Lietuvos gyventojai“ (1972), „Šventoji“ (dvi knygos - 1979, 1980), „Akmens 
amžius Lietuvoje“ (1984), su kitais autoriais parašė ir redagavo „Lietuvos TSR archeologijos atlasas“ (1974, 
1 kn.). Išvertė H. Ibseno, J. Li. S. Lagerliof, S. Undset kūrinius. Parengė „Lietuvių liaudies meno“ albumus 
„Senovės lietuvių papuošalai“ (su R. Kulikauskiene, 1958-1966, 2 kn.). 

1994 m. R. Jablonskytei-Rimantienei už mokslinę veiklą paskirta Lietuvos Respublikos Nacionalinė 
mokslo premija. 


R. Rimantienės monografijos „Šventoji“ viršelio faksimilė R. Jablonskytė-Rimantienė Klaipėdoje. 1980 m. 


R. RIMANTIENĖ 


SVENTOJI 


Nuross 
kulturos 


Uyvenviatas 

Vytautas Juozas BIELIAUSKAS 


Psichologas, filosofas, JAV lietuvių visuomenės 
veikėjas, habilituotas daktaras (1943), JAV katalikų MA 
tikrasis narys (1987) Vytautas Juozas Bieliauskas gimė 
1920 m. lapkričio 1 d. Plačkojų k., Višakio Rūdos vlsč. Stu- 
dijavo Vilkaviškio kunigų seminarijoje, Kauno Vytauto Di- 
džiojo universitete. 1943 m. baigė Tūbingeno universitetą. 
1944-1949 m. Miuncheno universitete dėstė psichologiją. 
1944 m. - Lietuvių sąjungos Vokietijoje steigėjas ir pirmi- 
ninkas. Žurnalo „Aidai“ leidėjas ir vyr. redaktorius (1944— 
1946). 1949 m. persikėlė gyventi į JAV. Dėstė įvairiuose 
koledžuose. 1958-1988 m. buvo Šv. Kasavero universi- 
teto profesoriumi; 1968-1972 m. — Medicinos, psicholo- 


Plačkojų (dabar — Kazlų Rūdos sav.) Anelės Kasparavičiūtės- 
Bieliauskienės, kilusios iš Katinų k., Jankų vlsč., ir Antano Bieliausko 
šeima 1926 m. Pirmame plane sėdi Vytautas, Kęstutis prie mamos, o 
dukra Aldona, vėliau tapusi mokytoja Laukaitiene, sėdi ant tėvo kelių 


Viktoras Tamulaitis, jaunuolis iš Jančių k., Lekėčių vlsč., tarnaudamas 
Lietuvos kariuomenėje Vilkaviškyje, nusifotografavo su savo pusbroliais 
gimnazistais Vytautu ir Kęstučiu Bieliauskais, kilusiais iš Plačkojų k. 
Nuotraukos iš Tamulaičių šeimos albumo 


gijos ir religijos studijų tarptautinės sąjungos prezidentu; 
1988-1992 m. - Pasaulio lietuvių bendruomenės valdybos 
pirmininku; nuo 1994 m. — JAV LB Krašto tarybos vicepir- 
mininku; nuo 1990 m. - JAV katalikų MA Spaudos komite- 
to vadovu; 1989-1996 m. — Vytauto Didžiojo universiteto 
Atkuriamojo Seimo nariu; 1995 m. - Lietuvos Respublikos 
Prezidento patarėju specialioms programoms. Svarbiausi 
darbai: „Žmogus šių dienų problematikoje“ (1946), „Tarp- 
tautinių santykių mokymo programa policijos priežiūros 
institucijų darbuotojams“ (1970). 1999 m. už mokslinę ir 
visuomeninę veiklą apdovanotas LDK Gedimino IV laips- 
nio ordinu. 


Vytautas Juozas Bieliauskas 


V. J. Bieliausko gimtinė 

Juozas MOCKEVIČIUS-DRUGELIS 


Laisvės kovotojas Juozas Mockevičius (Drugelis, Voverė, Vytenis) gimė 1920 m. Paluobių k., Griškabūdžio 
vlsč., neturtingų (turinčių 7 ha žemės) valstiečių šeimoje. Tėvai Marcelė Bastytė-Mockevičienė ir Jonas Mocke- 
vičius išaugino tris sūnus ir keturias dukras. Juozas, baiges Paluobių pradinę mokyklą, tarnavo pas stambes- 
nius ūkininkus. Būdamas imlus mokslui, savarankiškai lavinosi, buvo aktyvus pavasarininkas. 1942-1944 m. 
dirbo Jankų pašte, talkininkavo policijai. 1944 m. per Zanavykus praūžus fronto linijai Juozas su broliais Anta- 
nu ir Jonu buvo mobilizuoti į Raudonąją armiją. Šiek tiek apmokyti karinių dalykų per Lietuvą buvo varomi į 
frontą. Juozas tvirtai nusprendė bėgti. Pavyko ir liko Lietuvoje. 1944 m. įsijungė į ginkluotą laisvės kovą. Buvo 
„Žalgirio“ rinktinės 36-osios kuopos vadu. Atkakliai kovojo už savo gimtojo krašto laisvę ir nepriklausomybę. 
Ne kartą žvelgė mirčiai į akis. 

Juozas Mockevičius žuvo 1948 m. vasario 19 d. slėptuvėje prie Raninės. Išniekintas jo kūnas buvo pa- 
mestas prie Lekėčių NKVD būstinės. 1989 m. jauniausios sesers Marcelės Kerušauskienės pastangomis Juozo 
palaikai buvo perkelti į Paluobių kapines ir iškilmingai perlaidoti. 


Kunigunda Bukantienė 
Paluobiai, 2000 m. gruodžio 13 d. 


Juozas Mockevičius : Laisvės kovotojo J. Mockevičiaus amžinojo poilsio vieta Paluobių kapinėse 


JUOZAS, MOCKEVK US 
X- 11483 


ANTAN 15 „MO 'KEVICILS 
MO —“ 

Leonas DABAŠINSKAS 


Pasipriešinimo sovietinei okupacijai organizatorius Leonas Dabašinskas gimė 1920 m. Joginiškių k., 
Paežerėlių vlsč. Kriūkų pradinėje mokykloje baigė 6 skyrius. 1938 m. baigė Kauno mokytojų seminariją. 
Dirbo Paežerėlių ir Lekėčių valsčių draudimo inspektoriumi, Kriūkų laivų statykloje, mokytojavo Sutkuose 
(1945), Tvirbutų pradinėje mokykloje (1946). LLA Vytauto rajono organizacinio sektoriaus viršininkas, 1945- 
1947 m. - Paežerėlių, Lekėčių, Lukšių ir Seredžiaus valsčių LLA rezervinių grupių organizatorius. 1947 m. 
vasario 27 d. suimtas ir Karo tribunolo nuteistas dešimčiai metų lagerio ir penkeriems metams tremties. Kalėjo 
Kraslage, Oziorlage, Steplage. Paleistas 1956 m. grįžo į Lietuvą. Gyvena Kaune. 


Po penkiasdešimt trejų metų (2000 m. rugsėjo 13 d.) susitiko du buvę Lietuvos laisvės armijos dalyviai 
Leonas Dabašinskas ir Jonas Dailidė 

Zanavykai nuo Nemuno šlaito prie Vilkijos. 1966 m. nuotrauka 

..Ar po ketvirčio šimtmečio 

Marija JASEVICIŪTĖ-SKULSCIENĖ 


Esu gimusi 1921 m. sausio 23 d. Plokščiuose siuvėjos Konstancijos ir Nemuno žvejo Antano Jasevičių 
šeimoje. Augau prie Vaiguvos ir Nemuno. Čia prabėgo mano jaunystė. Mokiausi su pertraukomis. 1939 m. 
baigiau 6-osios pradinės mokyklos skyrių, o vėliau — Plokščių progimnaziją. 1939-1947 m. dirbau Plokščių 
įstaigose raštininke-sekretore ir kooperatyvo kasininke. 1949 m. ištekėjau už Klemenso Skulsčiaus, išauginau 
keturis vaikus. Nuo jaunystės mėgau poeziją. Turėjau puikius mokytojus, kurie diegė savo mokiniams meilę 
tėvynei, menui, paskatinusius mane kurti eilėraščius. Esu dėkinga bendraamžiui būsimam poetui Pranui Gu- 
daičiui (apie jį „NKV“, t. 6, p. 174), kuris būdamas metais už mane vyresnis savo patarimais man labai daug 
padėjo. Pradėjau rašyti nuo 1939 m. Pirmuosius septynis mano eilėraščius išspausdino jaunesniųjų pavasari- 
ninkų laikraštėlis „Pavasario žiedai“. Ir tik 1940 m. tos gražios svajonės nutrūko. 

1965-1982 m. gyvenau Paginėje, Kauno raj. Dirbau vaikų darželio vedėja. Čia gyvendama pradėjau 
bendradarbiauti Kauno rajono laikraštyje. 1968 m. buvau priimta į Kauno rajono literatų būrelį ir iki 1982 m. 
aktyviai dalyvavau jo veikloje. 1987 m. pagal mano eiles daug melodijų sukūrė muzikos mylėtojas Algimantas 
Čaplikas. Bendravau su Tomu Glodu, Marija Vosyliene ir kitais Kauno kraštotyrininkais - ir taip plėtėsi mano 
akiratis. 

Kitas mano pomėgis - piešimas. Daugiausiai tapau gamtos vaizdus, piešiu atvirutes. Esu surengusi keletą 
savo piešinių parodėlių. Savo literatūrinių kūrinių esu spausdinusi „Drauge“, „Bičiulystėje“, „XXI amžiuje“, 
almanache „Eiliavimas“ (1994) ir poezijos almanache „Gyvenimo vaivorykštė“ (2006). 


Marija Skulsčienė 
Plokščiai, 1998 m. spalio 27 d. 


M. Skulsčienė 


M. Skulsčienės darbas „Panemunė“ 

Plokščių choristai 1937 m. Sėdi iš kairės į dešinę: Antanas Valuckas, vargonininko žmona Čelkienė, Marytė Bajerčiūtė-Vainauskienė, 
Marcelė Petraitytė-Krinickienė, vargonininkas A. Celkys, Agutė Valuckaitė, Ona Liukaitytė-Gudaitienė, Sutkytė ir Antanas Gudaitis 


Plokščių pradinės mokyklos ketvirtokai su mokytoju Stasiu Ankevičiumi 


Vincas ŠTRIMAS-ŠTURMAS 


Laisvės kovotojas Vincas Štrimas-Šturmas gimė 1921 m. sausio 15 d. Vėdarų k., Barzdų vlsč. Baigęs 
Kauno jėzuitų gimnaziją 1942 m. sausio 7 d. buvo priimtas į Vytauto Didžiojo universiteto Technologijos fa- 
kulteto Mechanikos skyrių. Rengėsi tapti inžinieriumi. 1944 m. vokiečiams uždarius universitetą Vincas grįžo į 
gimtinę ir padėjo tėvams darbuotis ūkyje. Antrą kartą bolševikams okupavus Lietuvą pasirinko laisvės kovos 
kelią ir tapo partizanu Šturmu. Dirbo „Žalgirio“ rinktinės štabo viršininku, o žuvus vadui be Tauro apygardos 
štabo viršininko pareigų vadovavo ir „Žalgirio“ rinktinei. Buvo teisingu, principingu kovotoju. Gynė lietuvius 
nuo okupantų. Vienas reikšmingiausių jo kovos etapų buvo Opšrūtų kaimo apgynimas nuo okupantų. Šia- 
me kaime iki Antrojo pasaulinio karo gyveno daug vokiečių. Jiems išvykus į Vokietiją liko daug laisvų ūkių. 
1940) m. į šiuos ūkius buvo atkelti rusai kolonistai. 1941 m. jie pabėgo, o 1944-1945 m. vėl sugrįžo. Tero- 
rizavo 2 gyventojus, nevykdė valdžios nurodymų, nekirto miškų, nevažiavo į pastotis. Šiuos darbus 
vertė dirbti kaimo gyventojus lietuvius. Kolonistai ginklavosi, naktimis triukšmavo, vogė iš vietinių gyventojų 
tai, kas pakliuvo. Kaimo gyventojai, neradę teisybės Pilviškiuose, kreipėsi į girios brolius. Kolonistai net kelis 
kartus buvo įspėti, o kai ir tas nepadėjo, buvo suplanuota juos „pamokyti“. Operacija, kuriai vadovavo Vincas 
Štrimas-Šturmas, buvo be galo gerai paruošta ir 1947 m. rudenį , „Žalgirio“ rinktinė puolė kolonistų atramos 
punktus ir juos sunaikino. Kiti ginkluoti kolonistai iš kaimo pabėgo ir į Lietuvą negrįžo. 

V. Štrimas-Šturmas žuvo 1948 m. balandžio 28 d. Kulčių k. Prasidėjus Atgimimui jo palaikai surasti ir 
perlaidoti Barzdų kapinėse. 


Vincas Štrimas Kovotojo brolis Jonas Štrimas su savo artimaisiais prie brolio Vinco 
Štrimo-Šturmo kapo Barzduose 

Marcelė NAUJOKAITYTĖ-AŠTRAUSKIENĖ 


Laisvės kovotoja Marcelė Naujokaitytė-Aštrauskienė gimė 1921 m. vasario 28 d. Švarplių k., Šakių 
vlsč., Marijos Liūdžiūtės-Naujokaitienės, kilusios iš Bizierių k., ir Juozo Naujokaičio šeimoje. Šeimoje buvo 
jauniausia ir mylimiausia dukra. Skaityti pramoko dar prieš lankydama mokyklą. Augo katalikiškoje šeimo- 
je, kur dešimt Dievo įsakymų buvo dogma, kurios pažeisti nevalia. Šios tiesos buvo diegiamos ir pirmojo 
Marcelės mokytojo Pivoriūno. 1943 m. Marcelė ištekėjo už Jono Aštrausko (apie ji „NKV“, t. 6, p. 77) iš 
Prūselių k. Aštrauskai labai gražiai sugyveno su marčia. Tik jaunamartei Marcelei nebuvo lengva - teko laidoti 
pirmagimį kūdikį. Paskui — vyro areštas ir įkalinimas Griškabūdyje. Pabėgus vyrui iš Griškabūdžio areštinės 
vargai nesumažėjo — stoja į partizanų kelią ir tampa Pušele. 1945 m. rugpjūčio 30 d. į Permės (Molotovo) 
sritį ištremiami tėvai, broliai, sesuo ir tik brolis Konstantinas, pabėgęs nuo trėmimo, papildo partizanų gretas. 
1945 m. ėjo į pabaigą. Marcelė laukėsi antrojo kūdikio. Kun. Andriaus Gustaičio dėka Marcelė trumpam pri- 
siglaudžia Pažaislio vienuolyne. Paskui kartu su uošviene, kuri gyveno su svetimais dokumentais, apsistoja 
Kaune. Čia Marcelei gimė dukra Martina. 1947 m. gruodžio 25 d. žūsta brolis Konstantinas Naujokaitis-Tau- 
tmylis - „Žalgirio“ rinktinės 3-iosios kuopos vadas. Kelionės po Lietuvą su svetimais dokumentais tęsiasi ir 
sunkėja. Alkis, nepritekliai. 1953 m. žūsta vyras Jonas Aštrauskas-Siaubas ir jo brolis Antanas Aštrauskas-Vir- 
šila (apie jį „NKV“, t. 6, p. 66). Ir žinios iš Sibiro — tremties vietos: 1953 m. birželio 8 d. miršta mama Marijo- 
na Naujokaitienė, o 1956 m. lapkričio 16 d. miršta ir tėvas Juozas Naujokaitis, kuris dar vis tikėjosi sugrįžti į 
Lietuvą. Gyventi reikia. Marcelė dirba gyvulininkystės fermoje. Mokosi. Įgyja specialybę - tampa zootechnike. 
Dirba pieninės vedėja. Jos praeitimi mažai kas domisi. Ir tik jausmas — šeimai būti kartu Lietuvoje - nepalei- 
džia Marcelės. 1971 m. iš Sibiro slaptai pargabenami tėvų palaikai ir perlaidojami Gelgaudiškio kapinėse. Ir 
tik 1998 m. Marcelė pradeda gyventi tikrąja savo pavarde. 


Marcelė Naujokaitytė-Aštrauskienė 


M. Aštrauskienė, jos dukra Martina ir laisvės kovotojų Jono ir Antano 
Aštrauskų motina Matilda Aštrauskienė (1895-1961) 

Domicelė KUDIRKAITĖ-SALIENĖ 


Gimiau 1921 m. kovo 3 d. Sparvinių k., Griškabūdžio vlsč., Elžbietos Augustaitytės-Kudirkienės ir Pran- 
ciškaus Kudirkos šeimoje. Turėjau du brolius Julių ir Vladą. Pirmojo pasaulinio karo metais tėvelis ilgai vokie- 
čių buvo išnaudojamas pafrontės darbams. Grįžo praradęs sveikatą. Mirė 1926 m. Broliai tuomet jau mokėsi 
gimnazijoje, o aš lankiau Meškinių pradinę mokyklą. Mane mokė Tamošaitis — labai geras žmogus ir stengėsi 
mums perduoti tai, ką savyje turėjo geriausio. 

1931 m. baigusi pradinę mokyklą įstojau į Marijampolės Rygiškių Jono gimnaziją. 1938 m. dalyvavau I 
moksleivių olimpiadoje, kuri vyko Kaune. Iškovojome pirmąją vietą ir buvome apdovanoti taure, kuria labai 
didžiavomės. O mūsų tautinių šokių ratelio šokėjai, kuriems vadovavo mano teta mokytoja Augustaitytė- 
Vaičiūnienė, užėmė antrąją vietą ir buvome apdovanoti sidabro medaliui, kurį iki dabar tebeturiu. Mano teta 
Augustaitytė-Vaičiūnienė vadovavo ir skautų organizacijai, kuriai priklausiau ir aš. Teko dalyvauti tarptautinėje 
skautų stovykloje Pažaislyje, į kurią buvo atvykę skautai iš keturiasdešimties pasaulio šalių. 

1938 m. Marijampolėje buvo atkurta Mokytojų seminarija. Tuomet baigusi septynias gimnazijos klases 
įstojau į Mokytojų seminarijos III kursą ir 1940 m. ją baigiau. 1940 m. spalio 17 d. pradėjau mokytojauti Ja- 
nuliškių pradinėje mokykloje už 9 km nuo Švenčionėlių. Po mėnesio buvau perkelta į Ignalinos vlsč. Rimšėnų 
pradinę mokyklą. 1941 m. aš jau Ignalinos pradinės mokyklos mokytoja. Čia susipažinau su agronomu Stasiu 
Saliu (kalbininko A. Salio broliu), kilusiu iš Žemaitijos. Tai 1942 m. už jo ir ištekėjau. 1943 m. vyras dirbti buvo 
perkeltas į Garliavą. Kėliausi ir aš. 1944 m. persikėlėme į Zanavykus. Apsigyvenome tėviškėje. Dirbau Meš- 
kinių pradinėje mokykloje, kurią ir pati buvau baigusi. Ilgesniam laikui pasilikti tėviškėje negalėjome — grėsė 
Sibiras. Ir prasidėjo mūsų klajonė po Lietuvą. Trumpam įsikūrėme Žaliosios vlsč. 1948 m. persikėlėme į Ra- 
dviliškio bandymų stotį, 1951 m. rudenį atvažiavome į Pagėgių valstybinį „Nemuno“ žirgyną. Mirus Stalinui 
šiek tiek atsipūtėme. Persikėlėme gyventi į Panevėžį. Čia 1956 m. gimė dukra. Dvylika metų dirbau įvairiose 
Panevėžio vaistinėse ir Panevėžio baldų fabrike. Mirus vyrui, o dukrai baigus Minsko valstybinį teatrinį institutą 
ir pradėjus dirbti Klaipėdos konservatorijoje į Klaipėdą atvažiavau ir aš. Nuo 1996 m. gyvename kartu tame 
pačiame bute. 


Domicelė Salienė 
Klaipėda, 2000 m. 


Domicelė Kudirkaitė-Salienė 


Domicelė Salienė (pirmoji iš kairės) su dukra Danute, savo mama Elžbieta 
Kudirkiene, broliene Birute Kudirkiene, jos sūnumi Juliuku. Antroje eilėje: 
Stasys Salys, Julius Kudirka ir Vladas Kudirka (apie jį „NKV“, t. 6, p. 8) 

Juozas AUGUSTAITIS 


Memuaristas, jaunesnysis kalbininko Jono Augustaičio (apie jį „NKV“, t. 6, p. 141) brolis Juozas Augus- 
taitis gimė 1921 m. kovo 11 d. Kiaulupiuose, Sintautų vlsč. Baigęs pradžios mokyklą ūkininkavo. Antrosios 
bolševikinės okupacijos metais NKVD apkaltintas priklausymu pogrindinei organizacijai. „Suimtas 1946 m. 
vasario 21 d., kalintas Šakiuose, Karo tribunolo 1946 m. spalio 16 d. nuteistas dešimčiai metų lagerio ir pen- 
keriems — tremties, išv. į lag. - 1947 m. liepos 24 d. Pečiora, Abezė, Čiumas, Vorkutos r., Komija - Velskas, 
Solvyčegodskas, Kotlasas, Archangelsko sr. - Abezė, Inta, Komija; tremtis - 1955 m. vasario 11 d. Komi- 
ja — Irkutsko sr.; paleistas 1958 m. kovo 5 d., 1958 m. grįžo į Lietuvą“ - tai eilutės iš „Lietuvos gyventojų 
genocido“ II tomo (A-J) 95 p. O kas už šių eilučių? Kančia, patyčios, pažeminimas ir pagaliau „universitetas“. 
J. Augustaičiui teko kalėti su šviesuoliais: prof. Levu Karsavinu, gyd. Šimkūnu. Jie ir buvo valstiečio, kilusio iš 
Kiaulupių, mokytojai ir profesoriai. O ir rezultatai geri. Valstietis, grįžęs iš katorgos, parašo ir išleidžia net pen- 
kias knygas. Pirmoji - „Kančių keliu“ — pasirodė 1994 m. Apie šią knygą jos autorius kalbėjo: „Tai nepakarto- 
jama akimirka, kuri įamžino mano darbą. Pirmasis stebuklas tas, kad aš perėjau kančių kelius, antrasis - kad 
išleidau knygą. Už ją esu dėkingas poetui Aleksui Dabulskiui, kraštiečiui Jonui Jurevičiui, redaktorei Linai Če- 
kanauskaitei, poetui Robertui Keturakiui.“ Be galo įtaigi ir dokumentuota J. Augustaičio ir antroji knyga „Gy- 
vieji liudininkai“. Iš lagerio ir tremties autorius išsaugojo per 400 laiškų. „Man ir mano artimiesiems tie laiškai 
kančių kelio tragiškumo vingiuose buvo mieli šviesuliai, labai palengvinę kančias, - rašo J. Augustaitis. - Tai 
pats stipriausias dvasinis ryšys su brangiausiais ir mieliausiais žmonėmis, man tapęs tikru išganymu.“ Penktoji 
J. Augustaičio knyga „Likimo kryžkelėse“ buvo išleista po autoriaus mirties, 2006 m. 

J. Augustaitis mirė 2005 m. lapkričio 30 d. Palaidotas Sintautų kapinėse greta savo artimųjų. 


Juozas Augustaitis J. Augustaičio knygos „Kančių keliu“ viršelio faksimilė 

(Gustavas PETERSONAS 


Gydytojas Gustavas Petersonas gimė 1921 m. balandžio 10 d. Ramoniškių k., Kidulių vlsč. Mokėsi Jur- 
barko „Saulės“ gimnazijoje, kurią baigė 1942 m. Už lietuviškąją pogrindinę veiklą vokiečių buvo suimtas ir iš- 
siųstas į priverstinio darbo stovyklą. 1952 m. baigė Tūbingeno universitetą ir įgijo gydytojo diplomą. Persikėlęs 
į JAV nuo 1955 m. gydytojo darbą dirbo „General Motors“ bendrovėje Detroite, vėliau iki 1980 m. dirbo Yp- 
silantyje. Nuo 1980 m. vertėsi privačia gydytojo praktika. Aktyviai dalyvavo Detroito lietuvių bendruomenės 
veikloje, rėmė skautus, Lietuvių fondą. 

Gustavas Petersonas mirė 1994 m. balandžio 23 d. Dearborn Heightse. 


„Kur bėga Šešupė...“ 


Genovaitė STANAITYTĖ-VASILIAUSKIENĖ 


Dainininkė Genovaitė Stanaitytė-Vasiliauskienė gimė 1921 m. balandžio 6 d. Griškabūdyje. Gimnaziją 
baigė Skuode. 1940 m. pradėjo studijuoti Kauno konservatorijoje. Jos dėstytojų tarpe buvo ir zanavykas Pe- 
tras Oleka (apie ji „NKV“, t. 2, p. 231). 1944 m. pasitraukė į Vakarus. Nuo 1945 m. dainavimo studijas tęsė 
Hamburgo konservatorijoje. 1949 m. emigravo į Australiją ir dainavimo studijas tęsė Adelaidėje. 1950 m. vo- 
kalistų konkurse laimėjo pirmąją vietą. Ištisą dešimtmetį, pradedant 1957 m., dainavo Adelaidės valstybinia- 
me radiofone, dalyvavo lietuvių koncertuose Adelaidėje, Melharne, Sidnėjuje, dainavo daugelyje Australijos 
lietuvių kolonijų. Koncertavo JAV ir Kanadoje. 1965 m. išleido autorinę plokštelę. 

G. Vasiliauskienė daugybę metų sėkmingai koncertavo su chorais ir vokaliniais ansambliais. 1969— 
1989 m. vadovavo Adelaidės lietuvių chorui „Lithuania“. Uoliai propagavo lietuvių kompozitorių kūrinius. 
Parengė B. Budriūno kantatas „Lietuvos šviesos keliu“ ir „Per pasaulį keliauja žmogus“. Pastaroji kantata buvo 
atlikta ir „XV lietuvių meno dienoje“ Adelaidėje. G. Vasiliauskienės vadovaujamas choras „Lithuania“ (27 
moterys ir 18 vyrų) suorganizavo nemažai koncertų australams ir lietuviams, dalyvavo dainų šventėse ir kituo- 
se tautiniuose renginiuose. G. Vasiliauskienė buvo sukūrusi ir pramoginės muzikos vyrų orkestrui „Klajūnai“, 
0 1977 m. dar suorganizavo ir keturiolikos mergaičių chorą. Lituanistinės mokyklos vaikus mokė dainuoti, 
padėjo bažnyčios chorui ir lietuviškoms radijo valandėlėms. 1985 m. subūrė moterų senjorių vokalinį oktetą, 
kuris taip pat pasirodydavo koncertuose. 


Genovaitė Stanaitytė-Vasiliauskienė 


Griškabūdžio zanavykės Šv. Onos atlaiduose. 1999 m. nuotrauka 

Ona Janina DOVYDAITYTĖ-ALEKNAVIČIENĖ 


Ona Janina Dovydaitytė-Aleknavičienė gimė 1921 m. lapkričio 4 d. Runkių sodžiuje, Višakio Rūdos pa- 
rapijoje. Baigusi Višakio Rūdos pradinę mokyklą apsigyveno savo dėdės Lietuvos Nepriklausomybės 1918 m. 
vasario 16 d. akto signataro Prano Dovydaičio šeimoje Kaune. Baigusi Kauno Šv. Jėzaus Širdies Kongregaci- 
jos privačią mergaičių gimnaziją 1941 m. įstojo į Vytauto Didžiojo universiteto Medicinos fakultetą. 1943 m. 
kovo mėn. vokiečiams uždarius universitetą testi studijų išvyko į Graco universitetą Austrijoje. Artėjant Rytų 
frontui prie Lietuvos, nepanorusi trauktis į Vakarus, grįžo į tėviškę. Toliau mokslus tesė Kauno universitete, 
kurį baigė 1947 m. įgydama gydytojos diplomą. Dirbo Mosėdžio (Skuodo raj.) ambulatorijos gydytoja. Ro- 
mainių tuberkuliozinėje ligoninėje atsiradus vietų gydytojams O. Dovydaitytė sutiko čia dirbti. 1948-1982 m. 
ji ir dirbo gydytoja Lietuvos respublikinėje Romainių plaučių tuberkuliozinėje ligoninėje. Gyvendama Romai- 
niuose sukūrė šeimą. Užaugino du vaikus, kurie baigė Kauno politechnikos institutą. 

Ona Janina Dovydaitytė-Aleknavičienė mirė 1982 m. birželio 20 d. Palaidota Atramos kapinėse Kaune. 


Ona Janina Dovydaitytė-Aleknavičienė Gydytojos O. J. Aleknavičienės kapas 

Vladas BURKŠAITIS 


Dailininkas Vladas Burkšaitis gimė 1921 m. liepos 
14 d. Valių k., Šakių vlsč. Gulbinuose baigęs pradinę mokyklą 
mokėsi Šakiuose. 1945 m. dirbo Baltkojų girininkijoje. Įtartas 
ryšiais su partizanais buvo priverstas palikti darbą. 1946 m. 
pradėjo mokytis Kauno vidurinėje dailės mokykloje. 1949 m. 
studijavo Kauno taikomosios dailės institute. 1949 m. rugsėjo 
6 d. rastas nuskendęs Nemune. Žuvimo aplinkybės nebuvo 
ištirtos. Jauno dailininko darbų yra išlikę pas gimines Šakiuo- 
se. Sesuo Brigita Dielininkaitienė yra parašiusi apie brolį pri- 
siminimus. Jie saugomi rankraštyje. 


Vladas Burkšaitis 


Zanavykų panemunės Jadagonių k. Cia mūsų žiloji praeitis rusena 


Kun. Juozas ŠEŠKEVIČIUS 


Kun. Juozas Šeškevičius gimė 1921 m. lapkričio 18 d. Višakio Rūdoje. Šeimoje buvo antrasis sūnus. 
Jo brolis Vytautas (apie ji „NKV“, t. 6, p. 158) antrosios bolševikinės okupacijos metais buvo nužudytas. 
Baigęs pradinius mokslus Višakio Rūdoje Juozas mokėsi Kauno suaugusiųjų institute. 1944 m. pasitraukė 
į Vokietiją. Karui pasibaigus mokėsi Kempteno lietuvių pabėgėlių stovyklos mokykloje. Baigęs gimnaziją 
trejus metus studijavo Freiburgo universiteto Filosofijos ir istorijos fakultete. Perėjęs į Teologijos fakultetą 
mokslą tęsė Šv. Grigaliaus universitete Romoje. Studijas baigė magistro laipsniu. 1953 m. liepos 12 d. Romoje 
gavo kunigo šventimus. Tapęs kunigu J. Šeškevičius išvyko į neturtingąją Braziliją, kur trūko lietuvių kunigų. 
San Paulo mieste buvo nemažas skaičius lietuvių. Čia jaunas kunigas idealistas ir apsistojo. Be sielovados 
darbo ėmėsi kurti lietuviškas mokyklas, kuriose be atlyginimo mokytojais dirbo: H. Mošinskienė, J. Valeikienė, 
A. Gudavičienė, M. Vinkšnaitienė, B. Kazlauskienė, M. Kindurienė, J. Kaseliūnas ir kt. Kun. J. Šeškevičius 


Kryžiaus Šeškevičių sodyboje Višakio Rūdoje fragmentas Kun. J. Šeškevičius Palangoje. 1997 m. liepos 12 d. nuotrauka 

daug dirbo su ateitininkais. Režisavo spektaklius: „At- 
žalynas“, „Vincas Kudirka“, „Sekminių vainikas“, 
„Jūros dukra“. 1996 m. sulaukęs 75 metų atsisakė kle- 
bono pareigų. Už ilgametį darbą sielovadoje Popiežius 
Jonas Paulius II kunigui J. Šeškevičiui suteikė monsin- 
joro prelato titulą. 1997 m. liepos mėn. J. Šeškevičius 
lankėsi Lietuvoje. Pabuvojo Palangoje Lietuvos ateiti- 
ninkų kongrese. Prelatas J. Šeškevičius mirė 2008 m. 
liepos 4 d. San Paule, Brazilijoje. 


Kun. J. Šeškevičiaus tėviškės Višakio Rūdoje kryžiaus fragmentas 


Kun. mons. Juozo Seškevičiaus gimtinė Višakio Rūdoje 

1918 m. vasario 16 d. Lietuvos Nepriklausomybės akto signataras Pranas Dovydaitis (sėdi centre) - Šakių pavasarininkų svečias. 
19386 m. nuotrauka 


„Pono Daugnorio“ artistai Šakiuose. Artistų tarpe su baltu šaliu - Marcelė Matijošaitytė (viduryje). 1928 m. nuotrauka. 
Nuotraukos iš Matijošaičių šeimos albumo 

1937 m. Šakiuose lankėsi Popiežiaus nuncijus Bartoli. Jis garbingai buvo sutiktas prie klebonijos 


1927 m. rugpjūčio 28-29 d. Šakiuose pabuvojo Respublikos Prezidentas Antanas Smetona su palyda. Čia ir matome papuoštą 


Prezidento „limuziną“. 
Nuotraukos iš Matijošaičių šeimos albumo 


Steponas Vytautas NAUJOKAITIS 


Steponas Vytautas Naujokaitis 


Panoviai 


Gimiau 1921 m. lapkričio 22 d. Juškakaimių k., 
Sintautų vlsč., ūkininkų šeimoje. 1929-1932 m. lan- 
kiau Slavikų pradinę mokyklą, 1933-1940 m. mokiau- 
si Jurbarko valstybinėje gimnazijoje. 1940 m. įstojau į 
Vytauto Didžiojo universiteto Technologijos fakultetą 
ir čia studijavau iki 1943 m., kol vokiečių okupantai 
uždarė universitetą. 1944 m. fronto bangai riedant į 
Vakarus atsidūriau Vokietijoje, kur kasiau apkasus, 
vėliau dirbau gamykloje Berlyne. 1945 m. vasarą 
grįžau į Lietuvą, o rudenį vėl tęsiau studijas universi- 
tete, kurį baigiau 1947 m. įgydamas mechaniko inži- 
nieriaus kvalifikaciją. Likau dirbti universitete asisten- 
tu. 1949 m. tapau vyr. dėstytoju. Nuo 1951 m. dirbau 
Kauno politechnikos institute. Pagrindinė dėstymo dis- 
ciplina — mechanizmų ir mašinų teorija. 1966 m. man 
suteikiamas docento mokslinis vardas, o 1986 m. tam- 
pu profesoriumi. Į pensiją išėjau 1992 m. dirbdamas 
Kauno technologijos universitete. 

1955 m. išleidau knygą „Mašinų detalių pavir- 
šiaus švarumas“, skirtą pramonės darbuotojams. Pa- 
rašiau tris „Mechanizmų ir mašinų teorijos“ vadovėlius 
(1966, 1978 ir 1968). Su kitais autoriais išleidau „Me- 
chanizmų ir mašinų teorijos“ (1994). 


S. V. Naujokaitis 
Kaunas, 1995 m. rugpjūčio 30 d. 


214 


Vytautas DRUMELIS 


Esu gimęs 1921 m. gruodžio 17 d. Kuro k., Lekėčių vlsč., mažažemio valstiečio šeimoje. Tėvas daug 
metų dirbo eiguliu, vėliau ūkininkavo. 1932 m. mirė motina. 1933 m. baigiau Kuro pradinę mokyklą, o 
vėliau - 1935-1937 m. - Lekėčių pradinės mokyklos 5-6 skyrius. 1938-1939 m. mokiausi Kaune Valančiaus 
vardo liaudies universitete ir laikiau egzaminus prie Švietimo ministerijos egzaminų komisijos. 1940 m. įstojau 
į Kauno 9-osios gimnazijos 8-ąją klasę, vėliau dėl lėšų stokos teko išstoti, po to dirbau mokesčių inspekcijos 
rinkėju. Vokiečių okupacijos metais 1942-1943 m. dirbau Kauno m. mokesčių inspekcijos mokesčių inka- 
satoriumi ir mokiausi Kauno suaugusiųjų gimnazijoje. Prasidėjus vokiečių mobilizacijai į armijos transporto 
tarnybą iš Kauno pasitraukiau į tėviškę, kur 1943 m. dirbdamas miške susilaužiau koją, dėl to ilgą laiką gy- 
džiausi Kauno m. ligoninėje, buvau operuotas. Besigydydamas ligoninėje susidomėjau medicina. 

1944-1945 m. dirbau TSRS valstybinio banko Šakių apskr. vyr. buhalteriu. 1945-1946 m. mokiausi 
Kauno suaugusiųjų gimnazijoje. 1946 m. įstojau į Kauno valstybinio universiteto Medicinos fakultetą. 1952 m. 
baigiau Kauno medicinos institutą, būdamas VI kurse mokiausi chirurgijos. 

1952 m. pradėjau dirbti Šakių raj. ligoninėje chirurgu. Ligoninė buvo Zyplių dvare, Lukšių k. Dvaro 
patalpos ligoninei buvo nepritaikytos, elektra iš gretimos traktorių stoties buvo tik dienos metu, kartais nak- 
ties metu tekdavo operuoti prie žibalinės lempos, šlapiuoju metu keliai prie ligoninės buvo neprivažiuojami, 
sunkios buities sąlygos. 1953 m. apsivedžiau su ligoninėje dirbančia gydytoja. 1956 m. ligoninė persikėlė į 
atstatytą pastatą Šakių mieste. 1957-1969 m. dirbau Šakių centrinės ligoninės Chirurginio skyriaus vedėju, o 
1969-1973 m. - vyriausiojo gydytojo pavaduotoju ir chirurgu. Jei 1952 m. ligoninėje dirbo 1-2 chirurgai, tai 
1973 m. ligoninėje buvo Chirurginis ir Traumatologinis skyriai. Čia dirbo 6-7 chirurginio profilio gydytojai. 

1973 m. pab. buvau perkeltas dirbti į Vilniaus respublikinę kraujo perpylimo stotį, Geležinkeliečių 
ligoninėje dirbau antraeilėse pareigose chirurgu, o Respublikinėje medicininėje darbingumo ekspertizės ko- 
misijoje MDEK - chirurgu ekspertu. Nuo 1999 m. nedirbu, esu pensininkas, žmona - gydytoja terapeutė, trys 
sūnūs inžinieriai dirba Vilniuje. 

Vytautas Drumelis 
2002 m. 


Gyd. Vytautas Drumelis Gyd. Adelė Domeikaitė-Drumelienė su savo vyru Vytautu 

Elena KAMŠTAITYTĖ-RUZGIENĖ 


Tautodailininkė Elena Kamštaitytė-Ruzgienė gimė 
1921 m. gruodžio 31 d. Griškabūdyje. Šeimoje augo pen- 
ki vaikai. Mokėsi Griškabūdžio pradinėje mokykloje. Tarp 
pedagogų didžiausią įtaką turėjo iš Lekėčių kilęs mokytojas 
Vincas Dundulis, kurį 1941 m. bolševikai ištrėmė į Sibirą. 
Iki 1946 m. Elena gyveno su tėvais. Ištekėjusi dirbo foto- 
grafe ir mezgėja. Išaugino dukrą Laimą, kuri baigė Vilniaus 
universitetą, ir sūnų Algirdą, tapusį inžinieriumi. Išėjusi į 
pensiją tapo tautodailininke. Kartu su vyru Valentinu (apie 
ji „NKV“, t. 6, p. 177) jau surengė septynias personalines 
tapybos parodas. Gyvena ir kuria Šakiuose. 


Elena Kamštaitytė-Ruzgienė. 1996 m. nuotrauka 


E. Ruzgienės tapybos darbas „Svečių belaukiant“ 


E 


kau mia aa aa 


216 


Pranė STRIUPAVIČIŪTĖ-MAZEIKIENĖ 


Gimiau 1921 m. Kuprių k., Lukšių vlsč., Marcelės ir Jono Striupavičių šeimoje. Augome keturios seserys 
ir brolis. 1935-1937 m. mokiausi Zyplių žemės ūkio mokykloje. Čia buvo dėstoma audimo teorija ir praktika. 
Ši disciplina mane viliojo, nes pradėjusi mokytis Zypliuose jau mokėjau austi paprastus audinius. 

Karo metais sudegus tėviškei reikėjo ko nors prasimanyti. 1945 m. gyventi persikėliau į Kauną. 1948 m. 
baigiau pramonės buhalterių kursus ir dirbau „Kooptorge“, ateljė „Mezgėjai“, pramoninėje prekyboje buhal- 
tere. 1959 m. buvau priimta į Liaudies meno būrelį, kuris 1966 m. buvo perorganizuotas į tuometinę Liau- 
dies meno draugiją, šiandieninę Lietuvos tautodailininkų sąjungą. Po pertraukos vėl pradėjau austi. 1966 m. 
pradėjau dirbti Kauno „Dailės“ kombinate liaudies meno meistru audėju. Išaudžiau daug rankšluosčių, juostų, 
kilimėlių, lovatiesių, šalių ir kt. Didžiulę dalį šiuose darbuose - pintinė technika. Nemažai mano sukurtų darbų 
yra įsigiję muziejai. Dalyvavau Kauno miesto ir respublikinėse tautodailininkų darbų parodose. Esu surengusi 
ir savo personalinę parodą. 


Pranė Mažeikienė 
Kaunas, 1998 m. vasario 19 d. 


S. Mažeikienės austo rankšluosčio fragmentas Pranė Striupavičiūtė-Mažeikienė 


RUR Ia ik 
KUR NEMUNAS TEKA 
TEM i Ma TEVVIĖ | 

Urbonas DAILIDĖ-TAURAS 


Laisvės kovotojas Urbonas Dailidė-Tauras gimė 1921 m. Pervazininkų k., Kidulių vlsč. Mokėsi Jurbar- 
ko gimnazijoje. Antrosios bolševikinės okupacijos metais (1946 m. lapkričio 9 d.) išėjo kovoti už Lietuvos 
laisvę. Iki 1947 m. gegužės mėn. buvo „Žalgirio“ rinktinės V. Kudirkos kuopos pirmojo būrio būrininku, nuo 
gegužės 12 d. - kuopos vadu, nuo 1947 m. rugpjūčio 1 d. - 37-osios kuopos vadu, nuo 1948 m. balandžio 
2 d. - rinktinės štabo ūkio skyriaus viršininku, nuo 1949 m. birželio 1 d. — štabo viršininku, nuo rugpjūčio 
mėn. - Tauro apygardos atstovu Pietų Lietuvos srities štabe, nuo 1949 m. rugsėjo mėn. - srities ūkio skyriaus 
viršininku, nuo 1950 m. sausio 30 d. - LLKS Gynybos pajėgų štabo Ūkio skyriaus viršininku. 

Urbonas Dailidė-Tauras (Taurius) žuvo 1951 m. vasario 16 d. (kitur - 15 d.) Prienų rajone. 

Apdovanotas juostele „Už uolumą“ (1946), Laisvės Kovos II laipsnio kryžiumi (1949). Partizanų 
jaun. leitenantas (1951 m. vasario 16 d., po mirties), karys savanoris. 2000 m. sausio 31 d. suteiktas majoro 
laipsnis (po mirties). 


„Žalgirio“ rinktinės laisvės kovotojų grupė 

Jurgis MILIUNAS 


„Žalgirio“ partizanų rinktinės kovotojas Jurgis Miliūnas gimė 
1921 m. Sutkių k., Kidulių vlsč. Augdamas pas tėvus Jurbarko 
gimnazijoje baigė tris klases. 1944 m. artėjant frontui su broliais 
Pranu, Juozu ir Jonu pasitraukė į Vakarus. Patekę į sovietinės 
kariuomenės apsuptį Jurgis su Pranu pabėgo. Grįžo į Lietuvą ir 
įsijungė į partizanų gretas. Daugiausiai veikė Žemaitijos zonoje. 
1946 m. broliams valtele keliantis per Nemuną ties Rotulių k. 
(Jurbarko raj.) atsiyrus į Zanavykų kraštą ir skubant išlipti Jur- 
gis netikėtai užkliudė ginklą. Nakties tamsoje driokstelėjo šūvis. 
Kulka mirtinai pervėrė jaunuolį, kurį vietiniai gyventojai dar ne- 
prašvitus čia pat ir palaidojo. Atgimimo metais Jurgio Miliūno 
palaikai artimųjų pastangomis iškilmingai perlaidoti Kiduliuose. 


Romas Endriukaitis 


Jurgis Miliūnas 


Tvenkinys prie Lukšių 


Vytautas Pranas MIKUNAS 


Gimiau 1922 m. sausio 5 d. Pilviškiuose Mikalavičių šeimoje. Pagal mamą esu zanavykas. Vidurinį 
mokslą baigiau Pilviškių ir Kauno mokyklose. Iki 1943 m. studijavau Vilniaus universitete ekonomiką. 1944 m. 
artėjant antrajai bolševikinei okupacijai pasitraukiau į Vakarus. Studijavau Alberto Liudwigo universitete Fri- 
burge. Persikėlęs į JAV pirmiausiai darbo reikalais kreipiausi į savo dėdę kun. Joną Kasakaiti (apie jį „NKV“, 
t. 2, p. 29), bet jis padėti man niekuo negalėjo. 1958-1986 m. dirbau Čikagos sanitarinio rajono Mechanikos 
skyriaus projektuotoju. Nuo 1932 m. dalyvauju skautų veikloje. 1947 m. buvau Lietuvos studentų sąjungos 
Vokietijoje centro valdybos nariu, 1952-1954 m. - Vydūno jaunimo šalpos fondo valdybos reikalų vedėju, 
nuo 1966 m. - valdybos pirmininku, 1953-1956 m. — „Vyties“ korporacijos centro valdybos pirmininku, 
1962-1964 m. - LSS valdybos pirmininku, 1973-1975 m. - LSS pirmijos nariu. Esu Norvegu-lietuvių drau- 
gijos ir Vydūno draugijos Vilniuje garbės narys. Parengiau ir redagavau knygas: Vydūno „Laiškai skautams“ 
(1978), Vydūno „Mano Tėvynė“ (1993, 1999), J. Jakšto „Nepriklausomos Lietuvos istorija“ (1992), „Vydūno 
fondui 40 metų“ (1993), parengiau monografiją apie Pilviškius, redagavau biuletenį „Ad melioren“ (1962— 
1964), žurnalą „Mūsų Vytis“ (1990-1994). Bendradarbiavau „Skautų aide“, „Drauge“, „Lietuvių enciklope- 
dijoje“. Esu pelnęs LSS ordinus: „Už nuopelnus“ (1948), „Lelijos“ (1968), „Padėkos“ (1971) ir „Geležinio 
vilko“ (1984). 


Vytautas P. Mikūnas 
Čikaga, 1999 m. 


2002 m. Respublikos Prezidentas Vytautą P. Mikūną apdovanojo LDK Gedimino V laipsnio ordinu. 
V. P. Mikūnas mirė 2007 m. liepos 20 d. 


V. P. Mikūnas 


V. P. Mikūno rūpesčiu leistos knygos Čikagoje 


Danutė Marija MATULAITYTĖ-SIMANKEVIČIENĖ 


Gimiau 1922 m. sausio 30 d. Naumiestyje zanavykų Juzės Vitiniauskaitės-Matulaitienės, kilusios iš Nau- 
miesčio, ir Juozo Matulaičio (apie jį „NKV“, t. 3, p. 11) šeimoje. Augau su jaunesniais broliais dvyniais Do- 
nium ir Kipru. 1940 m. baigusi Kybartų valstybine gimnaziją studijavau Žemės ūkio akademijos Agronomijos 
fakultete, Tūbingeno universitete, Vokietijoje, ir „Secondary Teachers College“, Australijoje. 

1944 m. mama, vienas brolis ir aš — visi trys atskirai - atsidūrėme Vakaruose ir vėl susitikome Vokieti- 
joje. Ten dirbau Lietuvos Raudonojo Kryžiaus vyr. moterų komiteto reikalų vedėja ir rūpinausi studentų bei 
Prancūzijos belaisvių globa. Studijuodama universitete priklausiau akademiniam „Šviesos“ būriui, kuris JAV 
tapo „Santara-Šviesa“. 

1949 m. su motina ir broliu persikėlėme į Australiją. Čia aš įsijungiau į lietuvišką veiklą. 

1952 m. Melbourn' o miesto ir apylinkių lietuvių reikalams įsteigiau dar ir dabar tebeveikiančią pirmąją 
Socialinės globos moterų draugiją Australijoje ir porą metų jai pirmininkavau. Keletą metų buvau vicepirminin- 
ke Melbourn' o lietuvių bendruomenės apylinkės valdyboje. Bendradarbiauju „Mūsų Pastogės“ ir „Tėviškės 
Aidų“ savaitraščiuose rašydama socialinės globos, kultūros ir etninės kultūros klausimais. Kurį laiką dalyvavau 
lietuvių radijo programų paruošime ir išpildyme. 

1964 m. baigiau gimnazijos mokytojų koledžo („Secondary Teachers College“) Gamtos ir matematikos 
skyrių ir iki išėjimo į pensiją, 1987 m., dirbau matematikos ir gamtos mokslų mokytoja australų gimnazijoje. 
Šioje mokykloje organizavau pirmuosius folkloro festivalius su pastiprintu lietuvių etniniu įnašu. 

1951 m. ištekėjau už dail. Viktoro Simankevičiaus ir užauginau du sūnus Almį ir Mindaugą. Dabar džiau- 
giuosi trimis vaikaičiais. 


Danutė M. Simankevičienė 
Australija, 2000 m. liepos mėn. 


Danutė Marija Simankevičienė. 1977 m. 

Vn is 


i m“ 


Medžio skulptūra Griškabūdžio Jėzaus Atsinaujinimo bažnyčios šventoriuje. Detalė iš paminklo, skirto kun. dr. Jono Totoraičio 
atminimui 

Kun. Jonas DUOBA MIC 


Kun. marijonas Jonas Duoba gimė 1922 m. kovo 
8 d. Veršiuose, Sintautų vlsč. Mokėsi Marijonų gimnazijo- 
je Marijampolėje, 1941 m. Vilniuje baigė Vytauto Didžiojo 
gimnaziją. Dalyvavo moksleivių ateitininkų veikloje. Mokėsi 
Kauno kunigų seminarijoje, Eichstatto aukštojoje filosofijos ir 
teologijos mokykloje Vokietijoje, studijavo Angelicumo uni- 
versitete Romoje. Čia įgijo licenciato laipsnį. 1946 m. liepos 
21 d. Romoje gavo kunigo šventimus. 1949 m. Biblijos insti- 
tute Romoje igijo Šv. Rašto licenciato laipsnį. 1950-1954 m. 
Šv. Raštą dėstė Šv. Karolio Boromėjo seminarijoje Rosario, 
Argentinoje, buvo moterų kalėjimo kapelionu. Ten padėjo 
įkurti Šv. Kazimiero parapiją ir pastatyti bažnyčią. 1957— 
1960 m. buvo Avellanedos Aušros vartų parapijos klebonu. 
1960 m. gyventi persikėlė į JAV ir iki 1966 m. dėstė kalbas 
Marianapolio aukštojoje mokykloje. 1966-1975 m. dirbo ir 
nuo 1978 m. dirba Marijonų generaliniame name Čikagoje. 
Redagavo knygas: „Kelias į šventuosius“, E. Rūgytės spaudai 
parengtą „Zanavykija“ (t. 2), „Arkivyskupas Jurgis Matulio- 
nis“. Daug prisidėjo prie spaudos rengiant Broniaus Kviklio 
sudarytą knygą „Lietuvos bažnyčios“ (t. 2), Vilkaviškio vys- 
kupija. Tvarkė marijonų archyvus Romoje, Marianapolyje, 
Čikagoje. 


Kun. Jonas Duoba 


Pagrindinė Lietuvos šventovė - Vilniaus arkikatedra bazilika 


Jonas MOCKEVIČIUS-GIRĖNAS 


Aš, buvęs Tauro apygardos „Žalgirio“ rinktinės 36-osios 
kuopos partizanas Jonas Mockevičius-Girėnas, gimiau 1922 m. 
kovo 31 d. Paluobių k., Griškabūdžio vlsč. Šeimoje augome 
trys broliai ir keturios seserys. Ūkelis buvo nedidelis, todėl pa- 
augus teko uždarbiauti pas stambius ūkininkus. 1944 m. mus 
visus — tris brolius: Juozą, Antaną ir mane — rusai prievarta 
mobilizavo į okupacinę kariuomenę. Jau vežant į frontą Juozui 
pavyko pabėgti ir jis įsijungė į Laisvės karą prieš okupantus. 
O man ir broliui Antanui teko kariauti su vokiečiais. Antanas 
buvo sunkiai sužeistas ir jį komisavo, o aš nuėjau net iki Ber- 
lyno. Du kartus sirgau sunkia liga dizenterija. Daug kareivių 
mirė, bet man likimas lėmė gyventi. Pasveikęs atsidūriau fron- 
te ir ten išgyvenau. 1946 m. buvau demobilizuotas. Lietuvoje 
tuomet vežė žmones į Sibirą. 1947 m. vežė ir mūsų šeimą. 
Išvežė tėvelįi, mane ir brolį - karo dalyvius — ir dvi seseris. 
Motinėlei ir jauniausiai sesutei Marcelei pavyko pabėgti. Šis 
jų pabėgimas nulėmė ir tolimesnį mūsų šeimos likimą. Kaip 
karo dalyviai buvome grąžinti į namus. 1948 m. vėl trėmė į 


Jonas Mockevičius 


- Sioje vietoje žuvo Gražina Matūnaitė, Juozas Mockevičius ir Jonas Lau- 
rinaitis, - stovėdamas buvusio bunkerio vietoje 1999 m. sakė Jonas Moc- 
kevičius 


Sibirą. Mūsų brolis Juozas — „Žalgirio“ rinktinės 36-osios kuopos vadas - jau buvo žuvęs, bet tuomet į jo vietą 
atėjome aš ir brolis Antanas — karo dalyviai frontininkai. Ir vėl prasidėjo nelengvas gyvenimas. Sėdi bunke- 
ryje, lemputė nedega, nes trūksta deguonies, o privalai kentėti kaip žuvis, ištraukta iš vandens. Skausmingai 
susiklostė ir tolimesnis mano likimas. Buvau apsuptas NKVD garnizono kareivių. Pradėjau atsišaudyti, tačiau 
turėjau surūdijusius šovinius — du kartus iššovus užsidegė šautuvo vamzdis. Ką bedariau, bet daugiau šauti 
negalėjau, o granatos susisprogdinimui neturėjau. Ir taip kaip zuikis patekau priešui į nasrus. Kaip didžiausią 
nusikaltėlį varė per kelis kaimus, o paskui prasidėjo patys žiauriausi tardymai. Gavau dešimt metų lagerio. Kol 
leido jėgos, Vorkutoje kasiau akmens anglis. 1956 m. grįžau į Lietuvą, bet be sveikatos ir laisvėje negerai, tuo 
labiau, kad sovietmečiu mūsų niekas nenorėjo laikyti žmonėmis. 


Jonas Mockevičius-Girėnas 
Paluobiai, 2001 m. rugpjūčio 6 d. 


1948 m. vasario 19 d. žuvo Pavilkijo pradinės mokyklos vedėjo Viktoro Matusevičiaus-Matūno (apie jį 
„NKV“, t. 3, p. 36) dukra - Riogliškių pradinės mokyklos mokytoja, vėliau - laisvės kovotoja Snaigė Gražina 
Matusevičiūtė-Matūnaitė, „Žalgirio“ rinktinės 36-osios kuopos vadas Juozas Mockevičius ir kovotojas Jonas 
Laurinaitis. Žuvusių kovotojų kūnai keletą dienų išniekinti gulėjo Lekėčių NKVD poskyrio kieme, o vėliau 
užkasti. Prasidėjus Atgimimui Mockevičių šeimos seserys Antanina, Elena, Marija ir Marcelė dėjo visas pastan- 
gas, kad jų broliukas ir su juo žuvę laisvės kovotojai būtų perlaidoti. Buvo surasta užkasimo vieta Lekėčiuose 
ir kovotojai 1989 m. iškilmingai buvo perlaidoti Paluobių bažnytkaimio kapinėse. 


Iškilmingai perlaidojami laisvės kovotojai Paluobiuose 1989 m. 
Nuotraukos iš Mockevičių šeimos albumo 

Kun. Juozas V. Kluonis atnašauja Šv. Mišias Gelgaudiškio parapijos bažnyčioje minint savo kunigystės 50 metų jubiliejų. Dešinėje — 
mons. A. Svarinskas. 1997 m. 


Kun. J. V. Kluonis, palinkėjęs ramybės Gelgaudiškio parapijos tikintiesiems, grįžta prie altoriaus. 1997 m. 


Kun. Juozas Vytautas KLUONIS 


Kun. Juozas Vytautas Kluonis gimė 1922 m. gegužės 1 d. Daukantiškių k., Gelgaudiškio vlsč. Baigęs 
Gelgaudiškio pradinę mokyklą mokėsi Šakių „Žiburio“ gimnazijoje, brandos atestatą gavo Jurbarko gimnazi- 
joje. 1942 m. pradėjo mokytis Vilkaviškio kunigų seminarijoje. 1944 m. klierikas Juozas V. Kluonis pasitraukė 
į Vakarus. Lietuvos klierikus Vakaruose priglaudė Eichstaetto kunigų seminarija (Filosofijos ir teologijos moky- 
kla). 1947 m. rugpjūčio 15 d. Juozas Kluonis gavo kunigo šventimus. 1947-1949 m. civilinę ir bažnytinę teisę 
studijavo Liudviko universitete Miunchene, o 1949 m. gegužės 14 d. išlipo iš laivo Amerikoje. Čia prasidėjo 
ne tik naujas gyvenimas, bet ir nauji darbai. Pradžioje dirbo Šv. Antano parapijoje Detroite, o daugiau kaip po 
dviejų metų buvo pakviestas į Saginaw vyskupiją, dirbo amerikiečių parapijose. Vienerius metus dar studijavo 
civilinę ir bažnytinę teise Romoje. 1952 m. J. V. Kluonis vėl Saginaw vyskupijoje. Asistentu dirbo ne vienoje 
parapijoje. 1960 m. organizavo Skidway Lake naują katalikų bendruomenę, statė kleboniją. Gyvendamas 
tarp kitataučių palaikė ryšį su lietuviais. Nuo 1975 m. — Šv. Antano parapijos klebonas. Savo kunigystės 
50 metų jubiliejų 1997 m. J. V. Kluonis pažymėjo ne kur kitur, bet savo gimtajame Gelgaudiškyje. Tuomet 
mons. Alfonsas Svarinskas pasakė: „Tai šis kunigas iš daugelio užsienyje gyvenančių lietuvių kunigų pirmasis 
išdrįso ne tik pasiūlyti, bet ir į laisvąjį pasaulį išgabenti „Lietuvos katalikų bažnyčios kronikos“ pirmuosius nu- 
merius.“ Taip kun. Kluonis per Kryžių vedė Lietuvą į Prisikėlimą. 


Kun. Juozas Vytautas Kluonis. 1997 m. 


Iškilmės kun. J. V. Kluonio gimtinėje prie pastatyto kryžiaus. 1997 m. 


Juozas BARZDAITIS 


Filosofas, pedagogas Juozas Barzdaitis gimė 1922 m. gegužės 18 d. Šakiuose. Nuo 1940 m. - komjau- 
nuolis. 1950 m. baigė Vilniaus universitetą ir liko Filosofijos katedroje dėstytojauti, nors studijas buvo baigęs 
Teisės fakultete. Nuo 1969 m. - Filosofijos istorijos ir ateizmo katedros vedėjas. Profesorius. 1968-1973 m. - 
žurnalo „Problemos“ vyr. redaktoriaus pavaduotojas. Kartu su kalbininku Juozu Pikčilingiu Vilniaus universi- 
tete buvo įkūrę Zanavykų draugiją. Parašė ir išleido knygas: „Ateizmas Lietuvoje“ (1967), „Religijos kilmė ir 
kitimas“ (1976), „Ateizmo tradicijos Lietuvoje“ (1980), „Visuomeninis religijos vaidmuo“ (1981). 

J. Barzdaitis mirė 1984 m. gruodžio 1 d. Palaidotas Šakių kapinėse. 


Prof. J. Barzdaičio kapas Šakių kapinėse. 2002 m. nuotrauka Granito skulptūra prie J. Brazdaičio kapo Šakių kapinėse 


PROFESORIUS 
TUOLAS 


BARTIDAITII 
1322 1984 


Justinas ZUBRICKAS 


Vargonininkas, savamokslis, dailininkas Justinas Zubrickas gimė 1922 m. gegužės 28 d. Slavikuose. 
1937-1940 m. dirbdamas Slavikų bažnyčios zakristijonu kartu mokėsi ir vargonininkauti pas vargonininką 
P. Braslauską. 1940-1941 m. dirbdamas Kudirkos Naumiesčio vargonininko padėjėju ruošėsi studijuoti 
muziką Kauno konservatorijoje, o studijuodamas sekmadieniais vargonais dar grodavo ir Fredos koplyčioje. 
Konservatoriją baigti sutrukdė Antrasis pasaulinis karas. 1944 m. pasitraukė į Vakarus. Gyvendamas Bavari- 
joje (Vokietijoje) vargonininkavo Nūrtingeno miestelyje, kur buvo daug lietuvių pabėgėlių. 1948 m. emigravo 
į Kanadą, kur kirto girias, bet niekados neatitrūko nuo lietuviškos veiklos. 1948-1964 m. dainavo lietuvių 
kvartete, kurį sudarė: H. Rožaitis, A. Bražys, V. Bigauskas ir J. Zubrickas. Per 16 metų šis kvartetas savo kon- 
certais žavėjo daugelį JAV ir Kanados lietuvių kolonijų. Gyvendamas emigracijoje J. Zubrickas daug keliavo, o 
patirtus kelionėse įspūdžius aprašė Kanados lietuvių periodikoje. Turėdamas potraukį tapybai jau nebejaunas 
pradėjo tapyti. Vienas jo sukurtas dr. Vinco Kudirkos portretas saugomas ir Kudirkos Naumiestyje, Dr. Vinco 
Kudirkos muziejuje. 


J. Zubrickas Arizonoje (JAV). 1981 m. nuotrauka J. Zubricko sukurtas dr. Vinco Kudirkos portretas 

Sofija PUSDEŠRYTĖ-DIELININKAITIENĖ 


Gimiau 1922 m. birželio 8 d. Menčikų k., Sintautų vlsč. 1932 m. baigusi Valakbūdžio pradinę mokyklą 
pradėjau mokytis Šakių „Žiburio“ gimnazijoje. 1939 m. gyventi persikėliau į Pasvalį, kur 1940 m. baigiau 
P. Vileišio gimnaziją. Besimokydama aktyviai dalyvavau literatų būrelio veildoje. Spausdinausi „Ateities spin- 
duliuose“ ir kituose šios organizacijos leidžiamuose leidiniuose. 1944 m. pradėjau studijuoti Eichstato uni- 
versitete (Vokietijoje), kur tuo metu studijavo brolis Pranas (apie jį „NKV“, t. 6, p. 100). Po penkių mėnesių 
studijų dėl susidariusių aplinkybių grįžau į Lietuvą. Karo audra mane su senais tėvais nubloškė į Pomeraniją 
(dabar - Lenkija). Kadangi neblogai mokėjau rusų ir vokiečių kalbas, tai rusų armijos buvau mobilizuota į 
užfrontės karinį štabą, o 1945 m. mus nuskraidino į Ukrainą, kur baigiau 3 mėn. pienininkystės kursus, o 
grižusi į Pomeraniją dirbau pieninėje. 1948 m. rudenį atitraukiant didelę dalį sovietinės kariuomenės aš ir 
tėvai buvome nugabenti į Gardino filtracijos punktą. Po poros savaičių grįžome į Lietuvą. 1948 m. rudenį 
Šakių , „Žiburio“ gimnazijos direktorius Jonas Augustaitis (apie ji „NKV“, t. 6, p. 141) mane įdarbino a, 
nių klasių mokytoja. Gimnazija tuomet buvo Lukšiuose. Bet 1950 m. iš pedagoginio darbo mane pašalino. 
Teko dirbti Ilguvos senelių invalidų namuose. 1952 m. sausio 23 d. kartu su vyru J. Dielininkaičiu, gimusiu 
1920 m. Miliškių k., Lukšių vlsč., ir mama ištrėmė į Krasnojarsko kr. Ten dirbau statybose. 1958 m. birželio 
11 d. buvome ieabiiiugks ir grįžome į Lietuvą. Apsistojome Linkuvoje, o panaikinus Linkuvos rajoną grįžome 

į Šakius. Dirbau apskaitininke Šakių rajkoopsąjungoje, ekonomiste — duonos kombinate ir Lietuvos banko 
Šakių skyriuje. 

Išėjusi į pensiją prisimenu gimnazistės dienas ir šiek tiek bendradarbiauju spaudoje. Esu aprašiusi 

pavyzdinį tėvų ūkelį ir Šakių žydų gyvenimą. 


Sofija Dielininkaitienė 
Sakiai, 2002 m. 


Sofija Pusdešrytė-Dielininkaitienė. 2002 m. Dvi sesutės Pusdešrytės ant lieptelio 

Lietuviai pabėgėliai nuo „raudonojo maro“ Adelaidoje: Balys Gavėnas, Marcelė Matijošaitytė-Gavėnienė, Saulenė Šilingaitė- 
Pusdešrienė ir rašytojas Pranas Pusdešris, apie 1958 m. Nuotrauka iš Matijošaičių šeimos albumo 


Tai štai kas liko iš Pusdešrynės. 1997 m. nuotrauka 


Gediminas VIKŠRAITIS 


Fizkultūrininkas Gediminas Vikšraitis gimė 1922 m. liepos 20 d. Šakiuose. Besimokydamas Šakių „Ži- 
burio“ gimnazijoje 1934 m. tapo Šakių miesto stalo teniso čempionu. Aktyviai sportavo, dalyvavo meno 
saviveikloje. 1941 m. baigė „Žiburio“ gimnaziją ir aukštuosius kūno kultūros kursus įgydamas fizkultūros 
instruktoriaus specialybę. 1941 m. antrojoje pusėje pradėjo dirbti Šakių miškų urėdijoje raštvedžiu. 1944 m. 
savanoriu stojo į Lietuvos vietinę rinktinę. Tarnavo Marijampolės mokomajame batalione iki jos išvaikymo. 
1944 m. rugsėjo 1 d. pradėjo dirbti Lekėčiuose, kur buvo įsikūrusios Šakių apskr. įstaigos. 1945 m. kovo 
mėn. apskrities įstaigoms iš Lekėčių persikėlus į Griškabūdį balandžio 20 d. suimtas. Kalintas Kaune. 1945 m. 
liepos 14 d. Karo tribunolo nuteistas dešimčiai metų lagerio ir trejiems — tremties. Į Vorkutą išvežtas 1945 m. 
rugpjūčio 3 d. Nuo 1954 m. spalio 24 d. - tremtis Vorkutoje (Komijoje). Paleistas 1955 m. lapkričio 20 d. grįžo 
į Lietuvą. Padedant broliui Česlovui įsidarbino Klaipėdoje, sviesto ir sūrio bazėje, darbininku. 1956 m. tapo 
Klaipėdos miesto stalo teniso čempionu. Gydytojai E. Stuokaitei ir A. Venckui pasiūlius „gavo darbą“ - žaisti 
stalo tenisą už mediciną. 1956 m. rugpjūčio 16 d. pradėjo dirbti Klaipėdos miesto sveikatos sistemoje ekono- 
mistu. Ir taip tapo daugkartiniu ne tik Klaipėdos, bet ir Respublikos stalo teniso čempionu. 

G. Vikšraitis gyvendamas Klaipėdoje sukūrė šeimą. Išaugino sūnų Saulių (mikrochirurgą) ir dukrą Dianą 
(ekonomistę). 

G. Vikšraitis mirė 2004 m. birželio 24 d. Klaipėdoje. Palaidotas Lėbartų kapinėse. 


Gediminas Vikšraitis Gediminas Vikšraitis su savo broliu prof. Česlovu Vikšraičiu 
(g. 1928) (apie jį „NKV“, t. 7) Palangoje. 2000 m. nuotrauka 

Albina DOMEIKAITĖ-PUIDOKIENĖ 


Ūkininkė Albina Domeikaitė-Puidokienė gimė 1922 m. liepos 23 d. Pentiškių k., Griškabūdžio vlsč., 
Antaninos Kuraitės-Domeikienės, kilusios iš Katilių k., ir Juozo Domeikos šeimoje. Šeimoje augo trys sese- 
rys. Albina buvo vyriausia ir nuo jaunystės buvo laikoma ūkio paveldėtoja. Kai Albinai buvo dešimt metukų, 
mirė mama, o 1944 m. žuvo tėvas. Ir dvidešimt dvejų metų mergina tapo stambaus ūkio šeimininke. Vesti 
ūkį trūko žinių, o blogai ūkininkauti zanavykei nevalia - sąžinė neleidžia. Lankydama kaimo krivūlės steng- 
davosi pasitarti su gerais ūkininkais. Merginai savo patarimais nemažai padėjo Pentiškių k. ūkininkas Jonas 
Kriaučiūnas ir dėdė Petras Kuras iš Katilių. O čia dar tie nelengvi laikai: nepakeliami mokesčiai, pyliavos, 
važiavimas į pastotis, nuolatinis grasinimas varyti žmones į kolchozus. Ir į kaimo vakaruškas nei karto neteko 
nueiti. O kur dar rūpestis jaunesnėmis sesutėmis Adele ir Brone? Adelė studijavo mediciną. Baigusi ir dirbda- 
ma Šakių ligoninėje, kuri buvo įsikūrusi Zypliuose, ištekėjo už gydytojo Vytauto Drumelio (apie jį „NKV“, t. 6, 
p. 215). Bronė tapo farmacininke, dirbo Kaune. 1949 m. A. Domeikaitei ūkininkauti jau buvo neimanoma. 
Išmokėjus algas mergoms ir bernams liko tušti aruodai. Teko palikti gimtuosius namus ir keltis į Kauną pas 
sesutę Brone Kazlauskienę. Čia baigė siuvimo ir kirpimo kursus ir tikėjosi savame kaime, tuomet jau kolchoze, 
įkurti siuvyklą. 1956 m. grįžusi į Pentiškius siuvyklos neatidarė. Įsidarbino Griškabūdžio vartotojų kooperatyvo 
Katilių parduotuvėje, kur ir dirbo dvidešimt metų. 1959 m. ištekėjo už buvusio savo samdinio frontininko Jono 
Puidoko. Išaugino sūnų Liną, su kuriuo atgavusi ūkį tėviškėje ir ūkininkauja. 


A. Puidokienė. 2002 m. liepos 28 d. nuotrauka A. Puidokienė su sūnumi Linu ir vyru Jonu Puidoku 1978 m. 
Sakiuose 


Aldona ADOMAITYTĖ-DAILIDIENĖ 


Gimiau 1922 m. rugpjūčio 1 d. Miliškių k., Lukšių vlsč., ūkininkų Pranciškos Dielininkaitytės-Adomaitienės 
ir Antano Adomaičio šeimoje. Baigusi Lukšių pradinę mokyklą mokiausi Šakių „Žiburio“ gimnazijoje, kurią 
baigiau 1941 m. Gavusi brandos atestatą ir Marijampolėje baigusi pedagoginius kursus buvau paskirta Lukšių 
valsčiaus Skubrų pradinės mokyklos vedėja. Be tiesioginio darbo mokykloje aktyviai įsijungiau ir į visuome- 
ninę veiklą. Vadovaujant mokytojui Aleksandrui Grybinui vaidinau jo režisuotose pjesėse. Visam gyvenimui 
išliko Kazio Binkio „Atžalyno“ pastatymas. Šiame veikale aš sukūriau Keraitienės vaidmeni, o veikalo režisie- 
rius A. Grybinas suvaidino Petro vaidmenį. Antrosios bolševikinės okupacijos metais mūsų kaimo kultūrinis 
gyvenimas smarkiai pasikeitė. Tėvų ūkis buvo išdraskytas, turtas konfiskuotas, o netrukus tėvas buvo suim- 
tas ir įkalintas Intos lageriuose. Buvo nuteistas dvidešimt penkeriems metams katorgos, iš kurios nebegrįžo. 
1948 m. sausio 29 d. ištekėjau už Prano Dailidės, o sekančiais metais buvau atleista iš mokytojos pareigų. 
Apsigyvenau Sutkuose. 1955-1965 m. dirbau Sutkų ryšių skyriuje, o vėliau buvau perkelta į Liepalotų ryšių 
skyrių, kur dirbau iki 1977 m. Gyvenau Sutkuose. Esu neoficiali šio bažnytkaimio seniūnė, bent žmonės taip 
mane vadina. Aktyviai reiškiausi Atgimimo sąjūdyje. Stengiuosi, kad mūsų kraštas gražėtų, kad žmonės pajus- 
tų tikrąsias tautines vertybes ir palaipsniui prie jų sugrįžtų. 


Aldona Adomaitytė-Dailidienė 
Sutkai, 2000 m. liepos 2 d. 


Skubrų pradinės mokyklos vedėja Aldona Adomaitytė apie Aldona Dailidienė — Liepalotų ryšių skyriaus viršininkė 
1942 m. 

Selestinas BANAITIS 


Gimiau 1922 m. rugpjūčio 1 d. Liaudiškių k., Šeduvos vlsč. 1923 m. mirus tėtei mama gyventi persikėlė 
į savo gimtąjį Jančių k., Lekėčių vlsč. Čia baigiau pradinę mokyklą ir čia prabėgo nelengvos mano jaunystės 
dienos. Savos žemės neturėjome. Teko verstis įvairiais darbais. 1944 m. įsidarbinau miškų pramonėje. 1945 m. 
gegužės 5 d. miške sugavo mano brolį Antaną ir išgabeno į Archangelską. Aš palaikiau ryšius su savo krašto 
partizanais Aleksandru Povilaičiu-Riešutu, Pranu Basčiu-Dūmu. 1945 m. birželio 20 d. Jančių girininkijoje 
buvau suimtas. Mane išdavė Antanas Eimutis. Tardė NKVD Lekėčių poskyrio viršininkas kap. Žolebinas, 
vertėjavo vienkojis Kalinauskas. Tardymo metu net septynis kartus buvau suvestas su A. Eimučiu. Po dviejų 
savaičių iš Lekėčių buvau išvežtas į Šakius. Čia tardymas vyko toliau. Pasibaigus tardymui buvau išgabentas į 
Marijampolės kalėjimą. Teisė 1947 m. lapkričio 13 d. Marijampolės pasienio karinis tribunolas. Gavau dešimt 
metų lagerio ir penkis — tremties. 1948 m. pr. išvežė į Vilnių, o kovo 4 d. kartu su 500 vyrų ir 250 moterų 
buvau išgabentas į lagerį, kuris buvo Sverdlovsko sr. Buvo labai sunku. Drabužių ir patalynės neturėjome. 
Maistas blogas. Duona - avižinė, o ir tik 700 g dienai. O darbas miške sunkus. Per porą metų taip nusilpau, 
kad jau ir vaikščioti negalėjau. Buvau išgabentas į ligonine, kur praleidau puse metų. Pasveikau. Kai 1949 m. 
iš Dubovkos specialaus drausmės lagerio pradėjo išleisti vokiečių belaisvius, dirbau anglies kasyklose. Duo- 
nos gaudavau 900 g. Buvo gerai. 1954 m. parašiau skundą generaliniam prokurorui dėl bylos peržiūrėjimo. 
Peržiūrėjo. Tolimesnį teistumą mums panaikino. 1955 m. vasario 21 d. buvau išleistas į laisvę. 1955 m. kovo 
8 d. aš jau buvau Lietuvoje. Įsidarbinau miškų pramonės ūkyje, kur ir į pensiją išėjau. Dabar gyvenu Barz- 
duose. 


Selestinas Banaitis 
Barzdai, 1995 m. 


Selestinas Banaitis Šioje girios vietoje, prie Pažiegždrių k. (Lekėčių vlsč.) buvusioje 
slėptuvėje, būsimo Lekėčių stribo B. Bako išduoti 1948 m. vasa- 
rio 17 d. žuvo „Žalgirio“ rinktinės kovotojai Vitaras Budrys-Vilkas 
(g. 1924 m. Sirvyduose), Vaclovas Urbaitis-Mingėla (g. 1924 m. 
Vedegiškiuose) ir Jonas Skamarakas- Šarūnas. Šių kovotojų kūnai 
su 1948 m. vasario 19 d. prie Agurkiškės žuvusios Gražinos 
Matusevičiūtės-Snaigės ir „Žalgirio“ rinktinės 36-osios kuopos vado 
Juozo Mockevičiaus-Voverės palaikais ištisą savaitę išniekinti gulėjo 
Lekėčių stribynės kieme, o vėliau slaptai užkasti Rūdšilio pakraštyje 
už Lekėčių kapinių 

Juozas DULAITIS 


LLA kovotojas Juozas Dulaitis-Mažiukas gimė 1922 m. rugsėjo 5 d. Senųjų Vedegiškių k., Paežerėlių vlsč. 
Baigęs Eičiūnų pradinę mokyklą ir „Aušros“ berniukų gimnaziją Kaune 1940-1943 m. studijavo Vytauto Di- 
džiojo universitete. 1944 m. pr. iš Kauno į Vedegiškius atgabeno nemažai nuo 1941 m. sukilimo likusių gin- 
klų. Kartu su K. Ambrozaičiu ir V. Adomaičiu Kriūkuose organizavo partizanų būrio branduolį. Paskui ruošėsi 
partizaniniam karui Jurbarko ir Eržvilko apylinkėse. K. Ambrozaičio pasiųstas apie pusę metų mokėsi Desan- 
tininkų-radistų mokykloje Vokietijoje. 1944 m. gruodžio 18 d. kartu su V. Adomaičiu, Br. Zokaičiu ir V. Svilu 
su parašiutais nusileido netoli Lekėčių. Kartu buvo nuleista ir ginklų, kurie padedant Juozo Dulaičio tėvui 
Jurgiui Dulaičiui buvo perduoti partizanams. Juozas Dulaitis pagal užduotį apsigyveno Klaipėdoje ir įsidarbino 
medžio apdirbimo įmonės Nr. 2 direktoriumi. Nuo sovietinės kariuomenės rezervavo apie 260 darbininkų. 
1945 m. pab. Mikolausko pavarde dirbo vyr. inžinieriumi Kauno miesto tvarkymo treste. 1946 m. sausio mėn. 
suimtas. Pabėgo ir slapstėsi. 1947 m. Petraičio pavarde įstojo į Vilniaus universitetą. 1951 m. vėl suimtas ir 
nuteistas dešimčiai metų. Kalėjo Omsko ir Tomsko lageriuose. 1958-1966 m. dirbo Druskininkų miškų ūkio 
meistru ir neakivaizdiniu būdu studijavo LŽŪA Miškininkystės fakultete, kurį baigė 1963 m. įgydamas miš- 
kininko inžinieriaus diplomą. Nuo 1966 m. dirbo vadovaujanti darbą Druskininkų statybos organizacijose. 
Buvo vienas iš fondo „Į laisve“ 1998 m. renginių organizatorių. 

Juozas Dulaitis žuvo 1999 m. kovo 29 d. žvejodamas. 


Juozas Dulaitis 


Paminklas žuvusiems rezistencinio karo dalyviams Sakių kapinėse 

Kun. Juozas JUŠKAITIS 


Kun. Juozas Juškaitis gimė 1922 m. rugsėjo 1 d. Mozūriškių k., Gelgaudiškio vlsč. Baigęs Šakių „Žibu- 
rio“ gimnaziją 1943 m. įstojo į Vilkaviškio kunigų seminariją. Grįžtant frontui ir sunaikinus Vilkaviškio kunigų 
seminarijos pastatą mokslą tesė Kauno kunigų seminarijoje. Kunigo šventimus gavo 1947 m. balandžio 27 d. 
Kaune. Trejus metus dirbo Barzduose: pradžioje vikaru, o vėliau klebonu. NKVD apkaltinus palaikant ryšius 
su partizanais nuteistas dešimčiai metų katorgos. Grįžęs į Lietuvą ir kiek padirbęs Kudirkos Naumiestyje 1957-— 
1967 m. buvo Vilkaviškio parapijos vikaru. Tuometinis Vilkaviškio klebonas K. Ambrasas sakydavo: „Kuni- 
gas Juozas man vaistai.“ Jo būdas buvo toks malonus, darbas toks natūralus, kad kunigams ir tikintiesiems 
palikdavo mielus prisiminimus. 1967 m. gegužės 1 d. kun. Juozas Juškaitis paskirtas Žemosios Panemunės 
klebonu. Čia sielovados darbą dirbo devyniolika metų. Be Žemosios Panemunės parapijos tikinčiųjų aptarna- 


Kun. Juozas Juškaitis Kun. J. Juškaičio kapas Žemosios Panemunės bažnyčios šven- 
toriuje 

vo ir Kretkampio bažnytėlę, į kurią eidavo pėsčias arba va- 
žiuodavo dviračiu. Parašė „Žemoji Panemunė ir Zanavykijos 
apybraižą“ (1972 m., liko rankraštyje). 

Kun. J. Juškaitis mirė 1986 m. birželio 21 d. Palaidotas 
Žemosios Panemunės bažnyčios šventoriuje prie kun. Simo- 
no Skinkio (apie jį „NKV“, t. 1, p. 50) ir kun. Juozo Skinkio 
(apie ji „NKV“, t. 1, p. 193) kapo. 


Kun. Juozas Juškaitis — Barzdų parapijos klebonas. 1948 m. nuotrauka 


Tėviškėje 1947 m. gegužės 11 d., Primicijų dieną. Giminaičių ir artimųjų 
tarpe 


239 


Lekėčių kaimo idilė. Gamtos paminklas - Eimučio kadagys (jau sunykęs) - byloja, jog čia būta girios 

ABRAMAITIS-ABRAMAVIČIUS- 
-SPYGLYS Bronius 
ADOMAITYTĖ-DAILIDIENĖ Aldona 
ANDRIUKAITIS Justinas 
ANKUDAVIČIUS Antanas 
ARANAUSKAS Jonas 
ARANAUSKAS Juozas (kun.) 
AŠTRAUSKAS-VIRŠILA Antanas 
AŠTRAUSKAS-SIAUBAS Jonas 
AUGUSTAITIS Jonas 
AUGUSTAITIS Juozas 


BACEVIČIUS Juozas 
BAGDANAVIČIŪTĖ- 

-JUŠKIENĖ Elena Marija 
BAGDANAVIČIŪTĖ-STRIMAITIENĖ Ona 
BAKŪNAS Vytautas 

BALČIŪNAS Vytautas Sebastijonas 
BALTRUŠAITIS Jonas 
BALTŪSIS-ŽVEJYS Antanas 
BANAITIS Selestinas 

BARZDAITIS Juozas 

BENDŽIUS Andrius 

BERNOTA Jonas 

BIELIAUSKAS Vytautas Juozas 
BILIUNAS Kazimieras 

BULOTA Silvestras 

BUNIKIS Jonas 

BURKŠAITIS Vladas 

BUTKUS Jonas 

BŪTĖNAS Julijonas 


ČIABANAUSKAITĖ-SUTKUVIENĖ Agutė 


DABAŠINSKAS Leonas 
DAILIDĖ-TAURAS Urbonas 
DANILIAUSKAS-DANYS Juozas Vincas 
DĖDINAS Justinas 

DOMANSKIS Vandalinas 
DOMEIKA Juozas (kun.) 

DOMEIKA Juozas 
DOMEIKAITĖ-PUIDOKIENĖ Albina 
DOVYDAITIS Jonas 

DOVYDAITIS Viktoras Vytautas 
DOVYDAITYTĖ- 
-ALEKNAVIČIENĖ Ona Janina 
DRUMELIS Vytautas 


TURINYS 


DULAITIS Juozas 
DUOBA Jonas MIC 


ENDZIULAITIS Viktoras 


GAILIUŪNAS Petras 

GREIMAS Algirdas Julius 
GRYBAUSKAITĖ-ŽINDŽIUVIENĖ- 
-TIGRIENĖ Marcelė 
GRYBINAS-FAUSTAS Aleksandras 
GRYBINAS Vytautas Juozas 
GRYBINAITĖ-MATULIONIENĖ Stanislova 
GRIGAITIS Kazys Justinas 

GRUODIS Eugenijus (GUDAITIS Pranas) 
GUDAITIS Jonas Antanas 
GUOGA-GLAUDYS Edvardas 
GUSTAINIS Zigmantas (kun.) 


JABLONSKYTĖ-RIMANTIENĖ Rimutė 
JAKAS-KĖKŠTAS Juozas 

JANČIUS Jonas 
JASEVIČIŪTĖ-SKULSČIENĖ Marija 
JUODAITIS Juozas Vytautas 
JUODIŠIUS Juozas 
JUOZAITYTĖ-RUDIENĖ Marija 
JURKEVIČIUS Vincas 

JUŠKAITIS Juozas (kun.) 


KAMŠTAITYTĖ-RUZGIENĖ Elena 
KANTAUTAITĖ-BANDZIENĖ Marcelė 
KAREIVA Antanas 

KAUNAS Antanas 

KAUNAS Feliksas Gediminas 
KAUNAS Ksaveras 

KAZLAUSKAS Jonas 

KAŽEMĖKAITIS Viktoras 

KEBLAITIS Vytautas Antanas 
KERUTIS-ŠARŪNAS Jonas 
KLIMAITYTĖ Elena 

KLUONIS Juozas Vytautas (kun.) 
KRIŠTOLAITYTĖ-DAUGĖLIENĖ Juozė 
KUDIRKA Justinas 

KUDIRKA Pranas 

KUDIRKA Vladas 

KUDIRKA Vincas 
KUDIRKAITĖ-SALIENĖ Domicelė 

LABŪNAITIS Vytautas 
LAUKAITIS-LAUKEVIČIUS Stasys 
LAURINAITIS Zigmas 
LEŠČIUKAITIS Stasys 
LEVECKYTĖ-MIŠKINIENĖ Martyna 
LIEPUONIS Justinas 

LINGYS Juozas 

LIUKAITIS Jonas 

LIUKAITIS Pranas 


MAČIULAITIS Vytautas 

MANKUS Klemensas 

MASKVYTIS Jonas (kun.) 
MATIJOŠAITIS Vincas Kazys 
MATULAITYTĖ- 
-SIMANKEVIČIENĖ Danutė Marija 
MAŽEIKA Vytautas 

MERKEVIČIUS Juozas 

MIKŪNAS Vytautas Pranas 
MILIŪNAS-PUTINAS Pranas 
MILIŪNAS Jurgis 
MOCKEVIČIUS-GIRĖNAS Jonas. 
MOCKEVIČIUS-DRUGELIS Juozas 
MURAŠKAITĖ-FEIFERIENĖ Juozapa 


NAUJOKAS Antanas 
NAUJOKAITIS Viktoras (kun.) 
NAUJOKAITIS Steponas Vytautas 


NAUJOKAITYTĖ-AŠTRAUSKIENĖ Marcelė 


PALUKAITIS Jonas Pranas 
PALUKAITIS-PALIS Teodoras (kun.) 
PATAŠIUS Jonas (kun.) 
PAUŽA-VILKAS Jonas 

PAVALKIS Juozas 

PEČIUKAITYTĖ Marcelė 
PETERSONAS Gustavas 
PETERSONAS Ričardas 
PETKŪNAS Antanas 

PETKUNAS Vytautas 
PUODŽIUKAITIS Benediktas Juozas 
PUSDEŠRIS Pranas 
PUSDEŠRYTĖ-DIELININKAITIENĖ Sofija 


RAČIŪNAS Pranas MIC 
RUBIKAS Augustinas (kun.) 
RUDMICKAI (broliai) 

RUDZEVIČIUS-ŽAIBAS Zigmas 
RUNAS-DAUGIRDAS Pranas 
RUZGYS Valentinas 


SABAS Augustinas (kun.) 
SAMAJAUSKAS Juozas 
SAMUOLIS Saliamonas (kun.) 
SINKUS Henrikas 
SKILANDŽIŪNAS Viktoras (kun.) 
SODAITIS Juozas 

STANAITIS Jonas 


STANAITYTĖ-VASILIAUSKIENĖ Genovaitė 


STANISLOVAITIS Jonas 
STEPULAITIS Rokas 
STRIUPAVIČIŪTĖ Benedikta 
STRIUPAVIČIŪTĖ Marija 
STRIUPAVIČIŪTĖ-MAŽEIKIENĖ Pranė 
SUTKUTĖ-BERCKAITIENĖ Marija 


ŠEŠKEVIČIUS Juozas (kun.) 
ŠEŠKEVIČIUS Vytautas 
ŠIPAILA-TŪZAS Zigmas Antanas 
ŠIRVAITIS Juozas (kun.) 
ŠNIPAS Leonas 
ŠTRIMAS-ŠTURMAS Vincas 


TAMALIŪNAS-STUMBRAS Juozas 
TEVELIS Vytautas Kazimieras (kun.) 
TEVELYTE-ZIRGULIENE Klementina 


UŽUPYTĖ-MURALIENĖ Regina 
UŽUPYTĖ-POLTERAITIENĖ Marija 


VAIČAITIS Juozas 
VAILOKAITYTĖ-PAKALENKIENĖ Aldona 
VAILOKAITYTĖ Viktorija 

VALAITIS Viktoras 

VASIUKEVIČIUS Algirdas 

VIKŠRAITIS Gediminas 
VYŠNIAUSKAITĖ Angelė 


ZARANKA-BITĖ Kostas 
ZUBRICKAS Justinas 


ŽEMAITIS Izidorius 
ŽEMAITYTĖ Teofilė 

